ISSN 1331-9124 



Blaženi 


Alojzije 

Stepinac 


"Upiremo se na Boga 
svoga , koji nikada ne 
napušta one koji u 
Njega polažu nadu." 


(BI. A. STEPINAC, Pismo 
biskupu dr. Smifjanu Čekadi, 
4.siječnja 1955.] 

U završnoj riječi na suđenju 3. listopada 1946 reče: 

”U školskim udžbenicima tvrdite, protivno od svih dokaza povijesti , da 
Isus Krist nije postojao. Znajte, Isus Krist je Bog! Za Njega smo 
spremni umirati, a danas je nauka to, da on uopće nije postojao!” 


BLAŽENI ALOJZIJE STEPINČE, MOLI ZA NAS! 






PAPINA RIJEČ 



Benedikt XVI. je hrvatskim biskupima 
prigodom pohoda ad limina, 6. srpnja 2006., 
istaknuo i sljedeće misli: 


“Vaša Zemlja, Hrvatska, oduvijek živi u okviru 
europske civilizacije, te s razlogom stoga želi biti 
priznata kao član Europske Unije. Njena želja je, 
svojim ulaskom u tu ustanovu, surađivati na dobro 
svih stanovnika Kontinenta. Nacija će na taj način 
moći ući u odnos, s uvažavanjem i dijalogom, s 
drugim europskim narodima, doprinoseći vlastitom 
kulturom i tradicijom u traganju svih za potpunom 
istinom o čovjeku. Bitno je, zapravo, da izgrađivan¬ 
je zajedničkoga europskoga doma uvijek bude 
utemeljeno na istini o čovjeku, oslanjajući se pri lom 
na načelo prava svih na život od začeća do prirodne 
smrti; na priznavanje duhovne dimenzije Čovjeka, u 
kojoj se ukorjenjuje njegovo neotuđivo dostojanst¬ 
vo; na poštivanje vjerskog izbora svakoga pojedinca, 
u kojemu se očituje neprijeporna ljudska otvorenost 
transcenđentnome. Po ovim vrijednostima moguće 
je postići konsenzus i s onim koji, makar i ne prista¬ 
jući uz Katoličku crkvu, prihvaća glas razuma, 
osjetljiv na norme prirodnoga zakona. Znam da se 
vi, u ovom pogledu, zauzimate zajedno sa svojim 
svećenicima i vjernicima. Ohrabrujući vas da ustra¬ 
jete, jamčim vam potporu Svete Stolice, koja je uvi¬ 
jek cijenila i voljela Hrvatsku. Veze između 
Apostolske Stolice i vašega naroda, već učvršćene 
tijekom prošlih vremena, nastavile su se jačati. Sto 
dokazuje i ne tako davno potpisivanje bilateralnih 
Ugovora. Sveta Stolica će i ubuduće stajati uz vas te 
s pažnjom pratiti i podupirati nastojanja vašega nar¬ 
oda na putu istinskoga napretka. 

Potrebno je promisliti, ipak, da ni putovi s 
dobrim i poželjnim ciljevima nisu bez zamki suvre¬ 


menih kulturnih strujanja kao što su sekularizacija i 
relativizam. Stoga je nužno neumorno naviještanje 
evanđeoskih vrjednota, kako bi vjernici mogli 
izbjeći te opasnosti. Slijedeći primjer i učenja 
velikana vaših mjesnih Crkava, mislim osobito na 
blaženoga Alojzija Stepinea, biskupa i mučenika, ne 
bojte se ukazivati 11 a ono što naučava Evanđelje, 
upozoravajući na ono što mu je protivno, kako bi 
vaše zajednice Čitavome društvu bile poticaj u 
promicanju općega dobra i u pažnji prema najpotreb¬ 
nijima. U ovome trenutku moje misli smjeraju na 
obitelji s brojnom djecom, na one koji unatoč 
napornom radu teško žive, na nezaposlene te starije, 
bolesne i nemoćne. Vaša zemlja, nažalost, još osjeća 
posljedice nedavnoga sukoba, čiji se negativni 
učinci odražavaju ne samo u ekonomiji, nego i u 
dušama stanovnika, koji ponekad izražavaju težinu 
toga bremena. Budite uvijek zagovornici pomirenja i 
promicatelji mirnoga suživota svih građana vaše 
domovine, hrabreći ih na putu kršćanskog izmirenja: 
prašta nje najprije oslobađa onoga koji ima 
odvažnosti udijeliti ga. 

Časna Braćo (...) budite stoga velikodušni u 
služenju Crkvi i svome narodu, postojani u molitvi i 
ispunjeni žarom naviještanja. S osobitom brigom 
pratite formiranje svećenika, vaših suradnika; budite 
svećenička zvanja te pozorno bdijte nad vašim sje- 
meništareima. Potičem vas da u ljubavi i duhu 
međusobne suradnje vodite vjerske zajednice i 
pokrete, kako one posvećenoga života tako i laičke. 
Nastavite u obiteljima promicati vjernu ljubav, sklad 
i svakodnevnu molitvu, ohrabrujući ih u 
velikodušnoj otvorenosti životu. Kako ne vidjeti, 
zatim, važnost prisutnosti katolika u javnome životu, 
kao i u sredstvima društvenoga priopćavanja? I o nji¬ 
hovoj afirmaciji ovisi hoće li se o aktualnim prob¬ 
lemima moći ćuti glas istine.” 



Pjevački zbor i članovi KUD-a iz Marku&evca svojom su 
pjesmom uzveličali imendan bi. Alojzija Stepinca pred¬ 
vodeći pjesmu na večernjoj sv. Misi 

UREDNIKOVA RIJEČ 


Suđenja “l ime naroda” 

Spomen na 60. obljetnicu sudske presude zagre¬ 
bačkom nadbiskupu blaženom Alojziju Stepincu 
stavlja pred svakog dobronamjernog čovjeka brojne 
upite koji se mogu sažeti u jedan jedini: “Tko ima 
pravo suditi u ime naroda?” Naime, takvo se pitanje 
u teološkom vidu opravdano postavlja imajuči u 
vidu riječ Svetoga pisma, kojom Bog opominje: 
“Kad odredim vrijeme, sudit ču po pravu!” (Ps 75, 
3). 

U Jugoslaviji je nakon 2. svjetskoga rata javni 
život bio podvrgnut komunističkoj ideologiji, koju 
je nasiljem provodila i nametala komunistička parti¬ 
ja. U poratnoj izgradnji zemlje i uspostavi građanske 
uljudbe djelovala je s neobuzdanom ideološkom že¬ 
ljom obračunati se sa svakim tko nije prihvačao 
njezinu ideologiju. 

Posljedica toga bile su nebrojene žrtve. Premda 
je Partija branila govor i spomen na više od 200.000 
Hrvata koje je pobila u Bleiburgu, na križnim puto¬ 
vima i u obračunu s “križarima”, čije je postojanje i 
djelovanje promicala radi lakšega obračuna s neisto- 
mišljenicima, povijest ih nije zaboravila. 

Prisjetimo se da je grad Zagreb bio proglašen 
otvorenim gradom i nije ga branila ni domobranska 
ni ustaška vojska, a po dolasku partizana u gradu su 
pobijene tisuče nevinih ljudi. Zar “narodni sud” ni 
danas ne zna krivca za ta ubojstva? Zar to nije bio 
zločin za one koji su si uzeli u ruke izricati pravdu 
na “narodnim”, vojnim i prijekim sudovima? 

Nepobitno je daje Komunistička partija Jugosla¬ 
vije bila inicijator i naručitelj tih zločina. U svojoj 
raboti nije se libila prekriti je maskom “narodnih 
sudova”. 

U svojoj završnoj riječi 3. listopada 1946., nad¬ 
biskup Stepinac je svoga stvarnoga progonitelja 
pokazao ovim riječima: “Konačno da kažem par 
riječi i o Komunističkoj partiji, stvarnom mojem 
optužitelju. 

Ako se misli, da smo mi zauzimali dosadašnji 
stav radi materijalnih stvari, krivo je, jer mi smo 
ostali čvrsti evo i nakon što nas se osiromašilo. 
Nismo protivni tome, da radnici dođu do večih 
prava u tvornicama, jer je to u duhu papinskih 
enciklika, niti što imamo protiv pravednih reforma, 
ali neka nam dozvole pristaše komunizma, ako je 
slobodno propovijedati i širiti materijalizam, da 
bude i nama pravo ispovijedati i propagirati naša 
načela. Katolici su za ta prava umirali i umirat če.” 

Grčevitu borbu Partije za vlast i njeno 
onemogučavanje da slobodno izabrani predstavnici 



Sudska policija uvodi nadbiskupa Stepinca na sudsku raspravu 
10. listopada 1946. 


naroda na slobodnim izborima dođu na vlast, 
Nadbiskup je predstavio ovim riječima: 

“Oni znadu dobro da su izvršili bezbrojne 
zločine. Oni potpuno razumiju da če oni, koji dođu 
na vlast, tražiti računa zašto su pobijeni toliki ljudi, 
koji nisu imali nikakove druge krivnje, osim što nisu 
htjeli komunizma. Oni znadu da bi doista pravedni 
sudovi, koji bi mogli doči, morali pravedno osuditi 
mnoge od tih vođa na teške kazne za krvave bezbroj¬ 
ne zločine. Odatle njihovo strahovanje i grčevito 
držanje vlasti u svojim rukama.” (Osvrt na komu¬ 
nizam u Jugoslaviji i nagađanja za budućnost , 
Krašič, 14.1.1952.) 

Sad kad je došlo to vrijeme, stječe se dojam daje 
zavladala šutnja u svim područjima odgovornih za 
javni život u državi, i otklanja se svaka pomisao da se 
prizna i kazni te zločine. Kako moraju biti ili dvolični 
ili nedosljedni tražitelji hrvatskoga puta u zajednicu 
Europske Unije, a prešučuju opomenu te iste 
Zajednice. Naime, Skupština Europskoga parlamen¬ 
ta donijela je u Strasbourgu 25.1. 2006. rezoluciju o 
potrebi osude zločina totalitarnih komunističkih re¬ 
žima, i pozvalo “sve komunističke ili postkomu- 
nističke partije da u svojim zemljama, ako to dosad 
nisu učinile, ponovo procijene povijest komunizma i 
svoju vlastitu prošlost, jasno se distanciraju od zlo¬ 
čina počinjenih od strane totalitarnih komunističkih 
režima i da ih osude bez ikakvih nejasnoča”. 

Imamo pravo očekivati da če nositelji vlasti u 
Republici Hrvatskoj provesti tu odluku skupštine 
Europskog parlamenta. 

I nadbiskup Stepinac je osuđen “u ime naroda”. 
Tomu čemo suđenju u ovom broju Glasnika posveti¬ 
ti največi prostor. Okolnosti nasilja u kojem je to su¬ 
đenje izvedeno, povrjeda su prava zbog falsificiranja 
dokumenata i onemogučavanje davanja iskaza svje¬ 
docima obrane u prilog okrivljenoga, nisu zastrašili 

Nadbiskupa. 

Nadbiskup je 5. prosinca 1951. rad tih sudova 
opisao ovim riječima: “Tko pozna komunističko 
sudovanje, taj znade vrlo dobro, da je na komu¬ 
nističkom sudu svaka obrana iluzorna, jer, kako je 
rekao jedan od njihovih prvaka, ‘nema čovjeka u 
našoj zemlji, kojega mi nismo u stanju izvesti pred 
sud i osuditi!’ Zato im je dobro odgovorio bivši rek¬ 
tor Zagrebačke univerze ing. Stipetič, kojeg su stri¬ 
jeljali zbog tobožnje suradnje s okupatorom: ‘Jest, i 
krave su surađivale s okupatorom, jer su davale mli- 
jeko.’ 

Imajuči to u vidu, odlučio sam od početka 
uskratiti svaki odgovor i tako sam učinio. Na svako 
pitanje bio je moj odgovor isti: ‘Uskračujem odgo¬ 
vor.’ To ih je silno razbjesnilo i uznemirilo. Jedan 
me je od istražitelja konačno upravo molio: ‘Dajte, 
dajte govorite, pa če Vam se vjerovati!’ Kad to nije 
uspjelo, počeo se jedan drugi groziti: ‘Ali čete go¬ 
voriti na sudu, kad dođe narod.’ Taj ‘narod’ su 
plačeni propali ljudi, koji su u prvim danima išli od 
jedne rasprave do druge i prema nalogu vikali na 
sudu: ‘Živio pravedni narodni sud!’ Zato sam na 
grožnju odgovorio: ‘Neču govoriti niti na sudu, osim 
što budem smatrao za dobro.’ I tako sam i učinio. 

Kad je završen tako zvani istražni postupak, poz¬ 
vao me je sudac dr. Vimpulšek pred sebe i rekao: 
‘Protiv Vas je državni tužilac podigao tužbu. Možete 
si birati odvjetnika.’ Moj odgovor je glasio: ‘Odbi¬ 
jam branitelja.’ Ponovio sam zapravo isto što sam 
dao u zapisnik: ‘Na sudu, koji ima samo da izvrši 
nalog komunističke partije, neču da se branim.’ Nato 
su mi sami dodijelili dva odvjetnika.” 

Nadbiskup je montirani sudski postupak protiv 
sebe nazvao “juridičkim ubojstvom”. Reče: “Ja sam 
po Vrhovnom Narodnom Sudu NRH 11. X.1946. 
osuđen na 16 godina prisilnog rada, stvarno na tam¬ 
nicu u Lepoglavi, a danas na internaciju u Krašiču. 
Ta osuda bila je juridičko umorstvo nevina čovjeka, 
kao što je to shvatio sav civilizirani svijet. To je 
otvoreno priznala nekolicina prvaka FNRJ profesoru 
Ivanu Meštroviču, kad su ga došli posjetiti u 
Americi. To mi je usmeno saopčio prof. Meštrovič, 
kad me je ove godine posjetio u mom zatočenju u 
Krašiču. Imena on zna. 

Posljedica te osude, nad kojom se skandalizirao 


sav civilizirani svijet, bila je daje moj fizički život u 
roku od ovih trinaest godina, što ih provodim u 
zatvoru i internaciji, dospio na rub groba. Inozemni 
i domači liječnici učinili su, što su mogli, da mi život 
produlje, ali mi zdravlja povratili nisu niti če ikada 
više moči. Istočili su mi dosada 34 litre krvi i točenje 
se i dalje nastavlja.” (Pismo sudištu u Osijeku , Kra- 
šic\ 4. prosinca 1959.) 

Prisječajuči se presude i svega scenarija koji joj 
je prethodio, rekao je izdržavajuči kaznu u Krašiču, 
31. srpnja 1952.: “Proglasili me zločincem. Ali na 
Božjem sudu vidjet če se, da imena ratnih zločinaca 
drukčije glase, nego na narodnim sudovima.” 

Mi mu to vjerujemo. Neka toj istini u ovom broju 
Glasnika pridonesu članci, svjedočanstva pojedinih 
poznavatelja činjenica, fotografije i dokumenti. 

Zahvaljujemo svim čitateljima koji sa zanima¬ 
njem prate zbivanja u postupku proglašenja svetim 
bi. Alojzija Stepinca. Zahvaljujemo na molitvama i 
na materijalnoj pomoči kojima se u taj postupak i Vi 
sami ugrađujete. 

Molimo Vas, preporučite Glasnik svojim 
znancima i prijateljima. Potičemo Vas, da se pret¬ 
platite na nj, osobito to preporučujemo članovima 
Blaženikove “Molitvene zajednice”. Hvala svim 
čitateljima, štovateljima bi. Alojzija Stepinca u 
domovini i širom svijeta, za molitve i darove, koji 
nesebično i velikodušno promiču glas svetosti i 
mučeništva kardinala Alojzija Stepinca. 

Pošaljite nam ako posjedujete koju sliku iz Bla- 
ženikova života i opis Vašega susreta s njime. Žao 
nam je što če zbog obljetnice Blaženikova suđenja 
izostati neke uobičajene rubrike. Uvrstit čemo ih u 
sljedečem broju. 

Ne iznevjerimo ljubav kojom nas je naš blaženi 
Alojzije ljubio, do potpunoga darivanja Isusu i 
Crkvi. To nije lagano. Ali je moguče. On sam je 
tome dao ovo svjedočanstvo: “A koliko je nepraved¬ 
nih osuda palo kroz vjekove protiv Isusa u suđenju 
Njegovih slugu! ... Ako dakle ljudi nepravedno sude 
o tebi, a pogotovu ako bi se desilo ikada, da budeš 
sudski osuđen radi tvoje vjernosti Kristu, raduj se i 
veseli se, jer Isus trpi u tebi! ... A kad se s Isusom 
trpi, onda sve biva lako.” 

U Zagrebu, 14. rujna 2006. 

Dr. sc. Juraj Batelja, postulator 


Zahvala za suradnju 

Od srca zahvaljujemo svim čitateljima našega Glasnika koji su nam proslijedili osobne sas¬ 
tavke ili članke o bi. Alojziju Stepincu ili pak dokumente pronađene u arhivima raznih ustano¬ 
va, a sve sa željom da s njihovim sadržajem upoznamo širi krug Blaženikovih štovatelja. 

Savjest i istina - bitne osnovice javnoga i privatnoga života 


Blaženi Stepinac uzor 
nam je u tome kako treba 
ispravno shvatiti savjest, 
naime, da ispravne sav¬ 
jesti nema bez objektivne 
istine. Za njega je također 
bilo neupitno da se do 
objektivne istine može 
doći samo po Evanđelju i 
preko nauka Crkve. Ovaj 
vjernički stav davao mu 
je snagu i svjetlost da u 
najtežim danima ostane 
nepokolebljivo vjeran svo¬ 
joj savjesti, znajući da je 
ona u skladu s naukom 
Crkve. Blaženik nam tre¬ 
ba biti uzor privrženosti 
istini i savjesti. Možemo 
reći da su njegov život i njegovo životno djelo bogati 
komentar pitanja o savjesti, o istinskoj i ispravnoj 
kršćanskoj savjesti. Time ne mislim da kršćani 
imaju neku specifičnu savjest. Kršćanski shvaćena 
savjest vrijedi zapravo za svakoga čovjeka. Stepinca 
možemo ubrojiti među najsvjetlije svjedoke savjes¬ 
ti kršćanstva. Kada se radilo o bitnim stvarima nje¬ 
gove nadbiskupije, njegova naroda i konačno njego¬ 
va vlastitog života, on nije gledao oko sebe ispitujući 
mišljenja javnosti ili određenih ljudi, nego uvijek na 
svoju savjest. 

To je posve suprotno onome što danas ljudi misle 
o savjesti i kako se oni ponašaju kod bitnih pitanja 
svoga života, gdje traže savjet i na što se sve obaziru 
prije nego donesu odluku o svom ponašanju. Za mno¬ 
ge je danas takozvano javno mnijenje važnije nego 
glas njihove savjesti. Mnogima je mjerilo ponašanja 
moda ili mišljenje ovog ili onog novinara, političara, 
športaša, filmske zvijezde, a ne njihova savjest. Ako 
se pozivaju na savjest, onda je to obično krivo shva¬ 
ćena savjest, naime savjest koja je identična s nji¬ 
hovim subjektivnim mišljenjem, s njihovim trenut¬ 
nim interesima. Savjest je za mnoge simbol njihove 
individualne slobode. To savjest i stvarno jest, ali 
ispravno shvaćena i na objektivnoj istini oblikovana 
i izgrađena savjest, a ne isključivo subjektivna sav¬ 
jest, izgrađena na apsolutno shvaćenoj individualnoj 
slobodi. Za ovakvu savjest nema vrijednosti nijedan 
autoritet, pa niti Božji niti crkveni. Svaki autoritet 
ovdje se smatra napadom na osobnu slobodu. 

Zašto je tome tako? Zašto je bi. Stepinac drukčije 


osjećao? Zbog toga jer je 
on osobnu slobodu i sav¬ 
jest povezivao s najve¬ 
ćom vrjednotom za čo¬ 
vjeka i za društvo: s isti¬ 
nom. 

Istina je središnja mi¬ 
sao i najšira vizija bi. 
Stepinca. Ne bilo koja 
istina nego Istina na¬ 
prosto, a to je Bog i nje¬ 
gova Riječ sadržana u 
Svetom pismu i čuvana 
i pohranjena u tradiciji 
Katoličke crkve. Sa¬ 
vjest je njemu središnja 
točka njegova života i 
djelovanja zato, jer je 
Istina, objavljena i filo¬ 
zofska, bila središte njegova života i djelovanja. 
Kod bi. Stepinca se potpuno ostvaruje načelo da 
je istina ona koja oblikuje savjest, a ne obratno. 
Stoga se Stepinac nije mogao pomiriti s liberaliz¬ 
mom niti s takozvanim kršćanskim subjektiviz- 
mom. Razumije se po sebi da on radi toga 
najoštrije osuđuje marksistički materijalizam, 
koji savjest jednostavno niječe. 

Ispravno shvaćena savjest nije nikada mjerilo 
subjekta naspram zahtjevima autoriteta u svijetu 
bez istine, koji živi od kompromisa između želja 
pojedinaca i ciljeva društvenoga reda. Savjest znači 
uvijek naređujuću prisutnost glasa istine u samom 
čovjeku. Savjest čini čistu subjektivnost bespred¬ 
metnom u susretu između srži ljudskoga bića i 
istine koja dolazi od Boga. Stepinac je duboko razu¬ 
mio situaciju u kojoj se nalazi čovjek koji traži pravi 
put života. Nakon traženja ili hodanja po vlastitim 
stazama života čovjek dolazi na onu točku, gdje 
može s olakšanjem priznati da od sada spoznata 
istina vodi njega kao svjetlo kroz život. 

S tim u vezi moramo reći da biti katolik nije 
stvar ukusa ili subjektivnoga slobodnoga izbora ili 
sviđanja, nego daje to stvar istine. To svaki obraće¬ 
nik osjeća najintenzivnije. Inače ne bi bio pošao 
putem obraćenja. Istina, koju je spoznao, sili čovje¬ 
ka na obraćenje, na promjenu načina života. 
Duševne potrebe ili intelektualno oduševljenje igra¬ 
ju ovdje sporednu ulogu. Za volju spoznate istine, 
to mi naređuje savjest, čovjek je spreman napustiti 
svoju tradiciju, svoju okolinu ili domovinu, i u kraj- 



Blaženi Alojzije Stepinac proučava dokument kojim ga je teretio 
javni tužitelj. Više puta je nadbiskup zanijekao autentičnost 
predočenog dokumenta. 

njem slučaju on je spreman žrtvovati svoj život. 
Kod bi. Stepinca vidimo primjerno sve ove elemen¬ 
te. Osim toga, on je davao prednost istini pred kon¬ 
senzusom i kompromisom. 

Redoslijed kreposti bio je jasno određen: prije 
svega istina pred socijalnim mirom i tolerancijom. 

Ozbiljnost povijesnoga časa traži i danas da 
svaki katolik zauzme u vezi sa savješću i s istinom 
ista stanovišta koja je živio bi. Alojzije. Idealno bi 
bilo da ove stavove zauzme svaki čovjek. To su 
stavovi koji dolikuju čovjeku kojega smijemo naz¬ 
vati čovjekom savjesti. Čovjek savjesti, kojega da¬ 
nas treba društvo i cijeli svijet, jest onaj čovjek koji 
nikada neće htjeti kupiti suglasnost, ugodnost živo¬ 
ta, uspjeh, ugled, znamenitost i odobravanje javno¬ 
ga mnijenja time da se odrekne istine. Poznati su 
veliki svjedoci savjesti u povijesti Europe, npr. 
Toma Moro, Nevvman. K njima smijemo pribrojiti i 
našega blaženika kardinala Stepinca. Zajedničko im 
je najdublje uvjerenje o poslušnosti istini po svaku 
cijenu. Vidimo da se ovdje pokazuju dva mjerila za 
prosuđivanje ispravne savjesti: savjest se ne pokla¬ 
pa s vlastitim ukusom i osobnim željama, savjest se 


ne poklapaš onim što je društveno gledajući pogod¬ 
nije i korisnije, ne poklapa se s postignutom suglas¬ 
nosti grupa ili stranaka po pravilima demokracije. 
Savjest se ne poklapa sa zahtjevima političke ili dru¬ 
štvene moći, sa zahtjevima pluralizma ili liberalizma. 

Ako je tomu tako, onda nije teško uvidjeti i 
ustvrditi da se naše vrijeme nalazi u toj stvari u veli¬ 
kom neredu. Gotovo je na dnevnom redu praksa da 
pojedinci i grupe postizavaju karijeru, blagostanje i 
položaje izdajstvom već spoznate istine. Ova pojava 
nije raširena samo u Europi, nego po cijelome svije¬ 
tu. Baš ovo stanje svjedoči duboku krizu današnje 
civilizacije. Istina kao pitanje ili problem jedva se još 
u javnosti pojavljuje. Ona je zamijenjena s riječju 
“napredak”, prije s riječju “socijalizam”. Konkretno 
to znači: “napredak” je istina; sve što služi napretku 
istinito je. Tragika kod toga jest daje napredak time 
bez orijentacije i da zapravo poništava sama sebe. 

Ako nema pravca, ako nema mjerila za vrjedno¬ 
vanje daje ovo bolje nego ono, onda sve može biti 
istovremeno napredak i nazadak. Sretan onaj koji je 
prisvojio riječi Isusove: “Ja sam put, istina i život.” 


SVJEDOČANSTVA 


Slovenska biskupska konferen¬ 
cija: “Neutemeljene objede 
Aleša Guliča!” 

Komisija za pravdu i mir Slovenske biskupske 
konferencije oglasila se priopćenjem u povodu 
nedavne izjave zastupnika u Državnom saboru 
Republike Slovenije Aleša Guliča o zagrebačkom 
nadbiskupu kardinalu Alojziju Stepincu. 

Naime, Aleš Gulič, zastupnik LDS-a, na 19. 
redovnom zasjedanju slovenskoga Sabora 10. srpnja 
u svom zastupničkom pitanju ministru okoliša 
Janezu Podobniku u vezi s planiranim postavljanjem 
spomen-ploče blaženom Alojziju Stepincu nazvao je 
kardinala Stepinca najprije “spornom ličnošću iz II. 
svjetskog rata”, a zatim ga opisao kao “osobu koja je 
u tijeku II. svjetskog rata aktivno sudjelovala s oku¬ 
patorom i podupirala ustaški režim i koja ima na sebi 
veliki grijeh”. U priopćenju slovenske Komisije za 
pravdu i mir ističe se kako je bi. Alojzije Stepinac 
bio hrabar čovjek koji je svoju odvažnost iskazivao 
također u odnosu prema nacističkoj, ustaškoj i 
komunističkoj vlasti. Osuđivao je ubijanje nedužnih 
ljudi i svako gaženje čovjekova dostojanstva. Bio je 
pravednik, čovjek vjere i potpunoga pouzdanja u 
Božju providnost, ističe se u priopćenju. U tekstu se 


dodaje kako je ime nadbiskupa Stepinca i u sloven¬ 
skom narodu zapisano zlatnim slovima te se pod¬ 
sjeća na pomoć koju je blaženi Stepinac pružao 
prognanim Slovencima i slovenskim svećenicima u 
tijeku II. svjetskog rata. U zahvalu za njegovu 
pomoć prognanoj braći svećenici Mariborske 
biskupije hodočastili su na njegov grob u Zagrebu 5. 
lipnja 2002., podsjeća se u priopćenju. 

Nema nikakve sumnje daje sudski proces protiv 
nadbiskupa Stepinca održan 1946. bio montirani 
staljinistički proces, koji je organiziran i zbog toga 
jer Stepinac nije htio pristati na Titov plan da se 
Katoličku crkvu u Jugoslaviji odvoji od Rima. 
Kardinala Stepinca je Hrvatski sabor već 14. veljače 
1992. posebnom deklaracijom rehabilitirao, a 1998. 
godine papa Ivan Pavao II. proglasio gaje blaženim. 
Daje ono za što je optuživan i ono što se još i danas 
u slovenskom parlamentu drzne ponoviti zastupnik 
LDS-a Aleš Gulič imalo točno, to se zacijelo ne bi 
dogodilo, ističe se u priopćenju Komisije za pravdu 
i mir SBK. 

Guličev ispad u Državnom saboru Republike 
Slovenije zato je krajnje neprimjeren, sramotan i 
skandalozan. Njime je grubo povrijeđena uspomena 
na bi. Alojzija Stepinca, povrijeđeni su osjećaji 
hrvatskoga naroda, ali i mnogih Slovenaca, koji poz- 

naju lik i djelo toga velikoga čovjeka. Komisija za 
pravdu i mir Slovenske biskupske konferencije zato 
odbacuje i osuđuje izjave poslanika Guliča u Držav¬ 
nom saboru Republike Slovenije i podupire prijed¬ 
log da se blaženom Alojziju Stepincu postavi 
spomen - ploča na kapelici Gospe Snježne na Kre- 
darici o obljetnici njegova uspona na Triglav, ističe 
se u priopćenju Komisije za pravdu i mir SBK. 

Mons. Marin SRAKIĆ: 

Prešućuju se i sustavno niječu 
žrtve komunističkog režima 

U homiliji na misi na svetkovinu sv. Petra i 
Pavla i dan svečeničkoga ređenja u Đakovu u 
četvrtak 29. lipnja, biskup Marin Srakič je govorio 
o teškim progonima i mučenjima kojima su u 
komunističko doba bili izloženi muškarci i žene 
različitih staleža. “U nas se kroz pet desetlječa go¬ 
vori samo o žrtvama fašističko-nacističkog režima, 
a žrtve komunističkog razdoblja se prešučuju i sus¬ 
tavno niječu”, istaknuo je biskup Srakič i nastavio: 
“Međutim, kroz nekoliko desetlječa žrtve tog sus¬ 
tava bili su muškarci i žene najrazličitijih dobi, 
staleža i zanimanja. Taj totalitaristički sustav išao 
je za tim da ih psihički ili fizički uništi. Proganjanje 
je išlo do fizičkog uništenja. Psihičko mučenje išlo 
je za tim da uništi ljudsku ličnost. Mnogi su bez 
razloga osuđeni na višegodišnje zatvorske kazne. U 
prvim godinama nakon rata svaki je građanin 
mogao biti žrtva toga, a neki staleži su bili poseb¬ 
no na udaru, među njima i svečenički. Mnogi su 
građani likvidirani bez suđenja samo zato što su 
nešto posjedovali ili zato što se na kraju rata nisu 
našli na strani pobjednika. U našoj Đakovačkoj i 
srijemskoj biskupiji taj je režim između 1943. i 
1945. godine bez suđenja likvidirao dvadeset i 
jednog svečenika. 

Kroz pedeset godina izmišljalo se reakcionarno 
svečenstvo. Kao što potvrđuju bivši djelatnici 
Državne sigurnosti u svojim sramotnim i za 
poštene ljude uvredljivim autobiografijama, sveče- 
nici su bili pod posebnim nadzorom, a Crkva na 
udaru. Revniji svečenici bili su pozivani na odgo¬ 
vornost za svoju djelatnost, napose s djecom i mladi¬ 
ma, a često i zatvarani. O svećenicima su se skupljali 
podatci o njihovom najintimnijem životu... Na inici¬ 
jativu državnih vlasti, a protiv odobrenja biskupa, 
osnovano je Staleško udruženje svećenika. Sveće¬ 
nički kandidati su na sve mile načine odgovarani od 
svećeničkog poziva i tjerani da potpišu izjave o 
svom pozivu, sjemenišnom životu i Crkvi. Isti 
gospodari služili su se odvratnom dvostrukom meto¬ 
dom, tzv. metodom “batine i mrkve”. Nekada udari, 


nekada pomiluj i nagradi. Svećenici kao i drugi 
građani ucjenjivani su izdavanjem viza i putovnica, 
dozvola za gradnju i si. Nagrađivani su tzv. “narod¬ 
ni svećenici” koji najčešće nisu bog zna što radili. Za 
danu uslugu vlastodršci su tražili kakvu protuuslugu, 
rekao je biskup Srakič i nastavio: 

“U posljednje vrijeme osjeća se jeka tih nedav¬ 
nih vremena u obliku objavljivanja lista tzv. surad¬ 
nika bivšeg režima, lista sumnjivog porijekla i sa¬ 
držaja. Oni koji su ucjenjivali pojedince, vrlo često 
služeći se zastrašivanjem, danas u ime iste ide¬ 
ologije objavljuju te liste da bi postigli ono što nisu 
postigli ranije. Među imenima nalaze se i imena 
nekih svećenika. Iako znamo da su ti podatci 
nepotpuni, pročešljani, čak i iskrivljeni, neki nasje¬ 
daju i uzimaju ih 'zdravo za gotovo’.” 

Mons. Srakič se na kraju propovijedi ovim rije¬ 
čima obratio izravno svećenicima: “Braćo sveće¬ 
nici, govorim najprije vama, ništa nije pogubnije 
od razaranja našeg svećeničkog zajedništva. Naše 
svećeničke redove nije uspio razbiti komunistički 
sustav jer su nas predvodili velikani poput blaže¬ 
nog Alojzija Stepinca, mučenika-svjedoka svoga 
vremena koji je pozivao svećenike da ostanu vjerni 
Kristu, Crkvi i svome svećeničkom pozivu.” 

Josip kard. BOZANIĆ: Potvrda veze 
nerazrješivoga zajedništva izgra¬ 
đenoga i zaslugom bi. Alojzija 

U pozdravnom govoru papi Benediktu XVI. 
prigodom pohoda ad limina cipostolorum zagre¬ 
bački nadbiskup kardinal Josip Bozanić prozborio 
je 6. srpnja 2006. i o hrvatskim blaženicima i svje¬ 
docima vjere, ovim riječima: 

“Naša je Crkva prosvijetljena likom blaženoga 
kardinala Alojzija Stepinca, čiji su primjer slijedili 
pastiri, svećenici, redovnici, redovnice i sjemeni- 
štarci koji su u nedavnoj prošlosti znali svjedočiti 
svoju pripadnost Kristu sve do žrtve života. 
Sljedeće godine spominjemo se šezdesete obljetni¬ 
ce smrti sluge Božjega Miroslava Bulešića, sveće¬ 
nika Porečko-pulske biskupije, kojega su 24. kolo¬ 
voza 1947. ubili komunisti. U zahvalnosti za dar 
svjedočenja naše braće u vjeri, koje je za nas boga¬ 
ta duhovna baština, nužnim smatramo u ovo doba 
živim održati spomen na njih i crpsti iz duha koji je 
njih pokretao, kako bismo u svećenicima obnovili 
pastoralnu revnost te ohrabrili mlade, koji su 
spremni na radikalne odgovore, da pristanu na Go¬ 
spodinov poziv. Pojačavamo djelovanje pastorala 
zvanja. Formacijski putovi pastorala mladih u na¬ 
šim župama na osobit način nastoje mlade dovesti 
do osobnog susreta s Kristom i života s njim.” 

Obavijest čitateljima Glasnika 

DVIJE NOVE KNJIGE O BLAŽENOM ALOJZIJU STEPINCU 


Postulatura za proglašenje svetim bi. Alojzija Stepinca pripremila je dvije nove knjige prigodom 
60. obljetnice montiranoga sudskoga postupka protiv bi. Alojzija Stepinca. 

Prva je knjiga dio dnevnika župnika Josipa Vranekoviča koji je svaki dan bilježio okolnosti živ¬ 
ota u kojima je nadbiskup i kardinal Stepinac izdržavao kaznu u Krašiču (1951.-1960.). Dok čitatelj 
izbližega upoznaje Kardinalov duhovni uspon, priprema i sebe samoga na spremnost trpljenja i 
podnošenje nepravdi, pa i na osudu, radi vjernosti Isusu Kristu. Alojzijeva jakost u vjeri i opraštanje 
u ljubavi nadjačali su mržnju progonitelja, bezbožne jugoslavenske vlasti i komunističke partije, koje 
su išle za tim, da što prije dokrajče svoju žrtvu. 

Druga knjiga objavljuje dokumente zagrebačkoga nadbiskupa Alojzija Stepinca o njegovoj 
spremnosti, učinkovitosti i načinu spašavanja ratnih stradalnika za vrijeme 2. svjetskog rata, osobito 
Židova i Srba, te svjedočanstva spašenih i očevidaca zbivanja. Nadamo se da se nakon suočavanja s 
dokumentima o blaženom Alojziju neče ubuduče govoriti na temelju lažne propagande i mržnje, več 
na temelju objektivnih činjenica koje nam ovi dokumenti predočuju. Oni su ujedno i dokaz da je 
Postulatura u pripremi Stepinčeve beatifikacije pomno istražila arhivsku građu i nije prikazala 
Stepinca samo kao žrtvu komunističkoga progona, nego i kao istinskoga svjedoka Evanđelja. 

JOSIP VRANEKOVIC, Dnevnik (1. dio). Bilješke o životu i djelovanju u Krašiču zatočenog nad¬ 
biskupa zagrebačkoga i kardinala Alojzija Stepinca; pozdravno slovo kard. Josip BOZANIC; uvodne 
misli i bilješke dr. Juraj BATELJA; pogovor fra Bonaventura DUDA; ilustracije iz Arhiva 
Postulature. 

Ovu najnoviju knjigu o blaženom Alojziju Stepincu možete naručiti na adresu Postulature (Kaptol 
31, p.p. 949, 10001 Zagreb; cijena 120 kn + poštarina). 


Nadbiskup Stepinac u svjetlu arhivskih izvora. Spašavatelj Židova i Srba; pripremio te pred¬ 
govor i bilješke napisao dr. Juraj BATELJA; uvodne misli dr. Frano GLAVINA; slikovni prilog iz 
Arhiva Postulature.Ovu knjigu dokumenata blaženoga Alojzija Stepinca možete naručiti na adresu 
Postulature (Kaptol 31, p.p. 949, 10001 Zagreb; cijena 120 kn + poštarina). 


Hvala Vam što čitate i drugi¬ 
ma omogućujete primati Glasnik 
“Blaženi Alojzije Stepinac Ako 
navrijeme podmirite svoje obveze 
prema Glasniku, on će moći 
redovito izlaziti i biti vjesnik 
Blaženikovih vrlina, kojima ga je 
Bog proslavio za dobro svoje 
Crkve i hrvatskoga naroda. 
Glasnik može svaki čitatelj i svje¬ 
dok obogatiti svojim dopisom i 
uspomenama na kardinala 
Stepinca ili fotografijom iz njego¬ 
va života. Ako ste bili dionik koje 
svečanosti priređene u njegov 
spomen, izvijestite o tome putem 
Glasnika sve prijatelje i štovatelje 
kard. Stepinca. 



Sportska dvorana u Kačićevoj ulici u Zagrebu poslužila je kao sudska dvorana za sudski 
proces koji je montiran nadbiskupu Alojziju Stepincu 

ŠEZDESET JE GODINA OD SUĐENJA 
NADBISKUPU STEPINCU. 


Ove se godine navršava šezdeset godina od sudskog 
postupka koji je komunistički režim u Jugoslaviji montirao 
protiv bi. Alojzija Stepinca. (A temelju toga postupka bila 
su nastojanja komunističkog režima da podjarmi 
Katoličku crkvu i daje odvoji od njezine središnjice u Rimu. 
Nadbiskup Stepinac je znao da to po savjesti ne može 
učiniti i, svjestan svoje odgovornosti, radije je pošao u 
smrt nego izdao Božju stvar. Sam je to prorekao riječima: 
“Bolje časno poginuti, nego sramotno ostati!” “Frangar, 
non flectar! - Mogu me smrviti, ali ne mogu saviti!” 

Znakovito je daje ta vlast več u početku svoga djelo¬ 
vanja pokušala nači razloga za njegovu “likvidaciju”. 
Kako nisu imali razloga za takav postupak, a on se 
oslonjen na Boga nije htio skloniti niti bezbožnom režimu 
pokloniti, montiran mu je politički proces, prikriven plaš- 
tem sudskoga postupka. 

Nijedna knjiga koju je komunistička vlast o tome pro¬ 
cesu objavila nije istinito prenijela sam tijek suđenja, a 
prešuyela je i očitovanja svjedoka koji su svjedočili u prilog 
optuženoga Nadbiskupa, kao i govore odvjetnika koji su na 
temelju dokumenata obeskrijepili sadržaj optužnice. Stoga 
čitateljima Glasnika i javnosti omogučujemo pobliže spoz¬ 
naje o tom sudskom postupku. 

Svi dokumenti, kako udbaški koji su poslužili monti- 
ranju procesa tako i sudski, spremnošću Ministarstva 
unutarnjih poslova Republike Hrvatske stavljeni su 
godine 1994. na raspolaganje Postulaturi za postupak 
beatifikacije nadbiskupa i kardinala Stepinca i omogućila 
njihovo korištenje, a te dokumente ovdje navodimo 
prema numeraciji u tom postupku, 1 

Napominjemo da bilješke s istražnih postupaka i 
suđenja nadbiskupu Stepincu donosimo u izvornom 
obliku, kako su ih zapisničari upisali; dosljedno smo 
promijenili samo izraze “Njemci” u “Nijemci”, izričaj 
poštovanja “vi” u “Vi” (kad se odnosi na samoga 
Nadbiskupa), a radi lakšega čitanja i razumijevanja 
današnjega čitatelja, a i zbog nedosljednosti samih 
zapisničara, neznatno je promijenjena ortografija, 
npr. “katolička crkva” u “Katolička crkva”, 
“Jugoslavenska Armija” u “Jugoslavenska armija”, 
“narodni Sud” u “narodni sud”, “Hrvatski narod” u 
“hrvatski narod”, “Nova Godina” u “Nova godina” i 
si. Ostavili smo netaknute i nespretno zapisane 
bilješke zapisničara, kao npr.: “Ja sam bio svake 
godine po 5-6 puta Poglavniku,”, dok je Nadbiskup 
vjerojatno rekao sljedeće: “Ja sam bio svake godine 
5 ili 6 puta kod Poglavnika.” 


UHIĆENJE NADBISKUPA 
17. SVIBNJA 1945. 

Kad je 15. svibnja 1945. iz Ministarstva unutar¬ 
njih poslova Federalne Republike Hrvatske u 
Zagrebu (kabinet ministra Ivana Krajačića) u 
Beograd poslan prijedlog (“depeša”) “za hapšenje 
Stepinca”, nitko nije slutio do kojih će se razmjera 
proširiti ideološka komunistička zagrižljivost. 

Već 17. svibnja prispio je u Zagreb odgovor slje¬ 
dećeg sadržaja: “Od vrhovnog Štaba. Stepinca treba 
držati u zatvoru, saslušavati i brzo prikupiti sav ma¬ 
terijal o njegovoj neprijateljskoj djelatnosti. Postupak 
prema njemu mora biti dobar, možete ga smjestiti u 
neku kuću [u] gradu pod stražom. Ranković.” 

Istoga su dana (17.V.1945.) partijski poslušnici 
poslali u Beograd sljedeću vijest: “Vrhovnom Štabu. 
Nad Stepincem koji je danas bezbučno uhapšen vodi¬ 
mo privremeno istragu. Javite za dalji postupak.” 

“Bezbučno” uhićenje izveli su toga dana u 11 
sati i 45 minuta pripadnici OZNE, potpukovnik 
Knežević te “drug Gržetić i Biber”, ali u civilnoj 
odjeći. Nadbiskupa su odveli najprije u privatnu 
kuću na Goljaku br. 23. Neprestano je nad njim 
stražarilo pet čuvara reda, koje je na raspolaganje 
dala Divizija Narodne Obrane. 

Dana 18. svibnja 1945. poslušnici iz Zagreba 
poslali su “Vrhovnom Štabu” u Beogradu izvješće 
“sa prvog saslušanja Stepinca”, a potpisao ga je 
drug “Stevo” 2 i dometnuo: “19. V. Stepinac je kod 
samog hapšenja smješten onako kako ste vi javili u 
depeši. Stevo.” 

Drug Biber koji se brinuo o Nadbiskupovu 
smještaju zabilježio je i sljedeće podatke: “Za vri¬ 
jeme zatvora Stepinac je bio pod stalnim nadzo¬ 
rom, ali mu je bila dozvoljena svakodnevna 
večernja šetnja u dvorištu dotične zgrade. 23. V. 
premješten je iz Goljaka u Jurjevsku ulicu 14, jer je 
Kaptol saznao da se nalazi na Goljaku. Do pre¬ 
mještaja iz Goljaka dobivao je hranu iz Kaptola, a 
poslije toga hranio se iz naše kuhinje sa hranom ko¬ 
ja je bila kuhana za sve osoblje koje se nalazilo 
zaposleno oko njega: 4 druga i jedna drugarica. 
Kroz cijelo vrijeme bilo mu je omogućeno da se 
dopisuje sa svojim tajnikom i ostalim biskupima. 
Redovito se vršio pretres stvari koje je on slao na 


l Copia publica trans. proc. s. virt. et mart. S.D. Aloisii 
Stepinac , S. R. E. Cardinalis (unaprijed kratica CP), sv. 
LXVI., 1993., str. 956.a-997. 


2 Konspirativno ime za ministra unutarnjih poslova Ivana 
Krajačića. 

Mons. Joseph Hurley, apostolski nuncij u Beogradu u pratnji dr, 
Dragutina Nežića prati sudsku raspravu 10. listopada 1946. 


Kaptol, isto tako i onih stvari koje su njemu bile 
slane iz Kaptola. 

Prilikom uhapšenja nije se protivio, tek kasnije 
kad mu je saopšteno da će njegovo saslušanje radi 
kojega je uhapšen potrajati više dana, izjavio je da 
protestira zbog njegovog hapšenja jer se on ne sma¬ 
tra krivim. Kroz cijelo vrijeme zatvora nastojao je 
da prikrije svoju uzrujanost zbog neizvjesnosti 
svog položaja. Više puta je izjavio da mu je zatvor 
dobro došao za njegov odmor.” 3 

Tijekom istražnog postupka Nadbiskupa je ispi¬ 
tivao “drug potpukovnik Drakulić, major Sekulić i 
Biber. Zapisnik je vodila drugarica Neda Prohaska. 
Ostala saslušanja vršio je sam drug Biber sa istim 
zapisničarom. Izvršeno je 6 preslušan ja”. 

Istražni postupak 17. svibnja 1945. 

Na upite suca istražitelja (S. i.): “Vašim izjavama 
za vrijeme okupacije podržavali ste rad i postupak 
okupatora, pozivate se, da objasnite čime ste se 
rukovodili pri takvom postupanju, kada je takav pos¬ 
tupak očito u suprotnosti s interesima naših naroda?” 
Nadbiskup Stepinac (N. S.): “Ja ne priznajem ni- 
kakove suradnje s okupatorima. Pod okupatorima 
podrazumijevam najprije ono što jesu bili a to su 
Nijemci. Propašću Jugoslavije pojavila se nova 
vlast kojoj smo se po kršćanskom moralu morali 
pokoravati. Dr. Vlatko Maček legitimni predstav¬ 
nik naroda javno je pozvao narod da se pokorava 
novoj vlasti koja je došla. 

Koliko se sjećam izjava osim svojih propovije¬ 
di nisam davao. U tim propovijedima sam javno 
nekoliko puta ustajao protiv rasizma, te su izjave 
dok se dalo bile umnažane i širene po gradu, 
međutim pošto je ustaška vlast uhapsila mons. 
Jesiha koji je umnažao te propovjedi i koji je zbog 

3 Elaborat o Alojziju Stepinac, CP, XCIII., str. 4401. 


toga sjedio 7 ili 8 mjeseci u Lepoglavi, prestalo se 
s umnažanjem propovjedi. Što je kasnije izašlo u 
štampi to je cenzura iznosila moje govore i mije¬ 
njala tekst time što je ispuštala koju riječ čime se 
mijenjao smisao. 

Što se tiče Talijana kao okupatora ja sam javni 
protest upravio radi paljenja mog rodnog kraja mi¬ 
nistru Casertanu, to je bilo 1942. godine. 

U svome govoru sveučilištarcima u ožujku o. g. 
iznio sam našu obranu na napade vaše štampe i 
vašeg radia na Katoličku crkvu. 

Održao sam 5-6 većih govora koji su umnažani 
i rasparčani. U posljednjem mom umnažanom go¬ 
voru iznio sam svoj stav prema rasizmu. Također 
sam iznio po pitanju Srba, Cigana, Židova, komu¬ 
nista. Kazao sam da nam se prigovara da nismo 
dovoljno ustali u obranu Srba, tu smo upozorili 
zašto se nije slušalo naše savjete kojim smo opo¬ 
minjali kroz niz godina, bivše jugoslavenske vlade. 

Od 1941 god. do danas održao sam s biskupima 
dvije konferencije. Prva je bila 1941. godine sa 
svrhom da se izloži naše stanovište po pitanju pre- 
laza pravoslavaca na rimokatoličku vjeru, da se 
osudi ono što ne valja tj. da se spriječi svako nasi¬ 
lje u državi i da se postupa po pravednim zakoni¬ 
ma. Deklaracija nije objavljena nego sa mojim pot¬ 
pisom predana Poglavniku. - Druga biskupska kon¬ 
ferencija održana je u ožujku o. g. Glavni razlog za 
saziv konferencije bio je odgovor na prigovore koji 
su stizali raznim putevima na našu adresu. To je bio 
odgovor na stav komunista vis-a vis nas, kao da je 
Katolička crkva odobravala sve što se događalo 
kod nas. Možda je hrvatski narod shvatio napad na 
komuniste kao rukovodioce Narodno-oslobo- 
dilačke borbe, kao napad na Narodno oslobodilački 
pokret, odnosno na partizane, ali ni jednom riječju 
partizani nisu bili spomenuti. Ne znam da li je de¬ 
klaracija konferencije bila na štetu Narodno oslo¬ 
bodilačkog pokreta, odnosno na korist okupatora i 
ustaša, ali sam uvjeren daje to mišljenje hrvatskog 
naroda.” 

S. i.: “Vlasti raspolažu sa podatcima da ste Vi 
posjećivali Poglavnika Pavelića. Šta nam možete o 
tim posjetama kazati?” 

N. S.: “Ja sam bio svake godine po 5-6 puta 
Poglavniku. Gotovo uvijek te posjete imale su karak¬ 
ter intervencija za osuđenike logoraše. Nekoliko puta 
posjećivao sam Poglavnika kao uzvanik no to je bilo 
o Novoj godini. 

Posljednja moja posjeta Paveliću bila je nekoliko 
dana prije njegovog odlaska. Zapravo posljednjih 
dana bio sam pozivan dva ili tri puta. Na prvoj od tih 
posjeta iznio je Pavelić ponudu da preuzmem vlast u 
Hrvatskoj kao locum tenens. Pozivao se na povijest 
kada su zagrebački biskupi držali vlast u svojim 

rukama. Odgovorio sam Paveliću da ću promisliti o 
tome i nakon tri dana ponovo sam ga posjetio i 
odgovorio mu da ne mogu preuzeti vlast ni pod 
kojim uvjetom. Ponovo su dolazili ministri Alaj- 
begović i Bulat koji su me ponovo nagovarali da 
preuzmem vlast što sam ja ponovo odbio. Nakon dva 
tri dana došao mi je Kumičić sa dekretom koji gaje 
potpisao Pavelić ali koliko se sjećam dekret se odno¬ 
sio samo za preuzimanje vlasti samo u Zagrebu.” 4 

Istražni postupak 20. svibnja 1945. 

S. i.: “Na zadnjem saslušanju iznijeli ste da ste u 
saradnji sa Pavelićem pristupili na temelju poziva 
kojeg je uputio dr. Maček hrvatskom narodu da se 
lojalno odnosi prema novoj vlasti. Pozivate se da 
nam podrobnije kažete o vašem dodiru sa dr. 
Mačekom ranije i u posljednje vrijeme?” 

N. S.: “Ja nisam nikada bio član ni Pavelićeve 
stranke ni Mačekove, niti želim biti kao biskup 
član bilo koje političke stranke. Koliko sam imao 
posla sa Pavelićem ili Mačekom bile su nužne veze 
crkvenog poglavara koji mora razgovarati sa svim 
ljudima. Sa Mačekom sam bio prije nego je 
preuzeo vlast jedno 3 puta, a kad je preuzeo vlast 
oko 4-5 puta zajedno sa banom Šubašićem. Zadnji 
puta sam bio sa Mačekom prije ulaska N. O. vojske 
u Zagreb. Moja zadnja posjeta kod Mačeka bila je 
u vezi sa nastalom situacijom u Zagrebu, kad sam 
bio zamoljen da bih preuzeo locum tenentium 5 kao 
nekad zagrebački biskupi. 

Ja sam tu ponudu otklonio, razlozi koji su me vodili 
bili su prvo što ja političke situacije stvarao nisam, 
nego su ju stvorili HSS i kasnije ustaše, pa je 
logično daje oni i dalje vode, a drugo, što sam pred¬ 
viđao da bi mogao za Crkvu uzročiti samo velike 
štete da se desio slučajni kakav nepoželjni incident. 
Bilo mi je na srcu da se koliko je moguće spriječi 
daljnje prolijevanje krvi, te sam u tu svrhu onima 
koji su mi ponudili bili po drugi puta da preuzmem 
vlast izrazio želju da mi se dozvoli lično razgovarati 
sa dr. Mačekom, kojemu nitko nije imao pristupa. 
Ta mi je dozvola bila podijeljena i to je bio moj zad¬ 
nji susretaj sa Mačekom. Da li je do kakvog rezul¬ 
tata među njima došlo, nije mi poznato.” 

S. i.: “U vezi sa vašim posjetama kod Pavelića 
pozivate se da nam podrobnije kažete o karakteru 
tih posjeta ranije i u posljednje vrijeme?” 

4 Zapisnik sastavljen 17.V.1945. o saslušanju Preuzvišenog 
Gospodina Nadbiskupa Zagrebačkog Dr. Alojzija Stepinca, 
CP, sv. XCIII., str. 4388.-4389. Tim dekretom je Poglavnik 
odredio dr. Kumičiča da grad Zagreb preda partizanskoj 
vlasti 

5 Zapisničar je pogrješno upisao latinsku riječ, jer se radi o 
pojmu locum tenens (locus = mjesto + tenere = držati), 
koja u hrvatskom znači vršioca dužnosti, zamjenika ili 
namjesnika. 


N. S.: “Redovito posjeta je bila za logoraše, 
osuđenike, nearijce i mješovite brakove. Uz put je 
došlo do razgovora, o narodno-oslobodilačkom 
pokretu koji je od Pavelića bio prikazivan kao čisto 
komunistički i velikosrpski. Za progone Srba i 
Židova i drugih ljudi u Hrvatskoj moje je duboko 
uvjerenje da možda ni za 50 % odgovornosti za 
djela koja su se događala u toku ovih godina od 
sloma Jugoslavije ne nosi odgovornost ustaški 
pokret kao takav, nego se imade pripisati dobar dio, 
barem 50% Nijemcima i Talijanima. Tako je na 
primjer njemački Gestapo donio već gotove 



Nadbiskup Stepinac s drugim osuđenicima sluša presudu 
11. listopada 1946. 


znakove za Židove u Zagreb ili ih je dao tu štam¬ 
pati već prvih dana, kojim su bili Židovi ožigosani. 
Deset dana prije odlaska posjetio me na primjer 
general Sertić, nadasve pošten čovjek, koji je od 
prvog dana osuđivao sva nasilja, ali je bio 
nemoćan. Moj predposljednji razgovor sa 
Poglavnikom svjedoči da je mnogo rađeno po dik¬ 
tatu Nijemaca. Ja sam mu tom zgodom rekao: Vi 
znadete daje Crkva bila najodlučniji protivnik toga 
rasističkog zakona i da je prošla pravu kalvariju 
radi toga zakona u ove 4 godine zaštićujući ljude 
pogođene tim zakonom. Ja Vas molim da smjesta 
dokinete tu sramotu, koja sigurno nije nikla iz 
hrvatske duše. De facto je zakon bio dokinut i kod 
toga razgovora mi je sam spomenuo i rekao ovo: 
‘Jasno je, konačno i moja supruga nije čiste ari¬ 
jevske rase, pa prema tome nije taj zakon izašao po 
našoj namisli i volji. A tako je bilo više drugih 
stvari gdje su Nijemci jednostavno diktirali.’ 

To iznosim kao moje objektivno opažanje, a ne 
možda kao simpatizer ustaškog pokreta jer mu ni¬ 
sam nikad pripadao, pa nisam čak položio niti 
Poglavniku prisege kao državnom poglavaru 
stojeći na stanovištu da se imade najprije urediti 
pitanje položaja Katoličke crkve. Neka za ilustra¬ 
ciju posluži i ova činjenica da se ne može za sve 
kriviti bivše vlasti pa makar i ustaške, činjenica da 
je na primjer Gestapo bez obzira što je već bila 

uspostavljena Nezavisna Hrvatska Država bez 
ikakvog pitanja hrvatskih vlasti zapečatio moju 
kancelariju preko koje sam provodio spašavanje 
emigranata iz Njemačke koji su bježali radi svog 
nearijskog podrijetla ili protunacističkog stava. 
Gestapo se nije ništa obazirao na hrvatske vlasti, 
nego je našu činovnicu koja je tamo besplatno radi¬ 
la uhapsio i odveo u zatvor u Njemačku, gosp. 
Škringer, gdje je odsjedila 5 mjeseci u zatvoru, 
hrvatske vlasti bile su potpuno nemočne. I moje 
intervencije u mnogim slučajevima bile su bezusp¬ 
ješne, jer je presija tih tajnih krugova Gestapoa bila 
svemočna. Sve mjere Gestapoa bile su provođene 
preko postoječe vlade i njezinih organa tj. ustaša. 
Sa mjerama koje su se provodile u Hrvatskoj nije 
se slagao i njemački general Glaise von Horstenau, 
ja držim da je potpuno krivo da se njega trpa u 
ratne zločince. Na molbu adjutanta Glaise Horste- 
naua intervenirao sam preko Vatikana i iznio 
mišljenje svoje da po onome što ja gledam i vidim 
ne spada u ratne zločince.” 6 



Nadbiskup Stepinac: "Moje hapšenje i zatvor i istražni postupak 
ima pripremiti očigledno materijal za sud protiv mene. " 


Istražni postupak 21. svibnja 1945. 

S. i.: “Smatrate li Vi da je Nezavisna Država 
Hrvatska postala voljom hrvatskog naroda?” 

N. S.: “Činjenica je prvo, da je Jugoslavija bila 
trula u sebi, jer nisu bile zadovoljene aspiracije 
Hrvata i kad se je rodio ratni sukob, država se je 
raspala. Hrvati su izrabili tu priliku i prihvatili 
samostalnu hrvatsku državu, koja im se činila bo¬ 
ljom solucijom nego da budu obična kolonija Nje¬ 
mačke.” 

S. i.: “Po Vašem gledanju, da li je hrvatski narod 
ostvario svoje težnje za slobodom i nezavisnošću u 
N.D.H.?” 

N. S.: “Svakako je sasvim nije ostvario, jer nije 
imao vlasti ni u Dalmaciji ni u Međimurju, koji su 

6 Zapisnik sastavljen 20. V. 1945. o saslušanju Preuzvišenog 
Gospodina Nadbiskupa zagrebačkog Dr. Alojzija Stepinca, 
CP, sv. XCIII., str. 4390.-4391. 


sigurno sastavni dio hrvatskog teritorija, a i u 
unutrašnjoj politici stvarno su velik upliv imali 
Nijemci, nego li domaći ljudi.” 

S. i.: “Spomenuli ste da hrvatski narod nije u pot¬ 
punosti ostvario svoju nezavisnost? U kojim grani¬ 
cama mislite da je ipak ostvario?” 

N. S.: “Ostvario je na primjer u školskim pitanji¬ 
ma, u pitanju tehnike, novčarstva itd. Pokušao je i 
na gospodarskom polju, zbog kontrole i podvrga¬ 
vanja naše privrede Nijemcima i Talijanima to nije 
mogao učiniti kako je želio. Koliko sam ja mogao 
vidjeti, premda me se ne tiče vojničko pitanje, pos¬ 
tojala je želja ostvariti pravu hrvatsku narodnu 
vojsku, koja bi služila isključivo interesima 
hrvatskog naroda. Nijemci su, međutim uspjeli da i 
tu narinu svoju volju.” 

S. i.: “Da li su Vama bila poznata zlodjela koja su 
ustaše činili u Hrvatskoj u prvim danima?” 

N. S “Poznata su mi zlodjela učinjena u Glini i u 
Jasenovcu, gdje je bilo ubijeno 8-10 svećenika. 
Općenito su mi poznati pokolji u čitavoj zemlji, o 
kojima se je govorilo. Ja sam uložio odlučan pro¬ 
test pismeno nekoliko puta radi nasilja koja su se 
počinjala, a govorio sam također javno barem 5-6 
puta pred tisućama naroda gdje sam tražio apsolut¬ 
nu pravdu za sve bez obzira na vjeru, narodnost ili 
rasu, tako da mi je sama Sv. Stolica izrazila pri¬ 
znanje s time da se više ne može niti tražiti od 
katoličkog crkvenog poglavara, jer mi fizičke sile 
nemamo u ruci, a biskupi smo i svećenici za sve 
bez obzira kojoj političkoj stranci ili grupaciji pri¬ 
padaju.” 

S. i.: “U Vašoj poslanici od 24. ožujka 1945. go¬ 
dine iznešeno je da su Hrvati bili prvi napadnuti od 
svojih neprijatelja dok još nisu imali ni jedne puške 
u ruci, za koga smatrate da su bili ti neprijatelji 
hrvatskog naroda?” 

N. S.: “Da se odgovori na to pitanje treba posegnu¬ 
ti malo dalje, treba vidjeti čitav kompleks 
političkog pitanja od 1918. godine dalje da se 
shvati zašto je nastupila reakcija takova kod 
Hrvata, treba se sjetiti svih pogaženih nagodaba i 
umorstava hrvatskih narodnih prvaka, zapostav¬ 
ljanja u službi hrvatskih ljudi, ponižavanja itd. 
Prema tome i u ovom slučaju o kome je stavljeno 
pitanje smatrali su Hrvati da su im Srbi u koliko su 
ih napali - neprijatelji. 

Po mom uvjerenju napadi koji su bili izvršeni na 
početku osnivanja NDH na hrvatski narod uslijedili 
su od Srba. Po našem saznanju to je bio početak 
pokolja. Slični napadi uslijedili su u prvim danima 
i u drugim mjestima, a znalo se za grožnje s njihove 
strane prije nego je rat i počeo. Hrvatski biskupi 
osudili su prvi slučaj. Isto tako osudili su i one koji 
su poslije vraćali šilo za ognjilo, tj. zlo za zlo.” 

S. i.: “Po podacima kojima raspolaže naša vlast 
prvi pokolji između Srba i Hrvata nisu uslijedili od 
strane srpskog elementa, nego od dolaska prvih 
formacija ustaša i HSS Zaštite u Bosnu i pokolja 
Srba od strane ustaša u selu Gudovcu kraj Bjelo¬ 
vara?” 

N. S.: “Prvi pokolj koji je meni poznat koji mi je 
dojavljen jest Glina. Ja sam 1 sat nakon toga upravio 
pismeni protest Poglavniku, i osudio taj zločin.” 

S. i.: “U Vašoj poslanici aludirano je na Narodno- 
oslobodilački pokret da vodi sustavnu borbu za uni¬ 
štenje poštenih Hrvata, osobito svećenika pod vidom 
da su narodni zločinci.” 

N. S.: “Činjenica jest da su stradali mnogi čestiti 
ljudi koji po našem dubokom uvjerenju nisu 
zaslužili smrt. Doznao sam od nekih svećenika da su 
funkcioneri Narodno-oslobodilačkog pokreta sami 
govorili da nisu dobro radili u stanovitim slučajevi¬ 
ma i da se to u buduće neće događati.” 

S. i.: “Da li vam je bilo poznato da se Narodno-oslo- 
bodilački pokret bori za potpunu samostalnost 
Hrvatske u okviru Federativne Jugoslavije?” 

N. S.: “Bilo mi je poznato, i ako hrvatski narod tu 
soluciju prihvati, nemam ništa protiv toga, što više 
dužan sam kao katolički biskup skupa sa svojim 
svećenstvom novu vlast priznavati i respektirati u 
svemu što nije u protimbi sa osnovnim katoličkim 
istinama.” 

S. i.: “Zašto je katolička štampa pa i Vi ste isticali 
baš u 1945. godini prava hrvatskog naroda na nje¬ 
govu nezavisnost kada su vam bile poznate odluke 
AVNOJ-a koja garantuju samostalnost hrvatskog 
naroda u okviru Federativne Jugoslavije?” 

N. S.: “Učinili smo zato da još jedanputa naglasi¬ 
mo da se ne može kriviti Katoličku crkvu da nije 
željela hrvatskom narodu njegovu istinsku slobodu 
i nezavisnost, da nije poštivala njegove volje za 
samostalnu državu. I izričito sam rekao biskupima 
da mi poštivamo volju toga naroda, a ne namećemo 
svoju volju, kao što sam rekao i nekojim ministri¬ 
ma da nas neće uspjeti prisiliti da budemo njihova 
glasača mašina, nego slobodno i samostalno 
odlučivati o svojim koracima, bili na kojem mu 
drago području. 

Prateći tok svega toga saslušanja smatram da se 
ne može dobiti potpuna slika o mom stavu i drža¬ 
nju u tim vremenima, ako se ne saslušaju i razbori¬ 
ti objektivni i pošteni ljudi koji su imali prilike 
pratiti moj rad za vrijeme bivšeg režima. Može se 
na primjer saslušavati dr. Lončara, koji je bio suđen 
na smrt, a kojega sam ja tom prilikom spasio, može 
se kanonika Borića, koji je moj najuži suradnik bio 
i više puta morao skrivati po mom nalogu ugrožene 
ljude, prof. Matu Ujevića, arhitekta Marka Vida- 
kovića, dr. Budisavljevića i stotine hiljada drugih 


poštenih ljudi. A suda poštene javnosti se ja ne 
bojim. Moj najbolji svjedok je Gospodin Bog.” 7 

Istražni postupak 22. svibnja 1945. 

Saslušanje se zasnivalo na pitanju o zadnjim 
danima NDH i o govorenju daje Pavelić nadbisku¬ 
pu Stepincu ponudio preuzimanje vlasti u “čitavoj 
Hrvatskoj”. 

Nadbiskup je taj prijedlog otklonio svjestan da 
je “to čisto politička stvar”. 8 

Istražni postupak 24. svibnja 1945. 

Toga je dana prigodom saslušanja nadbiskupa 
Stepinca načinjen jednostranični Zapisnik sljedećeg 
sadržaja: “U susretu sa pojedinim ljudima koji su 
vršili odgovorne funkcije u Nezavisnoj Državi 
Hrvatskoj doznao sam da se mnogi od njih nisu sla¬ 
gali sa politikom koju je provodila ustaška vlada. Iz 
toga sam mogao zaključiti da su ti ljudi pošteni i 
dobronamjerni. Tako na primjer general Tomislav 
Sertić, načelnik generalnog Štaba i zapovjednik 
ustaške vojnice. To je po mom mišljenju vrlo vri¬ 
jedan i čestit čovjek, koji se nikada nije okaljao 
nečim što nije u skladu sa pravednim zakonima. 

Doglavnik Ademaga Mešić mislim daje isto tako 
skroz na skroz pošten čovjek i jedan od najpobožni- 
jih muslimana, koji se također sigurno isto nije sla¬ 
gao sa metodama, jer sam jedanput njega i 
Blaškovića našao u predsoblju Poglavnikovom 
kamo su bili došli radi iste stvari kao i ja, da savje¬ 
tuju i protestiraju protiv metoda tadanjeg režima. 

Bez obzira što je stojao na čelu ustaškog pokreta, 
moje je mišljenje da je lično pošten čovjek, dr. 
Lovro Sušić. Mišljenja sam daje samo zato primio 
to mjesto da bi ustaški pokret sveo u prave granice. 
Ministar Perić, po mom mišljenju se nije slagao jer 
je upravio jedan vrlo žestok brzojav Ribbentropu, 
radi pokolja što su ga napravili u Dalmaciji i bio 
odmah sutradan maknut sa ministarskog položaja. 
Perić se mnogo zauzimao za umjetnika Meštrovića, 
da se njega pusti na slobodu. Lično ja sam poduzeo 
korake kod španjolskog poslanika don Vincenzo 
Arnao ... da bi mu se dala putnica za Španiju, jer se 
Meštrović ustručavao da priredi izložbu u Nje¬ 
mačkoj. U međuvremenu našao sam izliku da Me¬ 
štrović ode u Rim da izvrši neke monumentalne rad¬ 
nje na zgradi Hrvatskog zavoda sv. Jeronima, što je 
i uspjelo. 

Sa Meštrovićem sam se kasnije sastao prilikom 
moga posjeta u Vatikanu 1943. godine. 1943. god. 

7 Zapisnik sastavljen 21. V.l945. o saslušanju Preuzvišenog 
gospodina Dr. Alojzija Stepinca, Nadbiskupa zagrebačkog , 
CP, sv. XCIII., str. 4393.-4396. 

8 Zapisnik o saslušan ju Preuzvišenog Dr. Alojzija Stepinca, 
Nadbiskupa zagrebačkog, učinjen 22. V. 1945., CP, sv. 
XCIII., str. 4397.-4398. 

Meštrović je otputovao za Švicarsku odakle mi se 
dva puta javio pismeno. Jedno pismo donio mi je 
jedan trgovac iz Zagreba čijeg se imena ne sjećam. 
Drugo pismo donio mi je jedan mladi doktor, koji je 
vršio dužnost diplomatskog kurira između NDH i 
Švicarske. Koliko se sjećam isti je odnekud iz 
Slavonije /iz okolice Đakova/. 

Pero Blašković, general, prvi Glavar Bosne i 
Hercegovine 1941. godine odlučno je osuđivao 
svako nasilje. General Blašković bio je na dužnosti 
vrhovnog vojnog glavara za Bosnu i Hercegovinu u 
trajanju od pola godine. Maknut je po mom sudu 
upravo zato jer je osuđivao te metode. Prije sloma 
Jugoslavije bio je predsjednik hrvatskog kluba u 
Beogradu. Veliki župan Uroić po mom mišljenju bio 
je čestit i pravedan čovjek. Mene je jednog dana 
zamolio da bi otišao do Poglavnika i mjesto njega 
zatražio raspust ustaškog pokreta, jer se boji da on 
neće dobiti pristupa. Ja sam njegovu želju iznio i sa 
svoje strane preporučio Poglavniku da to učini, jer 
po mom mišljenju neće prije biti mira. Profesor dr. 
Božidar Margić čestit je čovjek i na njegovu inicija¬ 
tivu spašeni su mnogi umjetnički predmeti iz srpskih 
manastira iz Srijema i još nekih krajeva, koji su 
pohranjeni u Zagrebu. Sličnih slučajeva bit će jako 
mnogo.” 9 

Istražni postupak 27. svibnja 1945. 

Toga je dana prigodom saslušanja nadbiskupa 
Stepinca načinjen jednostranični Zapisnik o Nad¬ 
biskupovu svjedočenju o ljudima koji su ga 
posjećivali i njegove prosudbe o njima. 10 

Nalog za likvidaciju nadbiskupa 
Stepinca 

Sažetak svih Nadbiskupovih kazivanja tijekom 
istražnog postupka koji je smjerao za dokazivanjem 
krivnje nadbiskupa Stepinca, a s ciljem, “da bi ga se 
moglo eliminirati kao izrazitog ustaškog saradnika”, 
sročio je drug Biber. Zabilježio je i ovo: 

“Nadbiskup Stepinac prilikom preslušavanja bio 
je vrlo oprezan. Kod svake izjave mnogo je pazio na 
formulaciju kako je unešena u zapisnik. Bilo je 
slučajeva da je pokušao opovrgnuti ili ublažiti poje¬ 
dine pasuse u zapisniku. Na jasno postavljena pitan¬ 
ja davao bi nejasne odgovore koji se nisu odnosili na 
postavljeno pitanje. U toku istrage nastojao je što 
manje govoriti, a tražio je da mu se postavljaju 


9 Zapisnik o saslušanju Preuzvišenog Dr. Alojzija Stepinca , 
Nadbiskupa zagrebačkog , sastavljen 24. V. 1945., CP, sv. 
XCIII., str. 4399. 

10 Zapisnik o saslušanju Preuzvišenog Dr. Alojzija Stepinca, 
Nadbiskupa zagrebačkog , učinjen 27.V.1945., CP, sv. 
XCI1I., str. 4400. 


pitanja. (...) Dobre odnose sa ustaškim vlastima 
pokušao je opravdati time jer, da mu je to bilo 
potrebno da bi mogao vršiti ‘intervencije’ za one 
koji su bili proganjani od ustaša i Nijemaca. Ima 
slučajeva da je intervenirao za pojedince, ali 
većinom za ljude Mačekovog povjerenja. 

Istraga protiv Stepinca nije urodila onim rezulta¬ 
tima koji bi ga mogli kompromitirati u ovoj mjeri da 
bi se ga moglo eliminirati kao izrazitog ustaškog 
saradnika. Povoljan rezultat istrage izostao je zbog 
toga što se u početku istrage nije raspolagalo sa 
materijalom koji bi se odnosio na njegovu prikri¬ 
venu saradnju sa ustašama (...). 

Mišljenja sam da bi prilikom suđenja ustaškim 
ministrima trebalo ponovo postaviti pitanja na koja 
su oni već dali odgovore koji terete Stepinca. 
Redosljed pitanja je sastavljen i dostavljen držav¬ 
nom tužiocu drugu Jakovu Blaževiću (...). 

Prije 12 godina Stepinac je osnovao društvo ‘Ka- 
ritas’ sa ciljem da pomaže sirotinju. Članovi te orga¬ 
nizacije mogu biti i civili, pa čak i u upravi organi¬ 
zacije (...). 

Još za vrijeme stare Jugoslavije ‘Karitas’ je 
vodio akciju za pomaganje izbjeglih Židova i 
intelektualaca iz Austrije i Njemačke. Na inicijativu 
Stepinca zagrebački Židovi sakupili su preko milijon 
dinara za te izbjeglice koji su bili kasnije razaslani u 
Englesku, Ameriku, Švicarsku i Španiju (mobi¬ 
lizacija za I. S.). U početku okupacije i prvih većih 
progona Srba od ustaša, Karitas je pomagao i neke 
Srbe kao i Židove. Kasnije je preuzeo brigu za srp¬ 
sku djecu čiji su roditelji stradali. 1944. g. i 45. g. 
mačekovci također aktivno učestvuju u radu 
Karitasa oko zbrinjavanja izbjeglica koje su sa svih 
strana dolazile u Zagreb. Po svemu izgleda da je 
Karitas trebao odigrati ulogu unutarnjeg fronta koji 



Nadbiskup Stepinac je prepoznao falsificirane dokumente: "Jedan 
izvještaj Svetoj Stolici, kojeg da sam ja pisao (...), fotografiju, 
kako ja fašistički pozdravljam dizanjem ruke (...), pismo generala 
Draže Mihajlovića, koje da je on upravio meni (...). Odbio sam 
svaku obranu i daljnje ispitivanje njihovih dokumenata, kad sam 
već kod prvih naišao na falsifikate." 

bi se predstavio kao paralelna organizacija NOP-u. I 
ovdje je Stepinac centralna ličnost. On je vodio akci¬ 
je za vraćanje hrvatskih interniraca iz Italije. U tu 
svrhu tražio je pomoć od generala Horstenaua koji 
mu je omogućio njegovim ljudima da obiđu u logore 
u Italiji poslije njezine kapitulacije. 

(....). Iz svega toga mogao bi se povući kratki 
zaključak: 

1. /Sve reakcionarne grupe u svom radu oslanjaju se 
na kler i obratno. Zbog toga kleru treba posvetiti 
osobitu pažnju. 

2. /Uspješna borba protiv klera zavisi od naše 
mreže u njihovim redovima. Za stvaranje mreže 
u redovima klera u ovom času najpogodnija su 
lica koja su poznata kao ustaše ili bar njihovi 
simpatizeri. 

3. /Potrebno je hitno pristupiti provjeravanju lica 
koja rade na prosvjeti od sveučilišnih profesora 
do osnovnih škola i dječjih obdaništa. 

U vezi s time kod II. Otsjeka trebalo bi izvršiti i 
neke organizacione promjene. Drug Motika koji je 
sada zadužen za taj sektor nada se da će ići na drugu 
dužnost i zbog toga ne unosi se u sve probleme 
klera. Hitno je da se pitanje druga Motike riješi i da 
se za taj sektor zaduži jedan drug kome će biti 
potrebno još nekoliko pomoćnika. 

Smrt fašizmu sloboda narodu! 

Za II. Otsjek: Biber” 
Znakovito je da Nadbiskupova očitovanja s 
istražnog postupka prigodom 1. uhićenja u svibnju 
1945. nisu uvrštena u Sudski stup, niti uzeta u 
obzir. Prema očitovanju samih komunističkih dje¬ 
latnika nije bilo temelja za osudu nadbiskupa Ste- 
pinca. To je bilo jasno i drugu Titu nakon razgovo¬ 
ra s predstavnicima Kaptola i svećenstva Zagre¬ 
bačke nadbiskupije i nakon susreta sa samim nad¬ 
biskupom Stepincem 4. lipnja 1945. 

Premda je Tito naizvan pokazao dobru volju 
sređivanja odnosa između vlasti i Crkve, u njemu 
se nije smirila strast obračuna s Crkvom, koju su u 
državnom vrhu podgrijavali Aleksandar Ranković, 
Edvard Kardelj, Josip Hrnčević, a u Hrvatskoj, 
Jakov Blažević, Dane Opačić i Duško Brkić. 

Nepravde koje je protiv Katoličke crkve i općeg 
dobra počinio režim, nadbiskup Stepinac je zajed¬ 
no s drugim biskupima iznio u “Pastirskom pismu” 
koje su biskupi uputili javnosti 20. rujna 1945. 
Nadbiskup je, kao sužanj u Krašiću, 14. siječnja 
1952. to protumačio ovim riječima: “Svrha je mog 
procesa po mom mišljenju bila da me prisile na 
povlačenje pastirskog pisma Episkopata iz 1945. 
godine, koje ih je demaskiralo pred čitavim svije¬ 
tom. Kad u tom nisu uspjeli, nadali su se da će me 
dugim tamnovanjem barem prisiliti da molim od 


njih pomilovanje, koje bi oni dakako rado bili udi¬ 
jelili, ali pod stanovitim uvjetima. Toga nisam 
mogao učiniti, jer bi se kosilo sa čašću i interesima 
Katoličke crkve, koji idu pred ličnim interesima 
pojedinih biskupa.” 

O tome je on pisao i mons. J. Hurleyu, regentu 
Apostolske nuncijature u Beogradu, 2. ožujka 
1946.: “Kampanja protiv zagrebačkoga nadbiskupa 
bila je tako jaka, da su na blagdan Svih svetih 
neposredno prije Pontifikala posjetila ga dva pret- 
stavnika OZNE i najavila mu represalije ‘naroda’ u 
crkvi, ako bi štogod govorio protiv narodne vlasti. 
Nadbiskup je na koncu propovijedi saopćio vjer¬ 
nicima ovaj slučaj smetanja slobode vjeroispo- 
vijedanja i slobode govora, ali je zato na 4.XI. 1945. 
tvorno napadnut po organizovanim ljudima s parti¬ 
zanskim kapama u Zaprešiću, kad je došao pred 
crkvu, da služi Sv. Misu prigodom otvorenja nove 
župe. Samo je srećom iznio u tom napadaju živu 
glavu.” 

Tako je komunistička partija otpočela otvorenu 
borbu protiv nadbiskupa Stepinca i Katoličke 
crkve: tkanjem “naše mreže” u svećeničkim redovi¬ 
ma. Započela je montaža postupka u koju je 
ugrađen prijedlog druga Bibera: “Za stvaranje 
mreže u redovima klera u ovom času najpogodnija 
su lica koja su poznata kao ustaše ili bar njihovi 
simpatizeri.” Na taj je način “u ime naroda” 
započeo radom još jedan sud. U izvješću mons. 
Josephu Hurleyu, nunciju u Beogradu, Nadbiskup 
ga je 2. ožujka 1946. opisao ovim riječima: 
“Sudovanje je takovo da je u protuslovlju sa svim 
ustaljenim normama pravednoga suda. Na rasprave 
protiv ‘ratnih zločinaca’ i ‘narodnih neprijatelja’ 
dolaze uvijek isti ljudi. To su organizovani parti¬ 
zani, koji su preživjeli slom obitelji i gubitak svega 
posjeda. Ti su ljudi puni mržnje i upravo životi¬ 
njske želje za osvetom. Znade se da su neki plaćeni 
zato da dolaze na rasprave i tamo provociraju teške 
osude i insultiraju optuženike. Ti ljudi traže smrtne 
kazne za one, za koje i sam javni tužitelj to ne traži. 
Desilo se da je na jednoj raspravi u Zagrebu kao 
‘narod’ prisustvovao samo jedan istaknuti član 
Kom-Partije, i on je tražio za optuženika smrt. Sud 
je na njegov zahtjev izrekao smrtnu kaznu, premda 
je optužba predlagala 20 godina prisilnog rada.” 


UHIĆENJE, ISTRAŽNI POSTUPAK 
I SUĐENJE 1946. 


Nadbiskup je 5. prosinca 1951. svoje uhićenje 
opisao ovim riječima: “Ja sam dne 18. IX. 1946. 
drugi puta uhapšen, da me komunistička vlada 
može izvesti pred sud i maknuti s moga položaja 

kao predstavnika zagrebačke nadbiskupije i pred¬ 
sjednika biskupskih konferencija. 

Nakon stoje bila u crkvama pročitana biskupska 
poslanica, kojom su svemu narodu otkrivene 
nasilne mjere komunističke vladavine (u rujnu 
1945.) tajna je policija “OZNA” dan i noč stražari- 
la pred nadbiskupskom palačom u Zagrebu, da me 
živčano slomi ili prisili da pobjegnem iz Zagreba. 
To bi im bilo najmilije, da bi mogli reči pred naro¬ 
dom, da sam pobjegao, jer se osječam krivim. Ja 
dakako toga nisam smio učiniti, jer bi moj bijeg bez 
sumnje teško djelovao na katolike u našoj zemlji, 
koji su dobro znali, da su sve optužbe komunističke 
partije protiv mene bez temelja i da me se želi mak¬ 
nuti samo zbog toga, što smetam provođenju plano¬ 
va komunizma u našoj domovini. 

U međuvremenu je vlada izdala nalog za spre¬ 
manje procesa protiv mene. Prekopali su sve 
državne arhive, da nađu dokumenata protiv mene, 
tražili na sve strane lažne svjedoke, krivotvorili 
dokumente, i kad su mislili, daje sve spremno, rano 
ujutro 18. IX. provalili su u pet i pol sati u nad¬ 
biskupsku palaču, da me odvedu. Ja sam se u tom 
času nalazio u kapeli, spremajuči se za svetu misu. 
Sluga, na kojeg su naišli, prestrašio se i došao po 
mene u kapelu, da malo izađem van, ne rekavši mi 
tko je vani. Kad sam izišao, našao sam na hodniku 
trojicu ljudi: jednog časnika od “OZNE” i drugu 
dvojicu, od kojih mi jedan pročitao spis, koji je 
sadržavao nalog za moje hapšenje. Protestirao sam 
protiv nasilja, a onda pokupio nešto stvari i pošao s 
njima u zatvor. Na hodniku i u dvorištu bili su po- 
namješteni organi milicije na sve strane, da ne bi 
tko što poduzeo u moju korist.” 

Početak sudskog postupka 
protiv nadbiskupa Stepinca 

Taj Nadbiskupov prikaz pripreme njegova 
suđenja uvodi nas u dramu njegove osobe i njego¬ 
va srca. Došli su ga uhititi u 6 sati ujutro, upravo 
dok se spremao za slavljenje Svete Mise u svojoj 
privatnoj kapeli. Pristupila su mu dvojica službeni¬ 
ka UDBE (tajne policije) u policijskim odorama. 
Nazočan je bio i izaslanik javnog tužilaštva, koji 
mu je priopčio nalog za uhičenje. Nadbiskup je 
nalog primio na znanje i odgovorio: “Dobro. U ime 
Božje. Ja se ne bojim nikoga na svijetu. Moja je 
savjest mirna.” 

Časnoj sestri koja je plakala reče: “Sestro, ne 
plačite, nego se samo molite Bogu.” 

Isti je dan u 9 sati prekinut sudski postupak pro¬ 
tiv Lisaka, Šaliča i ostalih optuženih na sedam dana, 
a s ciljem da se u međuvremenu podigne optužnica 
protiv nadbiskupa Stepinca. (usp. Dosje, 301681, 1) 


Nadbiskup je spremno pošao na svoj križni put. 
Trebao je u žrtvi Svete Mise proslaviti muku i 
uskrsnuče Kristovo, a sada če se otpočeti njegova 
Golgota i uživljavanje u muku i slavlje Raspetog 
Gospodina, koji u svojim vjernima nastavlja svoje 
patnje da “u svom tijelu dopunja što nedostaje 
mukama Kristovim za Tijelo njegovo, za Crkvu” 
(Kol 1,24). 

Proces i presuda protiv nadbiskupa Stepinca za¬ 
počeli su već u ožujku 1945., kad ga je Radio 
Beograd nazvao “ratnim zločincem”. A znamo što je 
u komunističkom društvu značila takva optužba. 
Ponovio ju je Marko Belinič na javnoj skupštini 

11.5.1945., par dana nakon ulaska Jugoslavenske 
armije u Zagreb (8. 5.). Ubrzo se Nadbiskupa u sred¬ 
stvima javnoga informiranja i na prosvjednim skupo¬ 
vima nazivalo: “Neprijatelj naroda!”, “Bandit”. 



"U ime Božje. Ja se ne bojim nikoga na svijetu. 
Moja je savjest mirna." 


U arhivu UDBE nalazi se registrirana odluka da 
sve partijske čelije moraju poslati brzojave kojima 
če odobravati postupke protiv Nadbiskupa. 

U izvješču što ga je Nadbiskup poslao regentu 
apostolske nuncijature u Beogradu mons J. Hurleyu, 

2.3.1946., on je spomenuo “tri generalne ofenzive 
protiv njega”. Prva, nekoliko dana nakon objavlji¬ 
vanja Pastirskoga pisma. Otvorio ju je Bakarič, 
predsjednik hrvatske vlade u Zagrebu, nastavio B. 
Kidrič, predsjednik slovenske vlade, a uključio se i 
sam Tito. Slijedila je prijetnja predstavnika OZNE 
da če “narod” odgovoriti ako on u svojoj propovije¬ 
di na Sve svete u katedrali kaže koju riječ protiv 
države, i taj “narod”, premda se Nadbiskup u 
spomenutoj propovijedi nije doticao aktualnih 
događaja, spomenute prijetnje pretvorio je u fizički 
napad na Nadbiskupa, u Zaprešiču 4. studenoga 

1945., gdje je Nadbiskup došao na otvorenje nove 
župe. Život mu je spašen spretnošču vozača. 

Drugu generalnu ofenzivu započeo je sam Tito u 
svojim izjavama francuskom komunističkom listu 

Humanite te engleskim i češkim dopisnicima. U 
Jugoslaviji, ne postoji progon vjere ni Crkve, nego 
kažnjavanje svečenika-koljača. Spomenuo je u 
Nadbiskupskom dvoru blagoslov zastave “Križara”, 
boraca protiv komunizma te veze s emigracijom. 

Treća ofenziva režimskoga tiska uslijedila je 
izravno protiv nadbiskupa Stepinca. Počela je inter¬ 
vjuom dr. Bakarića zagrebačkim novinarima, kam¬ 
panja je dostigla vrhunac 12. siječnja 1946. demon¬ 
stracijama, u kojima se tražilo da se Nadbiskup 
izvede pred narodni sud, a u tu svrhu su počeli sku¬ 
pljati potpise. Čak su i radnici na radnim mjestima 
bivali prisiljavani potpisivati peticiju za Nadbisku¬ 
povo uhićenje i osudu. 

Nadbiskup je bio svjestan kako svi napadaji pro¬ 
tiv Episkopata, posebno na zagrebačkog nadbisku¬ 
pa, dolaze iz “istog izvora”, a to je i spomenuo u 
pismu koje je uputio dr. Bakariću , u kojem je opisao 
događaj u Zaprešiću (10.11.1945.), a učinio je to i u 
pismu svećenstvu u kojem je prikazao neistinitost 
tvrdnje dr. Bakarića (24.11.1945.). Bio je siguran da 
su ti “isti napadaji, iste karikature, iste argumentaci¬ 
je tih napada dokaz da je sve to dirigirano iz jednog 
mjesta, naime iz Centralnog komiteta Komunističke 
Partije.” 

Pripreme za suđenje nadbiskupu Stepincu teme¬ 
ljile su se na nebulozama: 

- potpora “ustaškoj” vlasti 

- vjerski prozelitizam, osobito prema Srbima i 
Židovima 

- suradnja s ostatcima “ustaške” vojske po za¬ 
vršetku rata 

- skrivanje “ustaškoga” blaga 

- blagoslov ustaške zastave za “križare” 

- skupljanje potpisa u Nadbiskupskom dvoru za 
Engleze 

- klevetanje “narodnih” vlasti 

* “reakcionarno” i protunarodno djelovanje. 

U pripremi njegova procesa odvijao se od 28. 
kolovoza 1946. sudski postupak protiv Nadbisku¬ 
pova tajnika Šalića, katehete Josipa Šimečkoga i 
skupine franjevaca, kojima se spočitavalo da su 
pod Nadbiskupovim utjecajem vršili protudržavnu 
djelatnost. U proces je bio uključen i Erih Lisak, 
koji je jedno vrijeme u NDH bio odgovoran za 
javni red i sigurnost. Sam Nadbiskup reče: “Da me 
što više ponize, stavili su me pokraj Lisaka.” 

Kad je javni tužitelj “dokazao” Nadbiskupovu 
“spregu” s ovim optuženicima, prekinut je njihov 
postupak, zatraženo Nadbiskupovo uhićenje, i 
njega će se nakon istražnoga postupka samo doves¬ 
ti na optuženičku klupu kao odgovornoga za sve, 
jer su prema tvrdnji javnoga tužitelja “svi putovi 
vodili k Stepincu i sve direktive dolazile od njega”. 
Optužnica protiv nadbiskupa Stepinca bila je 


spremna već 10. kolovoza 1946., i Tito ju je 
odobrio. Scenarij i montaža sudskoga procesa pro¬ 
tiv Nadbiskupa bila je dugo pripremana, ali su 
“narodna” vlast i “narodni” sud ostavili dovoljno 
tragova za demontažu njihove sudske rabote. 

Istražni postupak pred suđenje, 

18. rujna 1946. 

Suci istražitelji: Dragutin Desput, Nedo Milu- 
nović i Kraus dr. Božidar često su se izmjenjivali i 
postavljali nerijetko provokativna pitanja. Zapisnik 
je vodila Zlata Vizler. Nadbiskup je odgovorio na 
svako pitanje, barem načelno. Nije se dao isprovo¬ 
cirati, ali nije ni zanijekao istinu. Donosimo tek 
nekoliko najizravnijih odgovora koji nam približu- 
ju njegovu osobu prožetu kršćanskom odgo¬ 
vornošću po vjernom vršenju pastirske službe. 

S. i.: “Da li Vam je poznato da je Gestapo u NDH 
imao svoje zatvore i da je sam vršio hapšenja bez 
ustaške policije i svake kontrole?” 

N. S.: “Daje Gestapo vršio hapšenja, poznato mije 
radi slučaja moje kancelarije, kad su Nijemci neko¬ 
liko dana nakon ulaska u Zagreb, zapravo odmah 
drugi dan nakon ulaska u Zagreb, tu kancelariju, 
koja je bila ustanovljena radi pomaganja emigrana¬ 
ta iz krajeva koje su Nijemci okupirali, zapečatili i 
činovnicu na pet mjeseci zatvorili. 

Također mi je poznato daje Gestapo uhapsio dr. 
Andrića, urednika sv. Jeronima. 

Čuo sam da je Gestapo imao i svoje zatvore, ali 
mi o tome potanje ništa nije poznato.” 11 

Istražni postupak pred suđenje, 

19. rujna 1946. 

S. i.: “Da li ste Vi prisegli prvu ustašku vladu?” 

N. S.: “Ne stoji daje prva ustaška vlada položila 
prisegu na moje ruke. Prvu ustašku vladu zapiseg- 
nuo je Vilim Cecelja.” 

S. i.: “Da li ste izdavali podređenom kleru 
okružnice, u kojima dajete uputstva da svećenstvo 
vrši svečane obrede prilikom Pavelićevog imen¬ 
dana i godišnjice uspostave NDH?” 

N. S.: “Moje su okružnice poznate svemu narodu i 
zbog toga na ovo pitanje ja nemam ništa dodati.” 12 
S. i.: “Da li ste poslali kakve darove hrvatskim 
legionarima na Istočnu frontu, i ako jeste, kakve 
darove i u koju svrhu?” 

N. S.: “O darovima nemam što kazati. Oni su se, 
ukoliko ih je bilo, sastojali od molitvenika i 
posvećenih medaljica. Tu si nemam ništa predba¬ 
citi. Na predočeni člančić iz ‘Glasnika sv. Ante’ 
god. 1942, broj 7-8, pod naslovom ‘Dar hrvatskim 


11 Sudski spis Vrhovnog suda NRH - stup 6/46 , str. 470. 

12 Sudski spis Vrhovnog suda NRH - stup 6/46 , str. 475. 

legionarima’ izjavljujem da, ako sam kakav dar 
poslao, da se sastojao od medaljica, a cigarete su 
bile vjerovatno namijenjene ranjenicima u bolnici. 
Za to se ne mogu osjećati krivim, jer je svoj javnos¬ 
ti poznato da smo pomagali i pravoslavnu i 
muhamedansku djecu, kao i ljude svih slojeva i 
staleža, a i vojnici su konačno ljudi.” 13 
S. i.: “Da li Vam je poznato da su vlasti NDH ovaj 
govor 14 u velikom broju umnožile i kao propa¬ 
gandni materijal upotrebile protiv NOP-a?” 

N. S.: “Što su vlasti NDH umnožile ovaj moj govor 
akademičarima, to su njihove stvari i ne garantiram 
da li je autentično reproduciran. Mogu izjaviti da 
mi je radi tog govora savjest potpuno mirna. 

Nakon što mi je pročitan pasus iz mog govora 
koji glasi: ‘Mi se dakle ne bojimo reći, pa i uz pogi¬ 
belj da budemo i po drugi puta proglašeni ratnim 
zločincem, ovo: ako svi narodi imaju pravo na 
osiguranje života i nezavisnosti, onda se ne može 
narivavati rješenje, kojeg on svojom slobodnom 
voljom neće, ni hrvatskom narodu i koji ipak sam 
najbolje znade, što mu je na propast, a što mu je na 
korist’, odgovaram da se to u potpunosti slaže sa 
kršćanskim moralom, sa izjavama Svetog Oca i 
Atlantskom poveljom. O tome na koga se odnosi 



Optuženi za vrijeme čitanja dokumeneta koji terete optužene 


pasus: ‘koji hoće ponovno da nas proglase ratnim 
zločincem’, neću da dam nikakve izjave. Naglasio 
sam princip koji ostaje kao opće priznat.” 15 


13 Sudski spis Vrhovnog suda NRH - stup 6/46 , str. 479. 

14 Riječ je o propovijedi koju je nadbiskup Stepinac održao u 
bazilici Srca Isusova u Zagrebu, na završetku uskrsnih 
konferencija za sveučilišnu mladež, 18. ožujka 1945., na 
temu: “Prvi je uvjet mira: dati Bogu što je Božje!”, usp. 
ALOJZIJE KARDINAL STEPINAC, nadbiskup zagre¬ 
bački, Propovijedi, govori, poruke 1941.-1946., Zagreb, 
1996., str. 157.-260. 

15 Sudski spis Vrhovnog suda NRH - stup 6/46, str. 482. 


S. i.: “Da li Vam je poznato da se i na silu pre¬ 
vodilo na katoličku vjeru?” 

N. S.: “Svaki prelaznik morao je podnijeti molbu i 
tek mu je na molbu mogao prijelaz biti dozvoljen. 
Prema tome neke glasine o nasilnom prevođenju na 
rkt. vjeru, što se episkopata tiče, su obične priče.” 
S. i.: “Da li Vam je poznato da su vlasti NDH u 
mnogim slučajevima obećavale Srbima da će im 
biti pošteđeni životi i imovina, ako pređu na rkt. 
vjeru i da je nakon toga obećanja mnogo ljudi 
prešlo na katoličku vjeru?” 

N. S.: “U to pitanje ne ulazim, jer je i u rezoluciji, 
koja je gore navedena, i u dokumentima objavlje¬ 
nim u Službenom vjesniku, stav moj i episkopata 
jasno istaknut. 

U vezi s tim pitanjem napominjem daje Sv. Stolica 
odobrila stav episkopata u cijelosti.” 16 
S. i.: “Od kakvog je značaja poslanica od 24-III- 
1945 i što se tom poslanicom htjelo postići?” 

N. S.: “Ta poslanica je odgovor na bezbrojne 
klevete i podvale i na episkopat i na Katoličku 
crkvu i na sam hrvatski narod. Biskupi su otvoreno 
iznijeli što misle o tome i naglasili principe koje su 
smatrali za potrebno da iznesu. Ja sam prije toga 
dao lično svoj odgovor u govoru održanom sve- 
učilištarcima, kako sam to već gore naveo, odgovor 
u poslanici bio je odgovor cijelog episkopata.” 17 
S. i.: “U poslanici od marta 1945. kažete, ‘da je 
pravo hrvatskog naroda na slobodu i nezavisnost 
oživotvoreno u vlastitoj državi Hrvatskoj’. Da li 
time mislite NDH?” 

N. S.: “U poslanici bilo je izričito rečeno: ‘U vlasti¬ 
toj državi’, dok NDH ovdje uopće nije bila spome¬ 
nuta. Ovo je svojevoljno stavila ustaška cenzura. 
Konačno, ono što je bitno u toj poslanici, ne kaže se 
da biskupi stvaraju tu državu, nego samo to da 
poštivaju volju naroda hrvatskog, i ako si taj narod 
odabere nešto drugo, biskupi će isto tako poštivati, 
ukoliko se to ne kosi s naukom Katoličke crkve.” 18 
S. i.: “Kakav je cilj imalo ‘Pastirsko pismo’ od 23. 
rujna 1945. godine?” 

N. S.: “To pastirsko pismo imalo je cilj ustanoviti 
nepravde nanesene Katoličkoj crkvi u FNRJ i upo¬ 
zoriti narod na njegova vjerska prava (škole, obuka 
vjeronauka, crkveni brak, katolička štampa, kato¬ 
ličke tiskare, sjemenište, naučni zavodi itd., kako je 
iz okružnice detaljno vidljivo).” 

S. i.: “Odakle Vam podaci koji su u Pastirskom 
pismu od 23.IX. 1945. g. izneseni?” 

N. S.: “Mi smo sami te podatke skupili i prethodno 
provjerili njihovu točnost. U pitanje kojim smo 


16 Sudski spis Vrhovnog suda NRH - stup 6/46, str. 484. 

17 Sudski spis Vrhovnog suda NRH - stup 6/46, str. 485. 

18 Sudski spis Vrhovnog suda NRH - stup 6/46, str. 486. 

putem skupili te podatke ne ulazim.” 

S. i.: “Kome je sve Pastirsko pismo poslano?” 

N. S.: “Pastirsko pismo poslano je svim državnim 
vlastima federalnih jedinica, područnim župnim ure¬ 
dima i Svetoj Stolici.” 19 

S. i.: “Kad ste saznali da Lisak želi s Vama razgo¬ 
varati?” 

N. S.: “Datuma točno ne znam. K meni je došao 
biskup Lach i rekao mi, da sa mnom želi razgovarati 
neki čovjek imenom Petrovič, koji je došao iz 
inozemstva. Čini mi se, da mi je Lach rekao, da za 
mene ima neke poruke i to čini mi se iz Francuske 
od Mačeka. Ja sam Lacha pitao, da li se tu što ne 
skriva, pod čime sam mislio da dotična osoba nije 
neki provokator. Dr. Lach mi je rekao da se u tom 
pogledu osigurao i da mu je dr. Franolič garantirao 
da o tom nema ni govora.” 

S. i.: “Opišite nam susret sa Lisakom.” 

N. S.: “Kad mi je Lach rekao, da me želi posjetiti 
navedeni Petrovič, ja sam mu odgovorio da ču ga 
primiti sutradan u 7 ili pola 8 na večer. To vrijeme 
odredio sam zbog toga, jer preko dana imadem 
mnogo posla i vrlo mnogo stranaka, pa mi je to vri¬ 
jeme bilo najzgodnije. Posve sam siguran daje slije¬ 
deći dan tj. dan kad je Petrovič odnosno Lisak došao 
k meni bio ponedjeljak 24.IX. 1945. godine. Taj dan 
više biskupa nije bilo u dvoru pošto su biskupske 
konferencije svršile več tri dana prije toga i eventu¬ 
alno se samo još koji biskup zadržao u dvoru. Izjava 
Šaliča daje Lisak došao u dvor još u vrijeme trajan¬ 
ja biskupskih konferencija ne odgovara istini. 

U određeno vrijeme doveo je Šalič navedenog 
čovjeka k meni, jer sam mu ja rekao da ga pričeka na 
ulazu u dvor, tako sam sa Lachom dogovorio. Kad je 
Šalič meni najavio navedenog čovjeka rekao je daje 
navedeni stigao. Potpuno je netočno da bi mi Šalič 
rekao daje u navedenom čovjeku prepoznao Lisaka. 
Ja sam pošao u tajništvo gdje me je navedeni čovjek 
več čekao i u prvi mah mi se pričinilo da je to 
Moškov. Nato je on skinuo očale i rekao mi je da je 
Lisak. Nakon toga sam stvarno ja u tom čovjeku pre¬ 
poznao Lisaka. 

Ja sam Lisaka pitao o ljudima u emigraciji kako 
žive i tko je ostao živ. Lisak mi je rekao da bi se htio 
skloniti negdje pod crkveni krov. Ne sječam se da li 
mi je Lisak govorio što o razlogu svog dolaska u 
zemlju i svojim planovima u zemlji. Glede skloništa 
odgovorio sam mu daje to nemoguče, a isto tako da 
se ne možemo upuštati u ovakve političke stvari. Još 
sam mu rekao neka dođe sutradan ponovno u dvor 
do Šaliča koji če mu dati u pogledu pitanja skloništa 
konačan odgovor. To sam učinio zato, jer sam htio 
da se održi neka pristojna forma, uobičajena kod 
svečenika. Taj razgovor trajao je od prilike 13 do 30 

19 Sudski spis Vrhovnog suda NRH - stup 6/46, str. 488 


minuta. 

Na odlasku nije Lisaka ispratio Šalič, jer ga 
momentalno nije bilo iako sam mu ja naložio da 
pričeka. Zbog toga sam ja Lisaku pokazao put do 
izlaza iz zgrade. Pokazao sam mu krači put kroz 
duhovni stol. 

Još isti dan rekao sam Šaliču da me neče biti 
sutradan u dvoru i kada Lisak dođe da mu ponovi, da 
je nemoguče da ga mi bilo gdje ukonačujemo.” 20 

Istražni postupak pred suđenje, 

20. rujna 1946. 

S. i.: “Kada ste bili obaviješteni daje u nadbiskup¬ 
skoj kapeli blagoslovljena zastava namijenjena 
'križarima’?” 

N. S.: “Saznao sam za blagoslov zastave od 
Giuseppe Massucia kad je on donio tu vijest iz 
predsjedništva vlade, gdje je ujedno dao i pismenu 
izjavu da za to nije znao on niti ja. U vrijeme, dok 
je ta zastava bila blagoslovljana u kapeli Nad¬ 
biskupskog dvora, ja se nisam nalazio u Zagrebu, 
več sam bio u provinciji na dijeljenju Sv. potvrde. 
Tamo sam bio oko deset dana. Tek izvjesno vri¬ 
jeme nakon mog povratka, a ne mogu se sjetiti 
točno nakon koliko vremena, donio je gornju vijest 
Massucci. Tajnik Šalič nije mi niti riječi govorio 
niti napominjao o posveti zastave.” 

S. i.: “Da li ste nakon posvete zastave bili sa 
Šimečkim i ako jeste, što ste mu u pogledu zastave 
napomenuli?” 

N. S.: “Ne sječam se da sam ja uopče, nakon 
posvete zastave, bio sa Šimečkim, a ukoliko sam 
bio s njim i ukoliko sam mu što rekao, Šimečki če 
biti toliko pošten da prizna da je sve, što je 
učinjeno, učinjeno bez ikakvog odobrenja mojega. 

Na pročitanu izjavu iz sudskog stenograma, a 
koju je na raspravi dao u vezi s tim optuženi 
Šimečki, 21 izjavljujem da po mom sudu njegova 
izjava nije točna, i ne odgovara pravom stanju 
stvari. Ostajem kod svoga što sam gore spomenuo. 

Sječam se da sam jednom prilikom, ali ne znam 
kada, rekao Šimečkom da se u pogledu takve dje¬ 
latnosti ne miješa ni pod koju cijenu, jer ja o tome 
neču ništa čuti.” 

S. i.: “Da li ste znali da je i Šalič prisustvovao 


20 Sudski spis Vrhovnog suda NRH - stup 6/46, str. 489.-490. 

21 Na istražnom postupku glede blagoslova zastave je vlč. 
Šimečki izjavio sljedeće: “Nadbiskup nije znao da smo 
zastavu posvetili. Njemu je to mogao Šalič poslije, post 
festum, reći.”, Saslušanje Josipa ŠIMEČKI, Zapisnik sa¬ 
stavljen 13.XII.1945. g. u kancelariji Odjeljenja Zaštite 
naroda za Hrvatsku, Sudski spis Vrhovnog suda NRH - 
stup 6/46, str. 334. Sudac istražitelj je očito, u želji ocrni¬ 
ti Nadbiskupa, ovdje kao i u drugom prigodama, manip¬ 
ulirao izjavama optuženika. 

blagoslovu zastave?” 

N. S.: “O tome nisam znao ništa, a ne sjećam se da 
bi mi Massucci rekao, kad mi je donio vijest iz 
predsjedništva vlade, daje i Šalić prisustvovao kod 
posvete zastave. Naknadno izjavljujem da sam si¬ 
guran da sve do uhapšenja Šalićevog nisam imao 
pojma da je on prisustvovao tom blagoslovu. Čini 
mi se da je vijest iz predsjedništva vlade došla tek 
nakon uhapšenja Šalica.” 22 

Napomene nadbiskupa Stepinca na 
završetku istražnoga postupka, 20. 
rujna 1946.: 

“Moje hapšenje i zatvor i istražni postupak ima 
pripremiti očigledno materijal za sud protiv mene. 
Danas je u cijelom kulturnom svijetu omraženo 
direktno napadati Crkvu i vjeru. Zato se tamo, gdje 
se hoće nešto poduzeti protiv predstavnika Crkve, 
mora naći politička podloga, što je protiv mene 
nađeno u ovoj formi. Ni po Božjem ni po narav¬ 
nom, ni po internacionalnom pravu nijedan ispra¬ 
van sud ne bi me nikada mogao osuditi za ono što 
mi se imputira, kad bi pregledao cijelu situaciju u 
kojoj smo se nalazili. Moja je krivnja sto posto u 
tome, što nisam mogao pokleknuti pred zahtjevima 
komunizma koji jedini vlada u ovoj zemlji, a zašto 
nisam mogao reći amen na sve što se radilo, evo 
razloga: nama se govorilo daje zagarantirana slobo¬ 
da vjeroispovijesti u sadašnjem poretku. Međutim 
konstatiram: 

1. da je od početka Narodno-oslobodilačke borbe 
pa do sada ubijeno između 260-270 katoličkih 
svećenika od kojih ogromna većina ne bi nika¬ 
da bila zvana ni na odgovornost u drugim ze¬ 
mljama, a kamoli ubijena; 

2. ubijeno je kojih desetak časnih sestara čega se 
ne sjećam nikada u povijesti naše zemlje; 

3. uništene su sve katoličke škole osim možda 
jedne gimnazije; 

4. uništene su naše tiskare;. 

5. uništena je naša štampa; 

6. oduzeti su brojni katolički zavodi; 

7. onemogućena su naša sirotišta pod vodstvom 
časnih sestara; 

8. uništen je naš Caritas, valjda zato što je spasio i 
hiljade partizanske djece za vrijeme rata; 

9. uništeno je naše društvo Sv. Jeronim, najjača 
pučka kulturna institucija na Balkanu i najomi¬ 
ljenija srcu našega puka; 

10. stavljena su u najteže situacije ono par sjeme¬ 
ništa što je ostalo, jer im je oduzeta sva imovina, 


22 Sudski spis Vrhovnog suda NRH - stup 6/46, str. 492.-493. 
(usp. CP, sv. LXIV., str. 492. - 493. 


od koje su se uzdržavali, a zna se, da su u tim 
sjemeništima bila školovana djeca našeg siro¬ 
mašnog puka; 

11. veliki dio crkvene imovine oduzet je nasilno 
bez ikakvog sporazuma s Katoličkom crkvom. 

12. praktički je vrlo oteščan vjeronauk u nižim 
školama, a u višim je naprosto izbačen, protiv 
[volje] ogromne većine stanovnika naše zemlje. 

13. uveden je nasilno civilni brak protiv svih tradi¬ 
cija našeg puka koji s bolnim srcem mora da ide 
u civilne urede da izvrši svoju formalnost; 

14. već su iz nekih bolnica izbačene časne sestre ili 
im je onemogućen rad, makar su ih svi bolesni¬ 
ci od srca voljeli i svi savjesni liječnici duboko 
cijenili; 

15. tužio mi se jedan biskup, da su na njegovom 
području već otete zgrade katoličkih redovnika 
ili redovnica; 

16. tužio mi se drugi biskup, da su mu još danas 
neke crkve pretvorene u magazine. Možda je 
već naknadnim protestima uspjelo to očistiti. 

17. nijedan katolički svećenik ili biskup nije sigu¬ 
ran ni po danu ni po noći za svoju slobodu, a 
čak i za svoj život, što sam imao prilike i sam 
iskusiti. 

Mogao bih dalje nabrajati, ali sve u svemu slobo¬ 
da je savjesti samo jedna velika iluzija i pijesak u oči 
neupućenima. Ona je praktički jednaka nuli, jer je to 
samo provizorij dok se mladež ne odgoji za te iste. 
A to se čini svim sredstvima, tvrdeći u školskim 
knjigama da Krist, koji je za nas Bog, nije nikada 
uopće postojao, da je Majka Božja, koja je za nas 
jedan od najsvetijih pojmova, obična djevojka s 
ulice, da ne kažem bludnica; da je čovjek od maj¬ 
muna itd. i jao onim nastavnicima koji bi se usudili 
prigovoriti. 

Ja neću da govorim o klanjima koja se stalno 
nama imputiraju, ali bi bilo mnogo toga za ispitati i 
na drugoj strani, odakle silna grobišta širom cijele 
naše domovine i da li su to samo ustaška klanja ili 
hrvatskih domobrana. Zato, sve promislivši, sma¬ 
tram i odlučujem, ukoliko budem izveden pred sud: 

1. da se neću, osim načelne izjave, nijednom riječju 
braniti; 

2. da odbijam branitelja na sudu i 

3. da neću apelirati protiv osude, jer je opće poznata 
stvar da sud često izvodi naloge koje mu dostavi 
stanovita organizacija. 

Konačno da završim. Ako je današnjim vlastima 
iskreno do sređenja prilika u našoj zemlji, onda evo 
jedinog puta do toga. Država imade svoje redovite 
diplomatske odnose sa Svetom Stolicom. 

Neka dakle s njom, kao sjedinim kompetentnim fak¬ 
torom, povede otvoreno i muški i pošteno pregovore. 


1 06 





BLAŽENI ALOJZIJE STEPINAC 3. - 4. (god. XIII.) 2006. 


Sveta Stolica, odnosno Katolička crkva ne pozna dik¬ 
tata, ali pozna poštene i iskrene sporazume. Bez toga 
sve drugo neće koristiti ništa. Mogu biti ja osuđen, 
što me malo dira. Mogu biti osuđeni i drugi biskupi. 
Mogu biti poubijani još toliki svećenici ili vjernici, 
stvari se neće popraviti, nego samo pogoršati i 
dovesti sasvim sigurno do potpunog rasula. Da ne 
govorim o bezbrojnim poukama povijesti, ogromna 
je pouka Hitler kojoj smo svi živi svjedoci. Više od 
jednog decenija vodio je nečuvenu borbu protiv 
Katoličke crkve i znamo kakav je rezultat: Crkva 
danas slobodno diše i radi u Njemačkoj. 

Zato velim, ako mi nećete dati pravo vi u ovome 
što navodim, dat će mi povijest, i kao što su svi 
nebrojeni Hitlerovi procesi protiv Katoličke crkve 
poslužili na njezino dobro, tako će sasvim sigurno u 
zadnjoj liniji biti i s ovim. Iza Katoličke crkve stoji 
konačno Krist, njezin ugaoni kamen u kojem je 
pisano: ‘Ko padne na ovaj kamen, razbit će se i na 
koga on padne, smrvit će ga.’ 

Ja sam iznio ukratko svoje misli za ispravno 
rješenje ovog problema.” 23 

Istražni postupak pred suđenje, 

23. rujna 1946. 

Nakon brojnih upita o pisanju katoličkog tiska, 
osobito “Katoličkog lista”, nakon neumjesnih pita¬ 
nja i pokušaja okrivljivanja Nadbiskupa za odgo¬ 
vornost za sve napisano u katoličkom tisku u državi, 
sudac istražitelj mu je postavio sljedeće pitanje: 

S. i.: “Da li se osjećate krivim za to?” 

N. S.: “Ne osjećam se krivim niti najmanje, i 
budućnost će pokazati u svjetlu objektivne povijesti 
koje imao pravo, a tog se suda povijesti ne bojim.” 24 

A na završni upit suca istražitelja u istražnom 
postupku pred suđenje: “Kakav je postupak bio pro¬ 
tiv Vas od dana hapšenja u toku istražnog postup¬ 
ka?”, Nadbiskup je odgovorio: 

“Cijeli istražni postupak smjerao je na to da me 
se sto posto utvrdi kao zločinca. Inače ne bih se 
mogao posebno žaliti na postupak, jer je bio pristo¬ 
jan, tek zatvor ostaje zatvor. 

Iskazi, ne mogu reći da su iznuđeni. Tek bih ja 
danas tu i tamo koji iskaz drugačije formulirao 
negoli u času saslušanja.” 25 

SVJEDOCI 

Javni je tužitelj u prilog optužnice doveo i 
saslušao 58 svjedoka. Dovedeni su iz različitih kra¬ 
jeva, a manji dio njih bio je izvan područja 
Zagrebačke nadbiskupije i najveći broj njih bili su 

23 Sudski spis Vrhovnog suda NRH - stup 6/46, str. 499. 

24 Sudski spis Vrhovnog suda NRH - stup 6/46., str. 505. 

25 Sudski spis Vrhovnog suda NRH - stup 6/46., str. 507. 


pravoslavne vjere. Nadbiskupa nisu ni poznavali, a 
djelatnici u sudnici posvjedočili su da ih je javni 
tužilac poučavao prije suđenja što će govoriti i pro¬ 
tiv koga će govoriti. 

Nije bilo dopušteno posvjedočiti u prilog 
Nadbiskupove obrane brojnim predloženim svje¬ 
docima, svećenicima ni vjernicima laicima, a ni 
Srbima ni Židovima koji su to htjeli učiniti. 
Dapače, neki su izgubili svoja radna mjesta zbog te 
spremnosti. 

Često se u javnosti može čuti da su i sami 
svećenici kojima je bilo omogućeno svjedočiti 
“svašta govorili”. U ovom broju Glasnika omogu¬ 
ćujemo uvid u neka svjedočanstva svećenika 
kanonika Prvostolnoga kaptola zagrebačkoga. 
Donosimo i riječi koje su razmijenili Nadbiskupovi 
branitelji po službenoj dužnosti s javnim tužiteljem 
u nastojanju da se saslušaju predloženi svjedoci i 
pročitaju dokumenti koji demantiraju optužnicu. 

Na osporavanje javnog tužitelja da se sasluša 
svjedoke obrane, branitelj dr. Politeo je uzvratio: 

“Optužba je dokazala osnovno, ono što su drugi 
svećenici, ustaše, novinari i. t. d. radili. Dokazi, 
koje ja predočujem idu za tim da se ustanovi što je 
optuženi nadbiskup Stepinac direktno radio. I ti 
dokazi imaju se u prvom redu provesti, jer se ne 
pita što su drugi radili, nego je pitanje što je 
Stepinac radio. Sa stanovišta javnog tužioca, bar 
sam tako razumio njegove riječi, bila bi blasfemia 
skoro svaka obrana, i na ovom procesu imala bi se 
provesti dokazala samo ona koja su se izvela u 
prilog optužnice, dok se obrani ne bi pustilo da 
pruži dokaze.” 26 

Javni tužilac: “Ja se opet principijelno protivim 
predloženim dokazima od strane branitelja optu¬ 
ženog Stepinca. Na primjer prijedlog da se 
saslušaju i uzme uvid isprave iz kojih će se vidjeti 
kako su mnogi svećenici dali izjave da ih optuženi 
Stepinac nije gurao na put politike, to je u ovom 
procesu suvišno, a obzirom na to što će ovo sud da 
cijeni na osnovu konkretnih dokaza, koji su pruženi 
na ovom procesu, a šta misle pojedini svećenici o 
tome, ne može to da bude nikakav dokaz za sam 
sud, obzirom na to što znamo da je ogroman broj 
svećenstva, pošavši putem Stepinca, pošao izdaj¬ 
ničkim i profašističkim putem, i da je čak po oslo¬ 
bođenju naše zemlje u svom velikom broju bio 
organizator krstaških grupica i terorističkih akcija u 
zemlji. 

S druge strane, svi dokazi koje nudi obrana 
kontradiktorni su sa obranom optuženog Stepinca. 
Obrana hoće time da iskonstruiše nekog novog 
Stepinca, a ne onog koga imamo na optuženičkoj 


26 CP, sv. LXXII., str. 2868. - 2869. 

klupi. / burno pljeskanje u dvorani / . ne 

onoga Stepinca koji je u istrazi, nedavnoj istrazi, na 
određena konkretna pitanja u vezi sa konkretnim 
materijalom dao takve odgovore i priznanja, koji su 
potpuno u kontradikciji sa onim što hoće da dokaže 
sama obrana. Na primjer izjava i tvrdnja optuženog 
Stepinca, ne samo u istrazi nego i na procesu - u što 
ste se i vi mogli uvjeriti - je ta da nasilnog pre- 
krštavanja nije bilo (...) 

Vidi se drugovi suci da se obrana koleba pot¬ 
puno besprincipijelno, da obrana demantira svoga 
branjenika i s druge strane da obrana pabirčeći 
nekakve dokaze koji nikako ne kontradiciraju u 
osnovi tvrdnjama optužnice da nastoji s tim 
napabirčenim dokazima i listovima i što ja znam, 
da sama jednu drugu sliku o Stepincu, sliku koju i 
demantira i sam Stepinac. 

Iz tih principijelnih razloga, drugovi suci, ja se 
protivim da se provedu ti dokazi, jer o vrijednosti 
tih dokaza, o oportunosti, o njihovom smislu, o 
upotrebljivosti ja mislim da ovaj sud može odmah 
da donese odluku, a s druge strane da ti dokazi nisu 
ni za što drugo nego za odugovlačenje ovog proce¬ 
sa koji već dosta dugo traje, koji je na jedan stvarno 
konkretan, okolnosni - plauzibilni način iznio sve 
ono što su optuženi radili na čelu s opt. Stepincem. 
Našoj javnosti i našem narodu potpuno je jasna 
zločinačka volja i svijest Stepinca, isto tako kao 
krivnja i djelatnost njegovih ortaka u zločinima nad 
našim narodima.” 27 

Branitelj dr. Politeo: “Ovo je već drugi put da go¬ 
spodin javni tužilac okrivljuje obranu da želi 
odugovlačiti proces. Ovo je uvreda na moju od¬ 
vjetničku čast, jer čitava javnost koja prisustvuje 
ovdje, svjedokom je da kad bi se sabralo sve ono 
što sam ja i moj kolega Katičić govorili tokom 
ovog procesa iscrpilo bi vrijeme od najviše 20 mi¬ 
nuta. Prema tome obrana, koja je tokom čitavog 
procesa tokom kojeg je g. javni tužioc govorio naj¬ 
manje, kad bi se sabralo, 48 sati...” 

Javni tužilac: “Nemate materijala...” 

Branitelj dr. Politeo: “Imam materijala... 48 sati, 
... tih 20 minuta nije nikakvo odugovlačenje i to je 
pravo svakog branitelja i ne samo pravo nego i 
dužnost da doprinese dokaze u korist svog bra¬ 
njenika. Ne stoji da mi demantiramo nadbiskupa 
Stepinca, nego mi dopunjujemo, supstituiramo nje¬ 
govu šutnju do koje je došlo nažalost i protiv našeg 
savjeta. To je dužnost i pravo da šutnju optuženog 
Stepinca.” 

Javni tužilac: “Ali šutnja znači priznanje.” 
Branitelj dr. Politeo: “Kad bi htjeli da iskonstru¬ 
iramo nekog Stepinca protivno onome kakvim ga 


javni tužilac označuje, onda se i u tome sastoji 
prava uloga svakog branitelja da dokaže daje nje¬ 
gov branjenik drukčiji, nego što ga optužnica 
prikazuje. Ja gospodine tužioče, govorim istinu i 
govorit ću istinu. (...) 

Ja ne znam kako se javni tužilac može protiviti 
jednom dokazu, da apstrahiram da imade i drugih 
dokaza, koje ću tokom rasprave navesti. Međutim 
nemam namjere odugovlačiti raspravu, nego vršim 
svoju dužnost, da na temelju autentičnih dokume¬ 
nata dokažem da nadbiskup Stepinac nije takav, 
kakvog ga prikazuje javna optužba.” 

“/U publici protesti i ogorčenje/.” 28 



Dr. Žarko Vimpulšek, predsjednik sudskog vijeća, čita presudu 
kojom je nadbiskup Stepinac osuđen na 16 godina strogog 
zatvora i potom na 5 g. gubitka građanskih prava 


Članovi suda u predmetu optuženoga 
nadbiskupa dr. Alojzija Stepinca 


Predsjednik vijeća: 

Vimpulšek dr. Žarko, sudac Vrhovnog suda 
Narodne Republike Hrvatske 

Članovi vijeća: 

Cerineo dr. Antun, sudac Vrhovnog suda 
NRH 

Poldrugač Ivan, sudac Vrhovnog suda NRH 

Dopunski sudac: 

Pirker Ivan, sudac Vrhovnog suda NRH 

Zapisničar: 

Petrović dr. Ante, tajnik Vrhovnog suda 
NRH 

Javni tužilac NRH: Blažević Jakov 
Pomoćnik Javnog tužioca: Desput Drago 
Referent Javnog tužioca: Kraus dr. Božidar 


27 CP, sv. LXXII., str. 2888. 


28 CP, sv. LXXII., str. 2888.- 2889. 

Križari 

Pokret tzv. križara, ništa nema s članovima Katoličke akcije. Taj je pokret uz stvarni dio rezistencije i otpo¬ 
ra komunističkom režimu, umotvorina Partije, a imao je svrhu likvidirati sve koji nisu prihvaćali novi 
društveni, komunistički poredak. Bio je to partizanski “mamac” u šumu simpatizerima propalog režima. Za pot¬ 
poru njihova djelovanja, zapravo promidžbu, naručili su zastavu s natpisom: “Sve za Krista, protiv komunista!” 

Naivnost, premorenost, izmučenost i teror onemogućili su svećenicima: Ivanu Šalicu, Josipu Šimečkome, Đuri 
Maricu i optuženim franjevcima proniknuti spletku i montažu procesa. Josip Cmković, Ivan Žagić, Ana Juroš, Safet 
Pajić, Lela Sopijanec, Zorka Zubović bili su dio Udbaške mreže u svećeničkim redovima. 

Nije stoga čudno što je iz Sudskog stupa uklonjen “čitav materijal iz predmeta Cmković Josipa koji se odnosi 
na spis Vrhovnog suda SRH stup 6/46 ” (u ime RSUP SR HRVATSKE Služba državne sigurnosti, V. odjek 9. ožu¬ 
jka 1984., odluku potpisao Mate GRUBIC), usp. Sudski spis Vrhovnog suda NRH - stup 6/46., str. 375k. Nedostaje 
i zapisnik Franje Bortasa od 12. IV. 1946., usp. id., str. 332a.) 

Znakovito je da su naručitelji križarske zastave Josip Cmković i Žagić inzistirali “da sam nadbiskup blagoslovi 
zastavu”, što je tijekom istražnog postupka posvjedočio vlč. Josip Šimečki (usp. Zapisnik sastavljen 13X111945 . 
g. u kancelariji Odjeljenja Zaštite Naroda za Hrvatsku, Sudski spis Vrhovnog suda NRH - stup 6/46., str. 336.), a 
potvrdio i u sudskoj raspravi, usp. Sudski spis Vrhovnog suda NRH - stup 6/46., str. 1647.; CP, sv. LXVIII., str. 
1647.) Dapače ti su provokatori u svojoj raboti tražili od Šimečkoga “što više pomoći za križare, naročito oružja” 
(nav. mj., str. 342.; CP, sv. LXVIII., str. 342.) 

Nadbiskupov tajnik Šalić i vlč. Šimečki odlučno su se tome oprli. Opisujući u istražnom postupku kako se nakon 
uhićenja tajnika Šalica pokušao skloniti izvan državnih granica, vlč. Šimečki je posvjedočio: “Nadbiskupu Stepincu 
javio sam, da mi je vrlo žao ako sam sa svojim slučajem prouzročio mu neugodnosti.” (usp. nav. m j., str. 340.). 

A kakav je scenarij “u ime naroda” u sudnici Javni tužitelj izvodio s tom zastavom i teretio nadbiskupa Stepinca 
potkrjepljujući njome optužbe o protunarodnom Nadbiskupovome radu! Znakovito je i to daje za nabavu zastave 
“priložio 100-200 dinara Tomislav Fumić” (nav. mj., str. 335.). 

A kolike su tisuće ljudi naivno stradale, a posljedice snosile njihove obitelji! 

Vlč. Valentin MALEK, župnik u Maloj Subotici u Međimurju uputio je 9. ožujka 1946. pismo nadbiskupu 
Stepincu u kojem ga je, nakon svjedočanstava izbjeglih ljudi iz “križarske”, zapravo partizanske klopke, upo¬ 
zorio na sljedeće: “Sveta mi je dužnost izvijestiti Vašu Preuzvišenost o prevažnoj stvari (...) takozvanim 
“Križarima” (...) što je 99% prijevara. Mnogi misle da uistinu odlaze Križarima u šumu, ali su ih zlonamjerni 
ljudi pod velom križara namamili u bumu i likvidirali (...). Mnogi su od tih nesretnika, našavši se jednom u 
šumi, radili u neznanju na ostvarenju paklenog plana neprijatelja potičući svoje prijatelje da dođu u šumu (...). 
Mjesta takvih masovnih likvidacija su u Virovitici i Daruvaru (...). Preuzvišeni! Trebalo bi te paklene metode 
što prije razobličiti. Kako u našoj zemlji, tako i u inozemstvu. U protivnom, tisuće i tisuće naših ljudi past će 
u ruke naših smrtnih neprijatelja.” (CP, sv. XCIX, str. 452.-454.) 

Nakon što je u sudnicu uveden dr. Janko 
Penić, kanonik, dični svećenik Zagrebačke nad 
biskupije i odgojitelj brojnih generacija 
svećenika, razvio se sljedeći razgovor: 

Predsjednik: “Dr. Janko Penić? Što ste po zanima¬ 
nju?” 

Svjedok dr. Penić: “Svećenik, rođen 2. VIII. 1900. u 
Krašiću, Hrvat, stalno živim u Zagrebu.” 

Javni tužilac: “Molim vas, jeste li vi Janko Penić ili 
ste Josip Penić?” 

Svjedok dr. Penić: “Ja sam dr. Janko Penić.” 

Javni tužilac: “Da li postoji jedan Josip Penić?” 

Svjedok dr. Penić: “U Zagrebu ne, ja bar ne znam.” 

Javni tužilac: “Mislim daje u prijedlogu obrane 
rečeno Josip Penić?” 

Branitelj dr. Politeo: “Tako sam dobio ime.” 

Nakon nekoliko razmijenjenih upita i odgovora 
svjedoka dr. Penića, javni je tužitelj nekontrolirano 
počeo vrijeđati svjedoka: 

Javni tužilac Jakov Blažević: “Pitam ja Vas i obranu, 
tko je Vas doveo kao svjedoka pred narodni sud. Ja 
mislim da se narodni sud kalja kad se pred njega dove¬ 
du ovakovi ljudi za svjedoke. /Pljesak u dvorani/. 

Predsjednik: “Molim publiku da se smiri, da pretres 
ne smatra zabavom.” 


Nakon još jednog upita javnog tužitelja i 
svjedokova odgovora, izustio je predsjednik 
suda: 

“Odustajem od preslušavanja svjedoka.” 

Branitelj dr. Politeo: “Ja bih samo objasnio zašto sam 
ga doveo.” 

Predsjednik: “Ne mogu prihvatiti.” 29 



Svjedok dr. Janko Penić 

Svjedok dr. Dragutin Hren, kanonik; na poziv Predsjednika, da razjasni što je rekao Pavelić nakon 
otvorenja tzv. Hrvatskog sabora i pozdravnog govora optuženog Stepinca, dr. Hren je odgovorio: 

“Prigodom samoga otvorenja bio je onaj govor, kojeg je preuzvišeni g. nadbiskup održao pred pokra¬ 
jnjim vratima crkve sv. Marka, i za koji govor sam od istoga Cecelje čuo, daje Pavelić strahovito zamje¬ 
rio stoje sa strane našega nadbiskupa prebačena sva odgovornost za politiku na ustaško vodstvo, i što nije 
nikako spomenuo, da bi tu Crkva što god sudjelovala, jer on je želio i očekivao da bi se kako tako sa strane 
crkvenih vlasti izjavilo što god u prilogu ustaškom sistemu. Međutim to nije bilo učinjeno. Nakon sabora, 
nekako drugi ili treći dan, čuo sam pripovijedati od kanonika dra Marića, da je njemu kazano, kako je 
Pavelić rekao Došenu, zastupniku koji gaje pratio tamo, sa negodovanjem: ‘Kakav je to nadbiskup održao 
govor?’ i ‘Što će mene ovaj balavac učiti politiku!’. A, odulje vrijeme nakon toga sam čuo od Vilima 
Cecelje, da je prigodom jednoga sastanka i zakuske, ovo se ne bi mogao sjetiti, netko od ministara 
spomenuo Paveliću: ‘No, pa, ipak je nadbiskup došao na sabor. Time smo možda do dana današnjega 
nešto bliži.’ Pavelić daje odgovorio: ‘Nipošto nismo bliži, jer je on održao meni takovu lekciju i apsolut¬ 
no ništa drugo.’, pa daje tom zgodom kazao ijednu pogrdnu riječ za preuzvišenoga g. nadbiskupa.” 30 

* * * 

Na uvredu da je farizej, dr. Hren je upitao: “Molim gospodine tužioče, imam li prava pitati, da li se 
uvreda farizej na mene odnosi? Molim gospodine predsjedniče zaštitu, ima li netko ovdje mene nazivati 
farizejom? /U dvorani žamor/. Gospodin tužilac neka izvoli uzeti ono što sam kazao do znanja, ono što 
sam odgovorio, a ne može mene nazivati farizejom.” 

Predsjednik suda: “Molim Javnog tužioca, da ne vrijeđa svjedoka.” 31 

* * * 

Branitelj dr. Katičić: “Vi ste rekli daje ipak mnogo ljudi spašeno. Da nisu svi poginuli koji su prešli. Je 
li imate kakove brojke ili kakovu sliku koliko ljudi je prešlo a koliko se spasilo?” 

Svjedok Hren: “Toga ne bih znao, ali znam da su češće dolazili župnici iz provincije i molili ga za inter¬ 
venciju i daje on to načinio i daje zbilja mnogo puta ta intervencija uspjela. Meni je poznato da su neki 
došli zahvaliti se nadbiskupu Stepincu ili da su upućivali zahvale preko dotične župe i poznato mi je i u 
novije vrijeme da je došao vladika iz Pakraca u Požegu našem župniku Pipiniću i njemu zahvalio: ‘Sa 
prelazima ste spasili mnoge i premnoge naše glave i moram zahvaliti i vašem preuzvišenom nadbiskupu.’ 
Isto tako čuo sam daje jednom došao neki iz Beograda - ja mislim da sam zapamtio ime, Ranković, 32 - što 
je on ne znam, došao je preko Crkvenog krsta zbog rata i on je isto tako došao preuzvišenom u posjete, pa 
gaje zamolio da se ne prave smetnje za prelaženje, neka se ne odugovlači, jer ‘mnogo ste spasili, a molim 
spašavajte nam ljude i dalje, napose svojim intervencijama, jer bi inače ustaše mogli vrlo mnogo toga 
uništiti i poubijati’.” 33 

* * * 

Branitelj dr. Katičić: “Da li Vam je poznato da su oni ustaški svećenici u Jasenovcu pod čiju su juris¬ 
dikciju potpadali i tko je njih imenovao?” 

Da li Vam je poznato, daje g. nadbiskup više puta tražio da bi svećenici imali pristup u Jasenovac i 
kakav je bio uspjeh toga nastojanja? 

Svjedok Hren: “Jasenovac je bio nama potpuno zatvoren. Tamo nije postojao ni jedan naš i koji su ti 
ustaški svećenici meni nije bilo poznato. Oni nisu bili iz naše biskupije, što su radili ne znam. Rekao sam 
daje nama Jasenovac bio potpuno zatvoren.” 34 


Svjedok dr. Nikola Kolarek, kanonik, na upit predsjednika suda: 

“Da li Vam je poznato da je Stepinac položio zakletvu Nezavisnoj Državi Hrvatskoj?”, 
odgovorio je: “Meni je nadbiskup u više navrata otvoreno kazao da on tu prisegu nije nika¬ 
da položio, niti je položio prisegu činovničku, koja se redovno polaže. Rekao je čak i to da su 
tu prisegu od njega tražili, da su mu došle sugestije za prisegu, ali je to on odbio .” 35 


30 CP, sv. LXXII., str. 2891. 

31 CP, sv. LXXII., str. 2903. 

32 Rašković, op. J.B. 


33 CP, sv. LXXII., str. 2909. - 2910. 

34 CP,sv.LXXII., str. 2910. 

35 CP, sv. LXXI1., str. 2925. 

Svjedok dr. Pavao Lončar 


Na pitanje o svome uhićenju i osudi na smrt 
koju su mu dosudile vlasti u NDH, svjedok dr. 
Pavao Lončar, kanonik, odgovorio je i ovo: “Ja 
sam htio reći, da je Stepinac već onda, kada sam 
bio u zatvoru, da je neprestano za mene interveni¬ 
rao, i da ga se uopće nije htjelo primiti [Pavelić]. I 
papinski legat također je intervenirao. Iz toga se 
najbolje vidi kakvi su odnosi između tadanje vlasti 
i Stepinca kao i papinskog legata. Nikada nije 
mogao ništa postići. Dapače sam Pavelić napisao je 
na spisu: ‘Pred pokretni prijeki sud.’. To je okol¬ 
nost koja dokazuje u kakvom je odnosu bio nad¬ 
biskup sa Pavelićem. Ako želite da Vam kažem 
kako su bili hladni odnosi, onda Vam mogu navesti 
kad je nadbiskup držao govor prilikom otvaranja 
sabora, daje Paveliću upravio slijedeće riječi: ‘Vi i 
Vaši ljudi preuzeli ste odgovornost za sudbonosno 
stanje Hrvatske koja je u Vašim rukama.” Na to je 
Pavelić pred Došenom rekao: ‘Što će mene taj 
pameti učiti’.” 

Predsjednik: “Molim vas, Vi niste branitelj 
optuženog, nego ste pozvani ovdje kao svjedok. Vi 
iskazujete okolnosti, koje ne znate iz vlastitog 
opažanja.” 

Dr. Lončar: “Kako ne.” 

Predsjednik: “Vi ne znate zašto je Pavelić... Jeste 
li Vi pitali Pavelića što misli, zašto Hrvatska nije 
priznata od Vatikana. To su vaši zaključci.” 

Dr. Lončar: “To su moja saznanja od tadanjih 
ustaša, koji su se na to tužili. Ja sam pred maršalom 
Titom to rekao, kada smo bili 2. srpnja u audijenci¬ 


ji i on nas je saslušao.” 

Branitelj dr. Katičić: “Ja bih Vas molio, da nam 
objasnite kakav je bio stav dra Stepinca, i što je 
poduzimao u pitanju prelaza sa pravoslavne na 
katoličku vjeru?” 

Svjedok dr. Lončar: “Znam, da je nadbiskup 
svaki puta davao direktivu nadbiskupskom duhov¬ 
nom stolu, da se nikoga ne smije primiti u 
katoličku vjeru, tko nije prešao iz uvjerenja, da se 
nikoga ne smije primiti, tko nije poučen, i treća 
stvar, ja znam da je dr. Stepinac govorio, kako 
dosta veliki broj ljudi ne prelazi iz uvjerenja, ali 
‘mi vršimo svoju nacionalnu dužnost, da im spasi¬ 
mo glave, i radi toga ih i primamo’. To je on go¬ 
vorio nama konzistorima, a svjedoci smo svi 
kanonici konzistorci.” 

Branitelj dr. Katičić: “Da li Vam je poznato o 
brojkama, o razmjerama, o ciframa ljudi koji su 
spašeni?” 

Svjedok dr. Lončar: “Ne bih Vam znao, ja sam 
odsjedio u Lepoglavi 17 mjeseci, i bio osuđen na 
smrt, jer sam bio protiv ustaša, a poslije mi je ta 
kazna promijenjena na 20 godina robije, i odsjedio 
sam 17 mjeseci u logoru.” 

“Molim gospodine predsjedniče, ja bih ukazao na 
riječi što ih je g. javni tužilac jučer izrekao, naime 
da ‘dolazim svjedočiti kao fašista za fašistu’. Ja 
nisam nikakav fašista, nego sam za stvar Narodno 
- oslobodilačkog pokreta trpio, i bio osuđen na 
smrt.” 

Predsjednik: “Vi ste ispričali - iz vaših riječi pro¬ 
izlazi - da je Stepinac bio strahovit neprijatelj 
ustaša. Kako tumačite daje podupirao ustaše?” 
Svjedok dr. Lončar: “Kakvo podupiranje? To je 
bila realna vlast. On kao poglavar Crkve morao je 
imati neku vezu, jer Crkva je trebala živjeti. Oni 
nisu bacili vjeronauk iz škola, oni nisu uvodili u 

škole materijalističku nauku.” 36 

* * * 

Svjedoku dr. Anti Slamiću, kanoniku, branitelj dr. 
Politeo postavio je sljedeće pitanje: “Molim Vas, 
malo prije je jedan svjedok spomenuo, daje Vama 
poznato kako je Pavelić nastojao da se nadbiskupa 
Stepinca ukloni s nadbiskupskog položaja.” 
Svjedok dr. Ante Slamić: “Jeste, to mi je poznato. 
Prije nego je otišao papinski legat Massucci rekao 
mi je da je Pavelić tri puta tražio od Svete Stolice, 
da se nadbiskup Stepinac ukloni s položaja.” 37 


36 CP, sv. LXXII., str. 2919. - 2920. 

37 CP, sv. LXXII., str. 2937. 

Svjedok Krešimir Pećnjak, prebendar, nakon 
ispitivanja, reče: “Ja imam još nešto da izjavim. Ja 
sam bio član Konzistorija 1941. i 1942. godine. 
Nisam imao referat o prelaznicima, ali sam prisu¬ 
stvovao i sudjelovao i mogu kazati daje nadbiskup 
uvijek stajao na najcrkvenijem stanovištu u tome 
pogledu i nije dozvoljavao nikada da bi se i jedan 
objekat pravoslavni ili židovski primio u svojinu 
naše crkve. Sječam se i to, da je jednom zgodom 
stavilo se pitanje, da li bi se moglo neke objekte 
uzeti samo na čuvanje u neke naše crkve. 
Nadbiskup je odlučno kazao: ‘Niti tone.’ To je bilo 
tako, kroz cijelo vrijeme dok sam bio član 
Konzistoriuma. Naravno da nije išlo sve kako je 
čovjek želio. Po kanonima svaki čovjek mora biti 
upučen u naše vjerske istine, ali to je u redovnim 
prilikama, ali u izvanrednim prilikama, na pr. kad 
je čovjek na samrti, onda se to mora u najkračem 
vremenu obaviti i svršiti. U ovo vrijeme su prilike 
bile izvanredno teške. Ja sam bio pozvan u jednu 
zagrebačku familiju telefonom da dodjem brzo 
tamo. To su bili inteligentni ljudi i oni su plakali i 
molili su me...” 

Predsjednik: “To nema veze sa okolnostima za 
koje ste Vi ponuđeni kao svjedok.” 39 

* * * 

Svjedok Josip Crnkovic, svečenik kod Sv. Marije 
u Zagrebu, na upite o vjerskim prijelazima reče: 
“Ja sam bio namješten u nadbiskupskoj kancelariji 
kod personalnog odjeljenja i zapravo tu nisam 
mogao imati veze s tim stvarima, ali znam sigurno, 
da je duhovna oblast neprestano tražila da se 
prekrštavanje 40 provodi u skladu sa kanonskim 
propisima, tj. da se prije samoga prelaza ljude 
stanovito vrijeme poučava itd. Preuzvišeni biskup 
Salis-Seewis također je stalno tražio ono što zahti¬ 
jevaju kanonski propisi u pogledu prekrštavanja, 
tako da su u našu kancelariju stalno dolazili mnogi 
ljudi plačuči i molili nas da ubrzamo postupak kod 
tog prelaza. Mi smo im naravno morali izlaziti u 
susret. Što je pak bilo s njima kasnije učinjeno, 
nismo odgovorni za to mi niti biskup Salis-Seewis 
koji je omogučio prelaz. Jer da to nije učinio, onda 
bi ovi ljudi s pravom mogli reči, daje bio nemilo¬ 
srdnog srca.” 41 


39 CP, sv. LXXII., str. 2992. - 2993. 

40 Zapisničar “Petanjek” unio je u zapisnik riječ 
“prekrštavanje”. Teško je razabrati, jesu li pojedini svje¬ 
doci, svećenici, rabili baš tu riječ, jer su zapisničari često 
upisali i riječ “vjerski prijelaz”, što bi značilo da njima 
nije bilo jasno, da jednom krštenoga više ne treba krstiti. 

41 CP, sv. LXXII., str. 2940. 


Svjedok Josip Crnkovic izgovorio je i ovo svje¬ 
dočanstvo: “Preuzvišeni kad se zauzimao za pro¬ 
gonjene radio je to bez obzira na političko gleda¬ 
nje, na vjeru ili na kulturno gledanje na svijet. U 
njegovo tajništvo neprestano su dolazili ljudi, te se 
neprestano moralo telefonirati na vladu, zauzimati 
se, trčkarati sada ovamo sada onamo i preuzvišeni 
osobno ili jedan odnosno drugi njegov tajnik 
neprestano su se zauzimali i za progonjene Židove 
i za Srbe, za komuniste itd.” 42 

Slovenski svečenici bili su protjerani od 
hitlerovaca iz Slovenije, sa svoje rodne grude. 
Buduči da su kod nas bili primljeni tako lijepo i 
bratski, oni su nam sami kazali: “Vjerujte, kad bi vi 
bili prognani k nama, sumnjamo, da bi vas tako 
lijepo primili.” Oni su se mogli sasma slobodno 
kretati i dobivali su takova mjesta, da su mladi 
svečenici prigovarali da oni moraju iti 43 na sela, a 
ovi dobivaju gradove i druga lijepa mjesta. Oni su 
na preuzvišenog gledali kao na svog največeg pri¬ 
jatelja i oca. Imali su 40 župa na upravu i gledali su 
s povjerenjem, ali onda su Nijemci preko vlasti 
NDH naredili da se imaju svi slovenski svečenici s 
granice NDH prema Sloveniji povuči u unutraš¬ 
njost, jer da su opasni i da šuruju sa žiteljstvom, te 
ih je 6 ili 7 bilo odvedeno u logore. 

Nije lijepo tvrditi da preuzvišeni nije imao srca 
za njih. Ja znam koliko puta je molio za svečenike 
da se to s njima ne radi. Ništa se nije znalo, šta je s 
njima. Pitali smo neka nam barem kažu njihovu 
sudbinu a naročito za svečenika Franju Rihara. 
Nitko nam ništa nije htio kazati. Jednoga dana našli 
smo na Savi brevijar svečenika Rihara i znali smo 
da je sigurno ubijen i bačen u Savu. On 
(Nadbiskup)se je očinski zauzeo za slovenske 
svečenike, ali pomoči im nije mogao, koliko god je 
želio pomoči.” 44 

Znakovitu je izreku Svetoga pisma: “(Bog) 
Ego justitias judicabo - ja ču suditi presude” 
javni tužitelj Jakov BLAZEVIC držao zapisanu 
na prijepisu jednoga novinskoga članka iz 
dnevnika “Četvrti Jul” (28.III.), koji je prikazao 
manjkavosti knjige “Magnum crimen”. Možda 
mu je ta biblijska opomena poslužila kao 
“Memento, mori! - Imaj na umu, da ćeš umri¬ 
jeti!” 


42 CP, sv. LXXII.,str. 2941. 

43 Odlaziti. 

44 CP, sv. LXXII., str. 2938. 

Predsjednik [dr. Ž. Vimpulšek]: “Što je on?” 
[Medvidović, navodni ili izmišljeni pošiljatelj pisma 
koje je Nadbiskupu tražila uručiti Ana Juroš, op. J.B.]: 
Optuženi [Salič]: “Onaje rekla, daje u Dalmaciji 
u grupi križara i ustaša, nekoliko ih je tamo, da treba 
papira, olovaka, tinte i pera. Ja sam rekao na to: 
‘Gospođo, ja toga materijala niti imam, niti se bavim 
tim stvarima!’ Ja sam izašao nešto na hodnik i vratio 
sam se natrag, a ona je meni pričala daje žena nekog 
oficira ustaše, počela je plakati, kako ga nema kod 
kuće i ne zna gdje je itd. Nekakav naročiti razgovor 
nije bio i onda ja rekoh: ‘Gospođo, nema ništa!”’ 
(.Sudski spis Vrhovnog suda NRH - stup 6/46 , str. 434.) 


Razgranata djelatnost UDBE išla je za tim da se 
nadbiskupa Stepinca dovede na sud. U tom vidu 
iskoristila je pronalazak tzv. “ustaškog zlata” u krip¬ 
ti crkve sv. Franje na Kaptolu u Zagrebu. Istražni 
postupak nad franjevcima i njihovim suradnicima 
išao je za tim da se nadbiskupa Stepinca prikaže kao 
glavnog inspiratora za suradnju s ustašama i protu¬ 
narodno djelovanje. 

Radi utvrđivanja povijesne istine bilo bi potreb¬ 
no proučiti motanje oko franjevačkih zajednica 
Tome Lasovića, Josipa Crnkovića, fra Mladena 
Momčilovića (“koji se često presvlačio u civilno 
odijelo i odlazio iz samostana”), Krešimira Šukljea, Pavla Radoša, Adama Mikića, “nekog” Ivice, “nekog 
fratra iz Istre” i dr. koji su u svoju mrežu povezivali ustanove i ljude “prenošenjem” pošte iz “emigracije” 
i za ljude “u emigraciji”, “posredovanjem za ‘siguran’ bijeg u inozemstvo”, posuđivanjem redovničkog 
odijela (habita) i osobnih dokumenata, prikupljajući tako buduće dokaze povezanosti franjevaca s 
ustašama i protunarodnu djelatnost. Nije isključeno, daje sva ta rabota i rezultirala pohranom takozvanog 
“ustaškog zlata” u kriptu crkve sv. Franje na Kaptolu u Zagrebu. Bilo je to bez ikakve veze s nadbiskupom 
Stepincem, a na sudu se to povezivalo i uzimalo kao jednu od najtežih njegovih protunarodnih radnji i dio 
velikog scenarija za napad na Crkvu. Fra Mamerto Margetić, u istražnom je postupku izjavio: “Poričem 
da sam bio oruđe ustaša.” (Suđs/a spis Vrhovnog suda NRH - stup 6/46 , str. 440.; usp. str. 380, 391,425,429, 
432, 438. i dr.) 




Sudac dr. Cerineo: “Kada je Cmković došao prvi 
puta k vama?” 

Optuženi Šimečki: “Cmković je prvi puta došao k 
meni u mjesecu augustu prošle godine. Prvi puta je 
došao sam, a drugi puta sa Žagićem, tada aktivnim 
oficirom Jugoslavenske armije.” 

Sudac dr. Cerineo: Da li ste očekivali Crnkovića? 
Optuženi Šimečki: “Pa on je rekao da će doći za 5-6 
dana sa svojim prijateljem, koji je aktivni oficir 
Jugoslavenske armije.” ( Sudski spis Vrhovnog suda 
NRH - stup 6/46 , str. 1678.) 

Misli iz govora dr. Ive Politea, 
branitelja dr. Alojzija Stepinca, 
8.X.1946. 

“Moj branjenik nadbiskup dr. Alojzije Stepinac 
okrivljen je zbog krivičnih djela protiv naroda i 
države. I za ovu obranu nastojat ču svim silama, da 
bude osnovana samo na spomenutim načelima: na 
istini, zakonu i ispravnom shvačanju, odnosno 
pravednosti. 

Moram međutim priznati, da mi je ta obrana 
dosta teška. Ali njezina teškoča ne sastoji se u teži¬ 
ni dokaznog materijala, nego ponajprije u punini 
auktoriteta, s kojim se javni tužilac založio za 
današnju svoju optužbu, a zatim u psihozi, koju su 
naši dnevnici i listovi izazvali kod jednog dijela 
javnosti, svojim ustrajnim pisanjem protiv nad¬ 
biskupa, a da on nije imao mogučnosti, da se u istim 
listovima i brani. Obranu mije napokon otežao sam 
moj branjenik, koji je shodno svojoj odluci izjavio, 
da se neče braniti i da če zato šutjeti, ali je ipak 
upornim stavljanjem pitanja na njega došao protiv 
svoje volje u nuždu, da djelomice prekine šutnju i 
da na neka pitanja ipak odgovori. Ovo djelomično 
odgovaranje i djelomično skračivanje odgovora 
shvačeno je kod nekih na njegovu štetu, kao da 
naime na neodgovorena pitanja nije bez štete po 
sebe mogao ni znao odgovoriti. Ovo shvaćanje je 
međutim sasvim pogrješno. Da je nadbiskup 
Stepinac mjesto šutnje na pojedina pitanja reagirao 
odgovorom, svaki od tih odgovora išao bi njemu u 
prilog, jer je istina njegova najbolja obrana (...). 

Osim haaške konvencije kao međudržavnog 
propisa postoji još jedan crkveni propis, koji sao¬ 
braćaju nadbiskupa Stepinca, odnosno s tzv. 
ustaškom vladom kao okupatorovim eksponentom 
daje značenje sasvim različito od onog, što mu ga 
pridaje optužnica. To je konstitucija, ‘Sollicitudo 
Ecclesiarum’ izdana po papi Grguru XVI., dne 5. 
kolovoza 1831. (...) Ta konstitucija, dakle, veli, da 
se u revolucionarnim vremenima, u borbi za vlast, 
ne smije priznanje faktičnog stanja i vlasti po pred¬ 
stavnicima Crkve smatrati priznanjem prava niti se 
iz toga smije izvoditi da su prestala bilo čija prava. 
Ako zato, radi osiguranja vječne sreće naroda pred¬ 
stavnici Crkve stupe u vezu s osobama, koje 
faktično vrše vlast, onda se to smatra kao da je 
učinjeno pod uvjetom, da se tim ne vrijeđaju nikak¬ 
va prijašnja zakonita prava. 

Optuženi dr. Stepinac bio je dužan kao nad¬ 
biskup, kao najviši predstavnik Crkve, bar u svojoj 
dijecezi, svoje ponašanje prema okupatoru uskladi¬ 
ti s tom za njega obvezatnom konstitucijom (...). 


Javni tužilac je jučer s potpunim pravom 
žigosao ustaše, jer su baš kao i Nijemci i Talijani 
uveli kolektivnu krivičnu odgovornost. Ali ja 
pitam, ne sliči li i to kolektivnoj odgovornosti, kad 
javni tužilac okrivljuje jednu osobu - nadbiskupa 
Stepinca - zbog onoga, što su radile druge osobe, 
ostali svećenici, pisci i urednici katoličke štampe? 
Nije li to nijekanje jedino ispravne individualne 
odgovornosti, koju jedinu i naši kazneni zakoni 
priznavaju? 

U našoj državi krivično ne odgovara sin za oca, 
niti otac za sina, ni uopće bilo koji član obitelji za 



Odvjetnik dr. Ivo Politeo 


drugoga člana iste obitelji. Sasvim u redu. 

Ali kad je tako s obitelji, koja predstavlja vrlo 
tijesnu, vrlo jakim vezama spojenu zajednicu, jer bi 
se čak moglo baš zbog takve tijesne veze presumi- 
rati neko bliže ili daljnje sudjelovanje člana obitelji 
u kažnjivome djelu jednoga člana, kako se onda 
može ne samo presumirati, nego upravo tvrditi, da 
postoji sudjelovanje i odgovornost nadbiskupa 
Stepinca za članove tako brojne, široke, mjesno i 
vremenski odijeljene, uglavnome jednim 
uzvišenim naukom kršćanskim i pozivom vezane 
zajednice, kao što su svećenstvo i katolička štampa, 
jedne ili čak više biskupija? Jedva ima čovjeka, 
koga se na temelju tako shvaćene kolektivne 
odgovornosti ne bi moglo optužiti i kazniti (...). 

Suoptuženi franjevački provincijal fra Modesto 
Martinčić nastoji, doduše nekršćanski, sebe 
ispričati zlim utjecajem, što ga je na nj tobože 
vršilo pastirsko pismo, ali ne valja zaboraviti, daje 
on svoja krivična djela počinio mnogo prije 
pastirskog pisma, da tijekom okupacije nije 
pokazao ništa sličnoga karitativnoj spasavajućoj i 
hrabroj protuokupatorskoj djelatnosti nadbiskupa 
Stepinca i da sam ja napokon ovdje na raspravi 
predočio neosporno njegovo priznanje, da 

pastirsko pismo nije ni drugi mjesec nakon njego¬ 
va izdanja uopće pročitao, a po onome, stoje čuo o 
njemu, da mu nije pripisivao nikakvu političku ten¬ 
denciju (...)• 

Zastupnik javne optužbe rekao je tijekom 
procesa više puta nadbiskupu Stepincu da laže, a 
jedanput mu je dobacio, i daje lažac. 

Teška riječ, koja se kaže samo o čovjeku, koji 
namjerno govori neistinu 

Javni tužitelj Jakov Blaževic isključio je iz 
procesa dokumente, ovdje je riječ o prosvjedi¬ 
ma nadbiskupa Stepinca zbog uhićenja sloven¬ 
skih svećenika, a u raspravi mu predbacio da 
ništa nije poduzeo za slovenske svećenike. Tu je 
objedu dr. Politeo predočio ovim riječima: 

“Kad smo već kod novina, onda se moram osvr¬ 
nuti i na drugi zagrebački dnevnik, a to je Narodni 
list , koji je dva puta objavio članak protiv nad¬ 
biskupa Stepinca, po nekom dru J. P. Tu se obje¬ 
duje nadbiskup Stepinac, da nije ni prstom maknuo 
za petoricu slovenskih svećenika zatvorenih i zatim 
ubijenih u jasenovačkom logoru, a među njima 
napose za svećenika Rihara. Rihar, da je zbog tog 
nadbiskupova navedenog nemara bio toliko ogor¬ 
čen, da je neposredno prije strijeljanja dao piscu 
članka svoj brevijar s ironičnom porukom nad¬ 
biskupu, neka ga preda nadbiskupu u znak zahvale 
za nadbiskupovo zauzimanje. 

Bez obzira na to, što pisac tog klevetničkog 
članka nije izvršio zadnju molbu pokojnog Rihara, 
što nije predao ni poruke nadbiskupu, što nije 
uvažio poznato duševno raspoloženje skoro svih 
uhapšenih, da naime žele, da bi se čitav svijet 
pokrenuo za njih, a misle da se nitko ne brine, bez 
obzira na karakter pisca imam reći ovo: 

Ja sam predao na raspologanje sudu četiri 
isprave, koje nepobitno dokazuju, da se nadbiskup 
i te kako zauzimao za svih pet slovenskih 
svećenika, a posebno za Rihara, i daje saznavši za 
neuspjeh zauzimanja i za smrt Rihara, ogorčen 
uputio Paveliću vrlo oštro pismo, u kojem među 


ostalim dobacuje Paveliću, daje taj slučaj - citiram 
doslovce - ‘sramotna ljaga i zločin, koji vapije u 
nebo za osvetom, kao što je sramotna ljaga čitav 
Jasenovac za Nezavisnu Državu Hrvatsku’. 

Narodni list nije priopćio poslanih mu isprava¬ 
ka i tako dopustio da javnost vjeruje onakvim laži¬ 
ma o nadbiskupu. Uopće nikada nije nadbiskupu 
bila dana mogućnost, da se brani u novinama od 
napadaja protiv njega iznesenih u istim novinama.” 

Ograničenja nametnuta obrani odvjetnik 
“ureda radi” dr. Politeo predočio je ovim 
riječima: 

“Isto tako nije na ovoj raspravi dana meni, 
odnosno obrani nadbiskupa Stepinca mogućnost, 
da dokazima opovrgnemo i potpuno oborimo sve 
ono, što je javni tužilac iznio i ovdje protiv nad¬ 
biskupa Stepinca u vezi s djelovanjem društva 
Karitas. Čitavome Zagrebu, a i izvan Zagreba, poz¬ 
nato je, kolika je dobročinstva nadbiskup Stepinac 
preko ove ustanove iskazao siromasima bez razlike 
vjere, narodnosti i mišljenja, koliko je djece - 
napose pravoslavne i partizanske, sa Kozare oko 
7 000! - spasio, koliko je plemenitih antifašističkih 
građana skupio oko ove ustanove (...). 

Unatoč tome, po prijateljima i neprijateljima 
priznatome radu, pokušao je javni tužilac ovdje na 
raspravi s nekim izjavama pokojnog ravnatelja ono 
što nije i što ne postoji, jer vide samo ono što hoće 
da vide, da ne bi vidjeli ono što se ne govori, jer 
čuju samo ono što hoće da čuju. 

Nadbiskup, premda je bio duboko ponižen i 
uvredama obasut, ostao je miran u svom šutljivom 
dostojanstvu. Ima prigoda u kojima šutnja najviše 
kazuje. Sucima je nadbiskup pokazao da je dobro 
istražio i proniknuo njihove misli i nakane. Njegov 
govor pred sudom svjedočanstvo je njegove 
duhovne veličine. 

Proces svršava njegovim prividnim porazom, 
no u stvarnosti je to njegova pobjeda i veličan¬ 
stveni ‘trijumf’. (Sudski stup 6/46 ...; CP, LXVI., 
str. 956.a - 990.) 


DAROVI ZA POKRIĆE TROŠKOVA U POSTUPKU 
PROGLAŠENJA SVETIM BL. ALOJZIJA STEPINCA 

Nakon objavljivanja zadnjeg broja Glasnika svoj dar za pokriće troškova u postupku za 
proglašenje svetim kard. Alojzija Stepinca uručili su ovi darovatelji: Marica LUKIĆ - Šišljavić 
(Karlovac); Ozana CRNOGORAC - Biograd (3x); Ana KOPAČ - Zagreb; Jozo VUKADIN - 
Tomislavgrad; N. N.; Katica TURKOVIĆ ■ Zagreb; Vinko VUKADIN ■ Zagreb; Bernarda 
IVKIĆ - Gornja Dubrava; Silva N.; Vesna ZADRAVEC - Vratišinec; N. N.; Mara ČELIĆ - 
Split; Dragica KOLAR - Zagreb; Marija ŠESTAN; Ivan N.; Zorica GORIČEK; Ružica 
KOMADINA; Marija KUĆIŠ - Susedgrad (Zagreb); Blanka KARAČIĆ - Zagreb; B.K. 

Misli iz obrambenog govora dr. 
Natka Katičića, u raspravi protiv 
nadbiskupa dra Stepinca, 8. X. 
1946. 



“Ja govorim kao branitelj postavljen po 
službenoj dužnosti optuženome dru Alojziju 
Stepincu, nadbiskupu zagrebačkom. Ja ču govoriti 
o toč. 2. i 3. optužnice i na tu ču se temu ograničiti. 

Da se na ovo odgovori, potrebno je promotriti 
ukratko historijat odnosnih dogadjaja u svezi s tzv. 
“prekrštavanjem”, a koji ču u tu svrhu razdijeliti u 
4 periode. 

1. Kada je osnovana NDH, nastao je odmah 
žestok teror. Izvršena su razna djela nasilja. Tome 
su se negdje priklonili i neki svečenici, koji su se 
medjutim samim time potpuno izdvojili iz Crkve, i 
prekinuli s njom duhovnu, disciplinsku, pa često i 
faktičnu vezu. Nastao je onakav rascjep kao u svim 
redovima našega društva - znalo se, tko je na strani 
nasilja, a tko na protivnoj strani. 

Strana nasilja iznijela je odmah pitanje tzv. 
“prekrštavanja” i od njezine je strane započet priti¬ 
sak nad pravoslavcima u svrhu da bi prelazili na 
katoličku vjeru. 

Ova akcija nije bila vjerska. Nikakovi vjerski 
razlozi nisu pokrenuli ta nasilja. To je nesporno, a 
vidi se najbolje po tome, što su isti ljudi, koji su 
najprije vršili nasilja u svrhu prevođenja 
pravoslavaca na katoličku vjeru, poslije toga 
mnoge prelaznike i dalje proganjali i što su zatim 
osnovali hrvatsku pravoslavnu crkvu. Dakle motivi 
za sve ovo bili su drugi a nikako ne vjerski (...). 

Što se pak tiče vojnog vikarijata /točka 3. 
optužnice/, skrečem Vašu pažnju na to i molim da 
konstatirate, daje nadbiskup primio imenovanje za 
vojnog vikara tek mjesec dana nakon toga, što je 
več ustaška vlada bila postavila vikarima Vučetiča 
i Cecelju. Bilo je posve isključeno, da bi ih on 
mogao ukloniti. Kako sam mogao ustanoviti iz 
dokazanog materijala, on kao vojni vikar nije imao 
nikakove stvarne ingerencije, osim što je predavao 
na suspenziju svečenike, za koje bi on doznao, da 
su se nedolično vladali.” (CP, sv. LXVI., str.991. - 
997.) 



Javni tužitelj Jakov Biažević provodi partijski zadatak o 
"likvidaciji zagrebačkog nadbiskupa A. Stepinca" 


RIJEČ JAVNOG TUŽIOCA 

U bijesu i nekontroliranom afektu javni 
tužitelj Jakov Biažević je inzistirao na točkama 
optužnice, posve ignorirajući sadržaj 
priloženih dokumenata i očitovanja svjedoka u 
prilog Nadbiskupove obrane. Reče: 

“Drugovi suci! Ovaj proces približava se svoje¬ 
mu kraju. Ovaj proces protiv zavjerenika i izdajni¬ 
ka svojeg naroda, protiv hrvatskog naroda i naroda 
Jugoslavije sada nakon oslobođenja naše zemlje, 
nego i u toku okupacije, pratio je naš narod, pratile 
su radne mase našeg naroda, pratili su svi sa 
velikim interesom, pratili su ga iz tog razloga, jer 
su znali da se ovaj proces odvija na liniji nastojanja 
organizacije rada, obnove privrede, uspostavi naro¬ 
dne vlasti, učvršćenja narodne vlasti u našoj zemlji, 
osiguranja demokratskih tekovina naših naroda s 
jedne strane, a s druge strane, daje ovaj proces na 
liniji dosljedne borbe za demokratizam za 
demokraciju, dosljedne borbe protiv fašizma protiv 
ostataka fašizma - da ovim procesom ima da se 
dokaže da je u osobama visokog crkvenog klera u 
pojedincima i mnogim drugima, koji su se htjeli 
kriti iza crkvene organizacije, koji su htjeli crkvenu 
organizaciju zloupotrijebiti, primitivnost, zaosta¬ 
lost, religioznost pojedinih ljudi, svećeničku disci¬ 
plinu itd. upotrebljavali i htjeli upotrijebiti protiv 
našeg naroda, protiv njihovih tekovina, protiv mira, 
reda i sigurnosti, protiv života i tjelesne sigurnosti, 
protiv imovinske sigurnosti i protiv tekovina naše 
borbe. 

Ovaj banditizam - drugovi suci, koji sam sada 
opisao - ova gestapovska organizacija - ovaj sistem 
državnog banditizma; sistem stvaranja preciznog 
aparata za ubijanje našeg naroda uporno je kroz 
četiri godine okupacije naše zemlje, uporno je i po 
oslobođenju naše zemlje, uporno i na ovom proce¬ 
su opt. Stepinac stalno nazivao državom stalno 
nazivao nekim suverenitetom i suverenom voljom 
hrvatskog naroda. Mi vidimo da on danas nijednog 

časa nije odstupio od ovoga niti hoće da odstupi ni 
od onog programa, ni od onog rada koji je u stvari 
radio kroz četiri godine okupacije, a kojeg je pod 
promijenjenim uslovima oslobođenja naše zemlje 
na sve moguće načine - stvarajući i učestvujući u 
terorističkim organizacijama križara htio da na¬ 
stavi.” (Sudski stup 6/46 ...; CP, sv. LXXII., str. 
2955.-2972.) 

ZAVRŠNA RIJEČ NADBISKUPA STEPINCA 

U završnoj riječi 3. listopada 1946., nadbiskup 
Stepinac je iznio sljedeće misli, koje ovdje zbog 
pomanjkanja prostora donosimo u skraćenom 
obliku: 

1. Na sve tužbe, koje su ovdje protiv mene izne¬ 
sene, odgovaram da je moja savjest mirna, makar 
se publika tome smijala. Sada se ne kanim braniti 
niti apelirati protiv osude. Ja sam za svoje uvjere¬ 
nje sposoban podnijeti ne samo ismjehivanje, 
prezir i poniženje, nego, jer mi je savjest čista, 
pripravan sam svaki čas i umrijeti. 

Stotinu puta je ovdje ponovljen izraz ‘optuženi 
Stepinac’. Ali nitko nije toliko naivan, da ne bi 
znao, da iza toga ‘optuženoga Stepinca’ sjedi ovdje 
na optuženičkoj klupi nadbiskup zagrebački, 
hrvatski metropolit i predstavnik Katoličke crkve u 
Jugoslaviji. 

2. Upisuje mi se u krivnju prekrštavanje Srba. To 
je uopće neispravan naziv, jer tko je jednom kršten, 
ne treba ga više prekrštavati, nego se radi o vjer¬ 
skom prelazu. 

Ja o tom neću opširnije govoriti nego velim, da 
mi je savjest čista, a povijest će jednom reći o tom 
svoj sud. Činjenica je, da sam morao premještati 
župnike, jer im je prijetila opsnost smrti od pravo¬ 
slavnih, jer su ih Srbi htjeli ubiti, zato što otežu s 
prijelazima. Činjenica je, da se u prošlo ratno vri¬ 
jeme Crkva morala provlačiti kroz poteškoće kao 
zmija, a išlo se na ruku srpskom narodu s nakanom, 
da mu se pomogne, kako se dalo i moglo. 

3. Kao teški zločin pripisuje mi se vojni vikarijat. 
Pitao me je predsjednik suda nisam li smatrao izda¬ 
ju Jugoslavije dok sam u toj stvari stupio u vezu sa 
Nezavisnom Državom Hrvatskom. Ja sam bio voj¬ 
ni vikar i za bivše Jugoslavije. Nastojao sam pita¬ 
nje vojnog vikarijata urediti kroz ovih 8 do 9 godi¬ 
na. No nije došlo do definitivnog rješenja. To je 
pitanje konačno bilo uređeno u Jugoslaviji i 
konkordatom koji je stvoren teškom mukom, 
svečano ratificiran u parlamentu, da onda propadne 
na ulicama beogradskim. 

4. Nisam bio persona grata ni Nijemcima ni 
ustašama. Nisam bio ustaša, niti sam položio nji¬ 
hovu zakletvu, kako su činili vaši činovnici koji su 
ovdje. Hrvatski se narod plebiscitarno izjasnio za 


hrvatsku državu i ja bih bio ništarija, kad ne bih 
osjetio bilo hrvatskog naroda, koji je bio rob u 
bivšoj Jugoslaviji (...). Što sam govorio o pravu 
hrvatskog naroda na slobodu i nezavisnost, sve je u 
skladu s osnovnim principima saveznika istaknu¬ 
tim u Jalti i u Atlantskoj povelji. Ako prema ovim 
zaključcima svaki narod ima pravo na svoju neza¬ 
visnost, zašto bi se to onda branilo samo hrvatskom 
narodu? Sveta Stolica je toliko naglašavala, da i 
mali narodi i narodne manjine imaju pravo na slo¬ 
bodu. Zar katolički biskup i metropolita ne bi o tom 
smio ni pisnuti? Ako treba, past ćemo, jer smo 
vršili svoju dužnost. Ako mislite, da je hrvatski 
narod zadovoljan ovom sudbinom ili mu eventual¬ 
no još pružite priliku da se izjasni, s moje strane 
nema poteškoća. Poštivao sam volju svoga naroda 
i poštivat ću je. 

5. A sada: u čemu je čitav spor, naše teškoće i 
zašto nije došlo do smirenja prilika? 

Državni tužilac je toliko puta ustvrdio, da nigdje 
nema tolike slobode savjesti, kao ovdje u ovoj 
državi. Slobodan sam navesti neke činjenice, iz 
kojih će se vidjeti protivno. Ponovno tvrdim pred 
svima: 260-270 svećenika poubijano je od narod- 
no-oslobodilačkog pokreta. U nijednoj civiliziranoj 
državi na svijetu ne bi toliki svećenici bili tako 
kažnjeni za te krivice, koje im imputirate. 

Naše katoličke škole, izgrađene sa toliko žrtava, 
oduzete su nam. Onemogućen je rad naših sje¬ 
meništa. Silom ste uzeli svu imovinu sjemeništima. 
Niste učinili ništa manje, nego li gestapovci, koji su 
oduzeli sjemeništu posjed Mokrice. Nismo proti 
agrarnoj reformi, ali se to moralo raditi u sporazu¬ 
mu sa Svetom Stolicom. 

Naša sirotišta su onemogućena. Uništene su 
naše tiskare i ne znam, postoji li još koja. Nema 
više naše štampe, koju ste ovdje toliko napadali. 
Nije li uopće škandal tvrditi, da Crkva nije nigdje 
toliko slobodna kao ovdje? Dominikanci su dali 
štampati jednu pobožnu knjižicu, koju sam preveo 
s francuskog i utrošili su 75.000 dinara 45 . Kad je 
knjižica bila već odštampana i kad su htjeli nakladu 
podići, nisu knjige dobili i toliko štetuju. Zar je to 
sloboda štampe? 

Nestalo je i ne radi Društvo sv. Jeronima. To je 
teški delikt prema narodu ovako postupati s najve¬ 
ćom našom kulturnom institucijom. 

Predbacili ste mi Karitas. Ali velim: taj je Karitas 
učinio goleme usluge našem narodu i vašoj djeci. 

Onda vjeronaučna obuka. Postavili ste načelo: u 
višim razredima srednjih škola ne može biti vjero- 
naučne obuke, a u nižim po volji. Kako ste mogli 

45 Nadbiskup govori o životopisu Svete Terezije od Djeteta 
Isusa, koji je on preveo, bio vec' tiskan, a komunistička 
vlast gaje uništila. 

maloj djeci, koja još nisu dorasla, da se sama odlučuju, dozvoliti, 
da se odlučuju za vjeronauk, a višeškolcima, koji več imaju i 
pravo glasa, ne dopuštate slobodno odlučivanje u pogledu vjero¬ 
nauka u školi? 

Naše katoličke bolnice časnih sestara koliko imaju nevolja! 
Protiv volje ogromne večine naroda uveli ste civilni brak. 
Zašto niste tu slobodu izrazili više u mentalitetu našeg naroda? U 
Americi je to pametnije: tko hoče, civilno, tko hoče, crkveno. 

Mi ovakvu slobodu smatramo iluzijom i mi nečemo biti 
bespravno roblje. Borit čemo se svim zakonitim sredstvima za 
svoja prava i u ovoj državi. 

6. Evo, da razumijete zašto smo se borili: Još jedno tri do četiri 
primjera slobode. 

U školskim udžbenicima tvrdite, protivno od svih dokaza 
povijesti, da Isus Krist nije postojao. Znajte, Isus Krist je Bog! Za 
Njega smo spremni umirati, a danas je nauka to, da on uopče nije 
postojao! Kad bi se koji profesor usudio učiti protivno, mogao bi se sigurno nadati, da če izletjeti iz škole. Ja 
Vam kažem, gospodine državni tužioče, da uz ovakve uvjete nije Crkva slobodna, nego da če za kratko vri¬ 
jeme biti istrijebljena. 

Krist je temelj krščanstva. Vi se zauzimate za pravoslavne Srbe. Pitam ja vas, kako vi sebi zamišljate 
pravoslavlje bez Krista? To je apsurd! Kako vi zamišljate Crkvu bez Krista? To je apsurd! 

Za Majku Božju kaže se u knjigama, daje bila bludnica. A znadete li, daje ona za pravoslavne i kato¬ 
like najsvetiji pojam? 

Naređujete, to je službena nauka, daje čovjek postao od majmuna! Ako imade tko tu ambiciju, neka 
mu bude! Ali otkuda dolazi netko, da to odredi kao službenu teoriju, koju danas ne priznaje ni jedan 
učenjak svjetskog glasa? 

Po vašem shvačanju materijalizam je jedini naučni sistem, a to znači izbrisati Boga i krščanstvo. Ako 
nema ništa osim materije, onda vam hvala na slobodi. Rekao je jedan od vaših ljudi višeg položaja: ‘Nema 
čovjeka u ovoj državi kojega mi nismo kadri staviti pred sud i suditi’ (...). 

Ja završujem: Uz dobru volju se može doči do sporazumijevanja, no inicijativa je na današnjoj vlasti! 
Niti ja, niti episkopat nismo stranka za načelno sporazumijevanje, nego državna vlast i Sveta Stolica. A 
što se mene tiče i moga suđenja, ja ne trebam milost, savjest mi je mirna.” Sudski stup 6/46 ...; usp. CP, 
sv. LXVI., str. 998. - 1001.) 

MOLITVA U ČAST BLAŽENOGA ALOJZIJA STEPINCA, BISKUPA I MUČENIKA 
Gospodine, Bože naš, 

Ti si blaženom Alojziju Stepincu dao milost 
čvrsto vjerovati u Isusa Krista 
i spremnost trpjeti za njega sve do mučeničke smrti. 

Pomozi nam slijediti njegov primjer i njegov nauk 
da bismo ljubili Krista kako ga je on ljubio 
i služili Crkvi kako joj je on služio 
sve do darivanja vlastitog života za nju. 

Njegova živa vjera u Isusa Krista i postojana ljubav prema Crkvi 
neka nas učvrste u borbama života na putu vječnoga spasenja. 

Po njegovu zagovoru udijeli milost svoga blagoslova našim biskupima, svećenicima, 
redovnicima i redovnicama, svećeničkim i redovničkim pripravnicima, našim obiteljima, 
da budu čvrste u vjeri i blagoslovljene novim i brojnijim životima. 

Budi utjeha svim starijim osobama te pomoć bolesnicima i patnicima. Očeve i majke, 
djecu i mlade očuvaj od unutarnjih i vanjskih pogibelji duše i tijela. Udijeli milost 
svećeničkih i redovničkih zvanja našoj župi, našoj biskupiji i Crkvi u Hrvata. 

/Po njegovu zagovoru udijeli mi milost... / 

Po Kristu Gospodinu našemu. Amen. 

Oče naš, Zdravo, Marijo, Sveta Marijo, Slava Ocu... 

EUHARISTIJSKI KONGRESI 


U razgranatoj pastoralnoj djelatnosti nadbiskupa Alojzija Stepinca uočljiva su nastojanja da slavljenje 
Euharistije bude prigoda evangelizacije i posvećivanja Božjega naroda. Taj njegov rad nije bio improvizacija, 
već osmišljen i dobro pripremljen pastoralni program. U provedbi toga programa uključio je profesore teologi¬ 
je, te stručnjake drugih društvenih i prirodnih znanosti, koji su, svaki sa svoga područja, mogli pridonijeti pro¬ 
svjećivanju i kulturnom uzdignuću naroda. Tako su euharistijski kongresi bili navještaj vjerskih istina, slavlje¬ 
nje istina vjere, te socijalno i kulturno uzdignuće naroda. 

Nadbiskup se u svojim nastojanjima oko euharistijske evangelizacije oslonio na velikodušnost i vjerničku 
gorljivost više od 60.000 vjernika organiziranih kroz društva Katoličke akcije. Oni su svojom brojnošću, veliko¬ 
dušnošću, pobožnošću, odorama i znakovljem davali posebno obilježje vanjskim manifestacijama kongresa. 
Njihovom udjelu Nadbiskup je znalački pridodao ulog kulturnih, športskih i prosvjetno-kulturnih društava, udruga 
i organizacija, koje su se spremno uključivale u pripremu i slavlje euharistijskih kongresa, i upravo se njihovim 
sudjelovanjem odjek Božje riječi proširio u sve pore javnog, obiteljskog i osobnog života u hrvatskom narodu. 

Čitateljima ovoga broja Glasnika u glavnim obrisima predočujemo Euharistijski kongres koji se 14., 15. i 
16. kolovoza 1937. odvijao u Požegi. Napominjemo da cijeli prikaz pripreme i proslave toga kongresa, bibli¬ 
ografiju i slikovne zapise čitatelji mogu naći u knjizi: “Euharistijska evangelizacija nadbiskupa Alojzija 
Stepinca”, koju su objavili Postulatura za proglašenje svetim blaženoga Alojzija Stepinca i Glas Koncila. 


EUHARISTIJSKI KONGRES U POŽEGI 14., 15. ii 6. kolovoza 1937. 


U dane 14., 15. i 
16. kolovoza 
1937. zbilo se 
u Požegi istinsko euha- 
ristijsko veleslavlje. Du¬ 
ša hrvatskoga naroda 
zlatne Požeške doline 
glasno je progovorila i 
veličanstveno očitovala 
vjeru svojih pradjedova. 

Tisučljetna hrvatska i 
katolička tradicija ovoga 
prekrasnog hrvatskog 
kraja došla je ponovno 
do izražaja na Euhari- 
stijskom kongresu u 
onakvoj snazi i odušev¬ 
ljenju, s kakvima su ju¬ 
naci fra Luke Ibrišimo- 
viča nekada oslobađali Slavoniju od Turaka, 
vračajuči tom dijelu hrvatske zemlje katolički i 
hrvatski značaj. 

Neposredno u vezi s Euharistijskim kongresom, 
koji je na ovaj kraj i te kako preporodno djelovao, 
došlo je do izražaja bogatstvo duše i umjetnički 
smisao slavonskih Hrvata u njihovoj narodnoj 
nošnji, koja je tih dana staroj Požegi dala sasvim 
posebno obilježje. Obilje šara i boja, nevjerojatan 
umjetnički smisao, velika dovitljivost i ukus u 
stvaranju narodnog veziva, sve je to dalo sasvim 


poseban okvir Kongresu 
i podsječalo čovjeka na 
bogatstvo i raskoš boja 
bogate Slavonije. 

K tome je i sam grad 
Požega bio ukusno oki- 
čen zelenilom, cviječem 
i hrvatskim zastavama. 
Na početku ulica bili su 
podignuti slavoluci od 
zelenila, na kojima su 
lepršale crkvene i hrvat¬ 
ske zastave. Velik broj 
kuča bio je urešen do¬ 
sjetljivom isprepletenoš- 
ču zelenila, električnih 
žarulja, raznobojnim na¬ 
rodnim rukotvorinama, 
tako da je sve to več una¬ 
prijed upozoravalo građanstvo da se grad nalazi 
neposredno pred velikim vjerskim svečanostima. 
Na svim stupovima za plakatiranje bili su 
pričvršćeni plakati koji su pozivali građanstvo na 
sudjelovanje u euharistijskim svečanostima. 

Na brdu kod Talerove kolibe bio je postavljen 
veliki križ od žarulja, koji je preko noći nadaleko 
upozoravao pučanstvo Zlatne doline na euharistij- 
sko slavlje. Pucanje prangija kroz cijelo vrijeme 
euharistijskih svečanosti, zvonjava zvona, velik 
broj glazbi koje su prošle gradom, mnogo prireda- 



Župna crkva sv. Terezije Avilske okupljala je vjernike na 
Euharistijskom kongresu u Požegi 1937. 

ba koje su ispunile bogati program Kongresa, 
oduševljeni pozdravi i srdačni poklici nadbiskupu 
koadjutoru kad je ušao u Požegu i kad se pojavio 
pred brojnim građanstvom - sve je to odavalo tradi¬ 
cionalnu privrženost Požežana i naroda iz okolice 
Katoličkoj crkvi, crkvenim poglavarima i konačno 
hrvatskoj narodnoj tradiciji. Požega je živjela tih 
dana u znaku i duhu Euharistijskog kongresa. 

Sve je to zapravo bila manifestacija onoga za 
što se ovaj narod uvijek borio uz čvrstu odluku da 
to sačuva i budučim generacijama, koje su nasljed¬ 
stvo svojih pradjedova s osobitim pijetetom čuvale, 
poštivale i upravo tvrdokorno odbijale svakoga tko 
bi u tom smislu htio što izmijeniti. A, konačno, i 
ovaj Euharistijski kongres bio je iskrena mani¬ 
festacija katoličke vjere povezana s odlukom: u toj 
vjeri ostati čvrsti na temeljima starih hrvatskih 
tradicija. 

Pripreme za Kongres 

Odbor za organizaciju Euharistijskog kongresa 
u Požegi djelovao je u više sekcija i vrlo aktivno. 
Samo u stambeno-redateljskom odboru djelovalo 
je stotinjak članova. On je bez večih poteškoča 



Nadbiskup Stepinac predvodi misno slavlje 
na Euharistijskom kongresu u Požegi 1937. 


osigurao dovoljan broj pojedinačnih i zajedničkih 
prenočišta za hodočasnike. Odbor je zamolio 
Direkciju državnih željeznica i dobio pozitivan od¬ 
govor da se za sudionike požeškoga Euharistijskog 
kongresa osigura poseban vlak i vlakovi s dodat¬ 
nim vagonima, te povlastica za jeftiniju kartu. 

Zasluga je Odbora da je grad bio izvanredno 
lijepo okičen, da su javna i staleška zborovanja 
protekla u največem redu, a tako i sve liturgijske 
svečanosti. 

PRVI DAN KONGRESA 

U nizu euharistijskih kongresa u Zagrebačkoj 
nadbiskupiji i ovaj u Požegi bio je od posebnog 
značenja. Ponajprije, Božji je narod shvatio 


važnost življenja vjerskih istina u svakodnevnom 
životu, a istodobno još bolje uočio važnu ulogu i 
skrb zagrebačkih biskupa i nadbiskupa, kada su oni 
kroz tešku i krvavu povijest i progonstva bili uza 
svoj narod. 

Dolazak nadbiskupa koadjutora 

U subotu 14. kolovoza krenuo je nadbiskup 
koadjutor dr. Alojzije Stepinac popodnevnim 
brzim vlakom iz Zagreba na Euharistijski kongres 
u Požegi. U Okučanima gaje dočekao i pozdravio 
preč. Franjo Matica, dekan iz Bogičevaca. U Novu 
Gradišku Nadbiskup je stigao u 16 sati. Pratili su 
ga tajnik dr. Šeper, kanonici mons. dr. Milan 
Beluhan i mons. dr. Stjepan Bakšič te dr. Josip 
Andrič, urednik Društva sv. Jeronima. Dočekali su 
i pozdravili Nadbiskupa župnik novogradiški preč. 
gosp. Petar Pavišič, dekan kapelski preč. gosp. 
Augustin Maretič, župnik iz Starog Petrovog Sela 
vlč. Petar Vudi, te ostalo domače svečenstvo, 
bogoslovi i mnoštvo naroda. Preuzvišeni je 
otpračen u župnu crkvu, odakle se nakon kratke 
adoracije povukao na odmor u župni dvor. 

Iz Nove Gradiške krenuo je Nadbiskup autom u 
17.30 sati u Požegu. Cijelim putem do Požege 
narod je po svim selima dočekivao svoga natpasti- 
ra oduševljeno ga pozdravljajuči, a posebne 
slavoluke u čast Nadbiskupa podigli su u Ivandolu, 
Zakorenju, Brestovcu, Nurkovcu, Novom Selu i 
Drškovcima. 

Oko 18.30 sati uvečer stigao je nadbiskup koad¬ 
jutor dr. Alojzije Stepinac u Požegu. U njegovoj 
pratnji bili su i novogradiški župnik preč. Petar 
Pavišič, vlč. Petar Vudi, župnik u Starom Petrovom 
Selu, preč. Augustin Maretič, župnik i dekan u 
Velikoj Kapeli i kotarski načelnik gosp. Rukavina. 
Građanstvo Požege priredilo mu je svečani doček 
kod kapelice sv. Roka, koja se nalazi na cesti koja 
vodi iz Nove Gradiške. Na podignutom slavoluku 
bile su izvješene hrvatska i papinska zastava, a s 
jedne i s druge strane slavoluka bio je lijepim 
stiliziranim slovima ispisan natpis: Blagoslovljen 
koji dolazi u ime Gospodnje. 

Več jedan sat prije dolaska nadbiskupa koadju¬ 
tora sakupljao se svijet na doček svoga natpastira. 
Kad se on pojavio, zazvonila su zvona na svim 
požeškim crkvama, prangije su zagrmile, a vatro¬ 
gasna glazba zasvirala je pozdrav visokom gostu. 

Nato je nadbiskupa u ime svečenstva i naroda 
požeškoga kraja pozdravio preč. gosp. Mihovil 
Paus, dekan i župnik u Kaptolu. U ime grada 
Požege pozdrav i srdačnu dobrodošlicu izrekao je 
požeški gradonačelnik dr. Leo Ciraki, a na to je 
učenica četvrtog razreda Zdenka Čmelar krasno 

deklamirala vrlo efek¬ 
tnu prigodnu poz¬ 
dravnu pjesmu nad¬ 
biskupu koadjutoru i 
predala mu rukovet 
cvijeća. Sam doček 
prošao je u znaku 
oduševljenoga poz¬ 
dravljanja i spon¬ 
tanoga klicanja, kojim 
je građanstvo iskazi¬ 
valo svoju radost što 
vidi nasljednika veli¬ 
kih zagrebačkih bi¬ 
skupa i nadbiskupa. 

Veličanstvena po¬ 
vorka uvela je nadbi¬ 
skupa koadj utora po¬ 
slije toga u grad i župnu crkvu sv. Terezije. Povorku 
su formirah odred biciklista, koji je iza toga pred 
crkvom stvorio špalir i održavao uzoran red. Poslije 
biciklista išao je križ, pa školska djeca, škola časnih 
sestara milosrdnica, časne sestre, kongresisti s 
crkvenim i nacionalnim zastavama, hrvatska glazba 
sv. Ilije iz Orubice, društva Katoličke akcije, vatro¬ 
gasna glazba i vatrogasno društvo sa zastavom, 
križari i svećenstvo. U pratnji svećenstva išao je 
nadbiskup koadjutor dr. Alojzije Stepinac, a zatim 
predstavnici vlasti na čelu s gradonačelnikom dr. 
Cirakijem te građanstvo. 

Govor nadbiskupa koadjutora 

U dupkom punoj župnoj crkvi sv. Terezije 
obavljen je blagoslov. Hrvatsko pjevačko društvo 
Vijenac otpjevalo je pri ulasku nadbiskupa koadju¬ 
tora u crkvu Kuklovu pjesmu Evo svećenik veliki 
pod ravnanjem gosp. Stetke. Na završetku je nad¬ 
biskup koadjutor održao vrlo lijep govor o svrsi 
euharistijskog kongresa u kojem je, nadahnut 
riječima proroka Izaije: Zaista ti si sakriveni Bog 
hraelov (Iz 45, 15), otprilike rekao sljedeće: 

“U jednom benediktinskom samostanu u 
Bavarskoj imade slika na kojoj su naslikani Krist, 
Luter i Zwingli i napisane riječi: ‘Krist kaže: Ovo 
jest tijelo moje’, Luther: ‘Ovo će biti tijelo moje’, a 
Zvvingli: ‘Ovo je znamen tijela mojega.’” 

Tko ima pravo? To mi katolici znamo. Kad je 
počela reformacija, krivovjerci su svim silama 
htjeli iščupati vjeru u Presv. Oltarski Sakrament. I 
danas ima takvih. Jedni kažu da je to praznovjerje, 
a drugi da je to samo simbol. Međutim, mi ćemo 
zavapiti s prorokom Izaijom: Zaista , ti si sakriveni 
Bog hraelov (Iz 45, 15). (...) 


Ovamo nas je na ovaj euharistijski kongres 
dovela vjera u Krista Euharistijskog. Došli smo da 
očitujemo svoju vjeru i odamo štovanje Spasitelju. 
Jer vidimo da u svijetu danas žele istjerati Boga iz 
javnog života. 

Hoćemo li se i mi povesti za boljševicima, 
komunistima i drugim bezbošcima? Ne ćemo! (...)” 

Zatim je nadbiskup spomenuo onu ženu iz 
Svetoga pisma koja se dotakla haljina Isusovih i 
ozdravila, a Krist joj je na to rekao: “Vjera tvoja 
pomogla ti je!” Pa je na to nastavio: 

“Evo u tom znamenju, u znamenju vjere i 
poniznosti te žene treba proći ovaj kongres. 
Trebamo prisustvovati s dubokom vjerom i s 
dubokom poniznošću. Jer on je Bog Stvoritelj, a mi 
smo ljudi. Ljudi sebi utvaraju da Bog njih treba, ah 
to nije istina. “Svi narodi svijeta pred licem su nje¬ 
govim ništa” (Iz 40, 17), kaže Sv. pismo. 

Budemo li prisustvovah Kongresu s takovom 
vjerom i poniznošću, onda će ovaj kongres donijeti 
bogat plod. 

Danas je cijeli svijet jedna bolnica. Samo Bog je 
kadar dati lijek. Zato vapimo ovih dana da Bog 
uništi grijeh i opačinu svijeta. Obraćamo se njemu 
da bude: Bog, Spasitelj, vođa naš, i da nas povede 
preko ove doline suza u život vječni.” 

Podoknica nadbiskupu 
koadjutoru 

Navečer u 21 sat priređena je bakljada u čast 
nadbiskupa koadjutora. Cijela Požega bila je upra¬ 
vo čudesno osvijetljena svijećama i žaruljama, a 
okupljeno mnoštvo svijeta poneseno tom atmosfe¬ 
rom krenulo je pred župni dvor. Kad se povorka 
zaustavila pred župnim dvorom, otpjevalo je 
Hrvatsko pjevačko društvo Vijenac prigodnu 

podoknicu, a nadbiskupa je pozdravio gradonačel¬ 
nik dr. Ciraki. Kad se nadbiskup koadjutor pojavio 
na prozoru, građanstvo ga je obasulo oduševljenim 
poklicima i pozdravilo pljeskom. 

Nadbiskup koadjutor na to je odgovorio 
riječima kako je Bog stvorio i očuvao naš narod, te 
rekao: 

“Predragi vjernici! 

Zahvaljujem na pozdravu ne samo načelniku 
opčine nego i svemu građanstvu te seljaštvu iz oko¬ 
lice. Ali ja hvalu upravljam onome kome pripada, a 
to je Gospodin Bog. Jer Bog je onaj koji upravlja 
sudbinom naroda i čovječanstva. On je narod naš 
ne samo stvorio nego i očuvao. To najbolje 
dokazuje grad Požega. 

Jer tko bi se bio mogao nadati da če se ona ikad 
više oteti ispod turskog kopita? Ali Bog je i tu 
pomogao. Bog, koji je narod naš stvorio, vodit če 
ga i ubuduče, ali pod uvjetom da ostane njemu vje¬ 
ran. Svi su narodi u ruci Božjoj. Zato ja upravljam 
hvalu Gospodinu Bogu i molim ga da blagoslovi 
vaš grad i cijeli naš hrvatski narod.” 

Vatrogasna glazba odsvirala je na to hrvatsku 
narodnu himnu Lijepa naša domovino, a građanst¬ 
vo je oduševljeno klicalo nadbiskupu koadjutoru. 

Nakon bakljade bila je u nadbiskupskom kon¬ 
viktu svečana večera u čast gospodina nadbiskupa. 
Prisustvovalo je svečenstvo i drugi odlični gosti. 

DRUGI DAN KONGRESA 

Dječja sv. Pričest 

U rano nedjeljno jutro 14. kolovoza priređena je 
u vrtu samostana časnih sestara milosrdnica pričest 
za djecu. Tom je prigodom na improviziranom 
oltaru Svetu Misu slavio o. Rafael Rodič, nad¬ 
biskup beogradski, uz asistenciju o. Srečka Maj- 
storoviča i vlč. Mije Jeliča, upravitelja nadbiskup¬ 
skog konvikta. Pod misom je dječji zbor pjevao 
crkvene pjesme, a na harmoniju ih je pratio gosp. 
Stetka. 

Prije sv. Pričesti održao je o. Majstorovič djeci 
prigodni govor, koji su mali slušaoci pozorno 
slušali. Nadbiskup je pričestio nekoliko stotina 
djece. Ova dirljiva i lijepa svečanost primamila je 
mnoštvo građana i seljačkog svijeta u vrt časnih 
sestara milosrdnica. 

Prije same pričesti jedna je djevojčica kras- 
noslovila prigodnu pjesmicu o dolasku Isusovu, što 
su mali pričesnici slušali s osobitom pozornošču. 
Poslije sv. Pričesti za djecu pridošlu izvan grada 
priređen je u dvorištu časnih sestara zajednički 


doručak, koji su pripremile same sestre. 

Dolazak vjernika u procesijama 

Več od ranoga jutra pristizale su iz okolnih župa 
u Požegu procesije s brojnim vjernicima. Božji je 
narod pjevao crkvene pjesme noseči crkvene zas¬ 
tave i zastave društava Katoličke akcije. U povor¬ 
kama je bilo vrlo zanimljivih skupina odjevenih u 
narodnu nošnju, koja je svračala na sebe pozornost 
promatrača s pješačkih pločnika. Pred svakom pro¬ 
cesijom nošena je ploča s imenom župe ili 
katoličkog društva ili katoličke organizacije. 

Osim toga na Kongres je došlo i naroda iz uda¬ 
ljenijih krajeva, kao iz Virovitice te bližih župa - 
Đakovačke biskupije. Na svim gradskim ulazima 
procesije su dočekivane glazbama koje su ih 
uvodile u grad. 

Pontifikalna misa na Trgu 
Presvetog Trojstva 

Nešto prije 10 sati sva su zvona na požeškim 
crkvama najavila početak pontifikalne Svete Mise. 
Za to vrijeme vjernici svih župa bili su sakupljeni 
na glavnom požeškom trgu, Trgu Presvetog 
Trojstva. A pred samom tribinom s oltarom pore¬ 
dala se brojna katolička i druga kulturna društva. 

Pontifikalna misa služena je na improvizira¬ 
nom oltaru, smještenom pod sjenicom nasred trga. 
Nad oltarom je bila izvješena slika Srca Isusova, a 
cijeli oltar bio je podignut u impozantnoj veličini s 
lijepo izrađenim stupovljem. Svetu Misu služio je 
nadbiskup koadjutor dr. Alojzije Stepinac uz veliku 
asistenciju, u kojoj su sudjelovali: preč. Mihovil 
Paus, Petar Pavišič, Augustin Maretič, Petar Vudi, 
Franjo Leskovar, Ambroz Sirca, Franjo Radovič, 
Petar Lončarevič, Stanislav Trčak, Adam Perič te 
dvojica svečenika prezimenom Glavaš. 

Za vrijeme misnog slavlja pjevalo je Hrvatsko 
pjevačko društvo Vijenac Hrvatsku misu, a zborom 
je ravnao gosp. Stetka. 

Cijeli trg bio je za vrijeme pontifikalne mise 
ispunjen pobožnim narodom. Može se kazati da je 
samoj misi prisustvovalo dvadesetak tisuča ljudi, 
dok je sam broj prisutnih na Kongresu premašio taj 
broj. Misi je među ostalim svečenstvom prisustvo¬ 
vao i nadbiskup o. Rafael Rodič te mons. Matija 
Proštenik. 

Poslije Svete Mise blagoslovio je nadbiskup 
koadjutor zastave društava Katoličke akcije. 
Blagoslovljene su ponajprije četiri zastave društava 
Katoličke akcije iz župe Cernik. Zastavama muže¬ 
va i žena kumovala je gđa Marija Đurič, a zastava¬ 
ma mladiča i djevojaka predsjednica Djevojačkog 
društva Katoličke akcije gđica Anka Luladžič. 

Mnoštvo župa i katoličkih organizacija sudjelovalo je na Euharistijskom kongresu u Požegi 1937. 


Blagoslovljene su i zastave muževa, žena i djevo¬ 
jaka Katoličke akcije iz župe Požega, te zastava 
muževa iz župe Velika. 

Svečano javno zborovanje 

Poslije blagoslova zastava otvorio je grado¬ 
načelnik dr. Leo Ciraki kratkim uvodnim govorom 
svečano zborovanje, na kojem su govorili gosp. 
Mate Bilmeza, seljak Adam Bilmez iz Viškovaca, 
dr. Josip Andrič, gđa Sofija Brajša, gosp. Stjepan 
Ramljak. 

Zborovanje je zaključeno pjevanjem pjesama 
Do nebesa , Lijepa naša domovino i Zdravo , Djevo. 
Svi su nazočni bili ispunjeni zanosom i ponosom 
što su mogli ispovijediti i očitovati svoju vjeru, 
koju če po povratku u svoje župe i obitelji još 
odgovornije živjeti. Mnogi su govorili i ponavljali 
misao: Požega još nikad nije vidjela ovolikoga 
slavlja! 

Staleška zborovanja 

Poslije podne održana su staleška zborovanja 
društava Katoličke akcije. Muževi su imali 
zborovanje u dvorištu nadbiskupskog konvikta. 
Najprije je o javnom ispovijedanju vjere govorio 
mnogopoštovani o. Teofil Harapin, profesor franje¬ 
vačkog sveučilišta Antonianum u Rimu. Nakon 
njega je o narodnim porocima govorio gosp. Antun 
Metzger. 

Seljačka katolička omladina zborovala je u vrtu 
Građanske streljane. Govorili su o. Fortunat 
Majstorovič, dr. Ciril Brajša te gimnazijalac Ružičič. 


Katoličkim ženama, koje su imale zborovanje u 
vrtu Grabrika, predavanja su održali preč. Dragutin 
Jesih, gđa Sofija Brajša i gđa Marija Babič iz 
Zagreba. 

Djevojke su imale zborovanje u vrtu časnih ses¬ 
tara milosrdnica. Govorili su preč. dr. Milan 
Beluhan, gđa Zlata Svoboda i gđica Zlata Čubelič. 

Sva su zborovanja bila dobro posječena. Više 
tisuča katoličke seljačke mladeži, muške i ženske, te 
katoličkih muževa i žena, prisustvovalo je staleškim 
zborovanjima. Govornici su bili pažljivo saslušani i 
svojim su predavanjima ostavili dubok dojam na 
slušatelje. Prije samih zborovanja održani su pouz- 
danički sastanci s predsjednicima i odbornicima 
društava Katoličke akcije grada Požege i okolice. 

U isto vrijeme kad su održavana staleška 
zborovanja, održali su, mimo programa, na glavnom 
trgu križari i križarice svoje zborovanje. Njih je na 
Kongres došlo preko 800 iz brojnih župa. Bilo je 
predviđeno da oni svoje zborovanje održe na brijegu 
usred grada, zvanom Strossmayerovo šetalište, ali, 
kako ih je bilo više od predviđenog broja, odlučeno 
je da oni održe svoje zborovanje na glavnom trgu, 
gdje je istog dana prije podne održano opče 
zborovanje. 

Na tom su zborovanju, kojem je prisustvovalo 
blizu 20.000 ljudi, govorili križari i križarice iz 
Požege, generalni duhovnik Velikog križarskog 
bratstva iz Zagreba mons. dr. Milan Beluhan, dr. 
Vladimir Cicak u ime VKB, te prof. Marica 
Stankovič u ime VKS-a. 


123 






BLAŽENI ALOJZIJE STEPINAC 3. - 4. (god. XIII.] 2006. 


Večernjica i lurdska procesija 

Navečer u 20 sati održana je u župnoj crkvi sv. 
Terezije euharistijska pobožnost (večernjica), a 
nakon nje formirana je veličanstvena lurdska pro¬ 
cesija, koja je prolazila osvijetljenim požeškim uli¬ 
cama. Veliko mnoštvo građana promatralo je 
pobožnu povorku, koja je uz pjevanje crkvenih pje¬ 
sama očitovala duboku vjeru u Euharistijskog 
Krista. 

Nakon završetka procesije, kod tribina na 
glavnom trgu održao je propovijed požeški župnik 
vlč. gosp. Franjo Pipinič. 

Poslije podne i navečer do procesije sve su 
crkve bile pune pobožnog naroda, koji se ispovi¬ 
jedao. Navečer je pak u svim crkvama grada 
Požege izložen Presveti Oltarski Sakrament, i 
Božji je narod dolazio i klanjao se Euharistijskom 
Spasitelju. 

TREĆI DAN KONGRESA 

U ponedjeljak, treči dan Kongresa, održana je u 
9 sati na glavnom trgu pontifikalna misa, koju je 
celebrirao nadbiskup o. Rafael Rodič, uz istu asis¬ 
tenciju koja je asistirala i pri nedjeljnoj ponti- 
fikalnoj misi. 

Za vrijeme euharistijskog slavlja pjevalo je 
Hrvatsko pjevačko društvo Vijenac Hallerovu 
Misu , a zborom je ravnao gosp. Stetka. 

Za vrijeme ovog misnog slavlja zapaženu je 
propovijed održao preč. gosp. dr. Stjepan Bakšič, 
kanonik i sveučilišni profesor iz Zagreba. On je 
govorio o vjeri, ufanju i ljubavi prema Euharistiji. 
Temperamentna propovijed, prepuna bujne 
rječitosti, nikoga nije ostavila ravnodušnim - tisuče 
vjernika bez daha su slušali sugestivne propovjed¬ 
nikove riječi. Blizu dvije stotine crkvenih zastava 
te zastava društava Katoličke akcije bilo je 
poredano blizu oltara na kojem je obavljena služba 
Božja. 

Teoforička procesija 

Nakon pontifikalne Svete Mise krenula je 
gradom velebrojna teoforička procesija, u kojoj je 
sudjelovalo više tisuča ljudi iz Požege i požeškoga 
kraja. Mnoštvo Božjeg naroda koji je sudjelovao u 
svečanostima Euharistijskog kongresa u Požegi 
procijenjen je na 30.000 sudionika. 

Procesiju je vodio nadbiskup koadjutor dr. 
Alojzije Stepinac. Kretala je s Trga Presvetoga 
Trojstva prema Vučjaku te Arslanovcima i natrag 
na trg. 

Čitava dva sata trebala su dok se procesija vrati¬ 


la na mjesto odakle je krenula. Kuče u ulicama 
kojima je kretala procesija bile su okičene cviječem 
i sagovima te rasvijetljene sviječama. Nekoliko 
glazbi sviralo je naizmjence crkvene pjesme, a isto 
tako su pojedine skupine zasebno pjevale u proce¬ 
siji. Neodoljivo lijepu sliku euharistijskog pohoda 
stvarale su zastave društava Katoličke akcije te 
crkvenih društava, velik broj slika i kipova, koje su 
vjernici nosili na nosilima. To je bila slika koja če 
biti nezaboravna za Požegu. 

Govor nadbiskupa koadjutora 

Kad se procesija vratila na trg, obavljen je 
blagoslov i otpjevana pjesma Tebe Boga hvalimo. 
Na završetku je pred mikrofon stupio sam nad¬ 
biskup koadjutor dr. Alojzije Stepinac i održao 
govor kojemu je središnja misao bila riječ Svetoga 
pisma: Ostani s nama, Gospodine! 

“Predragi vjernici! 

Evo završavamo Euharistijski kongres u Požegi. 
Još malo pa čete poči svojim kučama i rastati se s 
ovim gradom. Hočete li se možda u isto doba ras¬ 
tati i s Kristom? (...) 

I mi na završetku ovog Kongresa vapijemo: 
‘Ostani s nama, Gospodine!’ (usp. Lk 24, 29), jer je 
rod ljudski upao u tamu iz koje ga nitko ne može 
izvesti osim Isusa! Zar nije tama u rodu ljudskom 
kad se svaki dan kune sveto ime Isusovo, i još se 
ljudi čude kad gromovi krstare nebom, a led im 
uništava trud i muku. Zar nije tama u rodu ljud¬ 
skom kad se ljudi ubijaju među sobom, kad je 
čovjek čovjeku vuk, kad se u utrobi majčinoj ubi¬ 
jaju djeca, a zločinci ostaju nekažnjeni? 

‘Ostani s nama, Gospodine’, jer ako nas Ti 
ostaviš, na zemlji če nastati gora ludnica negoli je 
u Rusiji ili u Španjolskoj! 

Doči če među vas kojekakvi agitatori da omalo- 
važe Kongres. Oni koji vam dođu da vas huškaju 
protiv Boga i protiv Crkve, varaju vas i lažu vam. 

Mi znademo da nema Boga osim Onoga kojega 
smo danas slavili. Mi hočemo da Krist ostane s 
nama. Zato smo ga slavili ova dva dana i tako 
svečano pronijeli gradom.” 

Nakon nadbiskupova govora izvršena je posve¬ 
ta naroda Presvetom Srcu Isusovu. 

Oko 13 sati bio je u nadbiskupskom konviktu 
svečani ručak za uzvanike. Prisustvovali su nad¬ 
biskup koadjutor dr. Alojzije Stepinac, nadbiskup 
o. R. Rodič, mons. Matija Proštenik, preč. dr. 
Stjepan Bakšič, mnogopoštovani o. Teofil Harapin, 
preč. dr. Milan Beluhan, preč. Ignacije Horvat, rav¬ 
natelj nadbiskupskog konvikta u miru, grado¬ 
načelnik dr. Leo Ciraki i drugi. 

Poslije podne su se sudionici Kongresa razi¬ 
lazili svojim kućama. Vjernici okolnih župa krenuli 
su kući u procesijama pod zastavama pjevajući 
pobožne pjesme. Kongres je ostavio dubok trag u 
srcima svih sudionika i potpuno udovoljio iščeki¬ 
vanjima priređivača. 

Pohod nadbiskupa koadjutora 
Gradskom muzeju 

Sutradan, u ponedjeljak 16. kolovoza, poslije 17 
sati, nakon Vijenčeva crkvenog koncerta, počastio 
je nadbiskup koadjutor svojim pohodom Gradski 
muzej u Požegi, a u utorak je otišao u Đakovo i 
Osijek, gdje je dao sljedeću izjavu izvjestitelju 
osječkog dnevnika Hrvatski list: 


“Za kongres u Požegi mogu reći da je najbolje 
uspio. Iznad svakog očekivanja! 

Za mene je najbolji rezultat kongresa, kada vjer¬ 
nici pristupaju sv. sakramentima, a u Požegi sveće¬ 
nici nisu mogli dospjeti da sve vjernike ispovjede i 
da ih pričeste. Tako je mnogo bilo naroda. Organi¬ 
zacija kongresa bila uzorna i ja sam vrlo zadovo- 
ljan.” 

Raduje nas, da će se o 70. obljetnici ovog 
Euharistijskog kongresa i o 10. obljetnici uteme¬ 
ljenja Požeške biskupije 2007. godine održati 
biskupijski Euharistijski kongres u Požegi. 


MOLITVENA ZAJEDNICA BLAŽENOGA ALOJZIJA STEPINCA 


Već sedmu godinu djeluje “Molitvena zajednica blaženoga Alojzija Stepinca”. To je skupina 
katoličkih vjernika koja nastoji živjeti Evanđelje nadahnuta primjerom bi. Alojzija Stepinca. Do sada se 
u zajednicu uključilo oko 5.000 molitelja. Ta naša braća i sestre nastoje molitvom, praćenom savjesnim 
kršćanskim životom, pridonijeti vlastitoj osobnoj duhovnoj formaciji, a time duhovnoj i moralnoj 
obnovi Crkve u Hrvata i samog hrvatskog naroda, na temeljima 14-stoljetne katoličke baštine. 

Tko može postati članom i što čini član Molitvene zajednice bi. Alojzija Stepinca? 

Svaki se kršćanin može uključiti u Molitvenu zajednicu blaženoga Alojzija Stepinca, koja promiče 
molitveni život, duhovne vrijednosti i širi Kristovu ljubav u sva područja javnoga života, kako je to 
činio i bi. Alojzije. 

Prijavnica se može naručiti na sljedećoj adresi: 

Zajednica štovatelja 

BLAŽENOGA ALOJZIJA STEPINCA 

10000 Zagreb, Kaptol 31 

tel. (01)4894 879 

Svaki štovatelj blaženoga Alojzija Stepinca uključen u ovu molitvenu zajednicu moli: 

- za čast i proslavu Isusa Krista i Katoličke crkve 

- za čvrstoću osobne vjere i vjernosti Isusu Kristu i Crkvi 

- za svoje osobne nakane i potrebe 

- za domovinu Hrvatsku i svakog čovjeka 

- za očitovanje i potvrdu svetosti bi. Alojzija Stepinca u postupku njegove Kauze za proglašenje 

svetim. 

Uz molitvu, svaki štovatelj bi. Alojzija Stepinca uključen u ovu molitvenu zajednicu svojim radom 
nastoji: 

- savjesno obavljati svoje svakodnevne obveze 

- svjedočiti kršćanske istine u privatnom i javnom životu 

- surađivati s Postulaturom u promicanju Blaženikova glasa svetosti 

- sudjelovati svakog 10. u mjesecu u slavlju Sv. Mise ili molitvenom sastanku 

- darom i žrtvom pridonositi za uspješan dovršetak postupka za proglašenje svetim bi. Alojzija 
Stepinca. 

S vjerom u Općinstvo svetih, za potrebe svoje i braće ljudi, osobito za ozdravljenje bolesnih i 
obraćenje nevjernika, moli zagovor bi. Alojzija Stepinca, biskupa i mučenika s nakanom što skorijeg 
njegova proglašenja svetim. 

SVJEDOK VREMENA • Vilim CECELJfl Piše; vlč. Andrija Lukinc 


Nastavljamo s objavljivanjem priloga o blagopokojnom Vilimu Cecelji (1909-1989), velikom 
štovatelju blaženoga Alojzija Stepinca i njegovu duhovnom srodniku. 

Od srca opet pozivam sve čitatelje Glasnika koji su upoznali vlč. Vilima Cecelju, da svoja 
svjedočanstva o njemu dostave uredništvu našega Glasnika ili uredniku ove rubrike vlč. Andriji 
Lukinoviču na adresu Nadbiskupski arhiv, Kaptol 27, Zagreb ili na e-mail: 

andrija.lukinovic@zg.htnet.hr 

Posebno se obraćamo onima koji posjeduju tonske i filmske zapise. Zahvaljujemo svima koji 
su se dosad odazvali našoj molbi i poslali nam svoja svjedočanstva. To će nam koristiti za pisan¬ 
je životopisa, a sve ćemo priloge čuvati zajedno s arhivom vlč. Vilima Cecelje. 


IZ CECELJINA ŽIVOTA 



V w 
V 

♦ V 


Vlč. Cecelja u odori vojnog dušobrižnika 

l logoru za ratne zločince 

Velečasnog Cecelju uhitila je američka tajna 
policija (CIC) 16. listopada 1945. godine u Alt 
Auseeu, gdje je vodio ured Hrvatskog crvenog 
križa. Bio je odveden u Gmund na istragu, koja je 
potrajala do 20. prosinca, a otud je prebačen u 
američki logor za ratne zločince “Marcus W. Orr” 
u Glasenbachu, nedaleko od Salzburga. U logoru je 
bilo oko 12.000 zatvorenika, uglavnom Nijemaca i 
Austrijanaca, ali bilo je i drugih narodnosti. Hrvata 
je, prema Ceceljinim zapisima, bilo 62. 


Optužba je bila da pod Crvenim križem potajno 
vodi ustaški pokret, te daje čak rođak i ispovjednik 
poglavnika Paveliča. Nakon dvomjesečne istrage 
mu je rečeno: “Vaša je stvar u redu i Vi čete biti 
slobodni, ali to če još dugo trajati.” Kad mu je 
Cecelja rekao da ga pusti na slobodu kada je 
uvjeren da nije ništa kriv, ovaj je hladnokrvno 
odgovorio: “I drugi su prije Vas sjedili šest godina 
i nisu bili ništa krivi, pa možete i Vi.” 

Odsjedio je doista 19 mjeseci. Na Spasovo, 20. 
svibnja 1947. bio je u grupi od 14 logoraša utrpan 
u kamion. Svaki je imao uza se po jednog vojnika 
s puškom. Ništa im nije bilo rečeno. Iskrcali su ih 
u logoru u Štajeru kod Linza i predali vodu vojni¬ 
ka spremnom na pucanje. Zapovjednik ovog logo¬ 
ra, također Amerikanac, nije imao pojma o čemu se 
tu radi. Strpao ih je u čeliju i sutradan rekao daje 
dobio samo njihova imena i ništa više. Nakon četiri 
dana odvezli su ih u Linz na redarstvo. Činovnik u 
redarstvu im reče: “Moja gospodo, vi ste otpušteni 
iz logora i ovo su vaši papiri. Ne znam zašto je bila 
potrebna ova komedija s vama.” 

Vilim je iz logora izišao s 47 kg težine i dvije 
otvorene kaverne na desnoj strani pluča. Od Hrvata 
jedanaestorica su bili izručeni Jugoslaviji i svi 
osuđeni na smrt i pogubljeni. Pomoč u hrani pružao 
mu je hrvatski izbjeglica u Schardingu g. Vitomir 
Štromar. 

O Vilimovu držanju u logoru svjedoči Gustav 
Stockele, čiju izjavu objavljujemo u rubrici Rekli 
su o Cecelji , 

Svećenik i emigracija 

Na molbu don Jure Vrdoljaka, voditelja 
dušobrižništva hrvatskih izbjeglica u Austriji, vlč. 
Cecelja je svečenicima održao ovo razmatranje na 
duhovnoj obnovi 24. ožujka 1949. Bili su nazočni 

Glasenbach, logor Marcus W. Orr 


CECELJA PIŠE 


ovi svećenici: Jure Vrdoljak, Nikola Tojčić, Franjo 
Krautzer, Mirko Čović, Roman Kirin, Eduard 
Wolmann, Ivan Bužančić, Mihael Jurić i Cecelja. 
U to vrijeme je više hrvatskih svećenika u emi¬ 
graciji tražilo namještenje u biskupijama Austrije, 
Njemačke i navlastito u SAD i Kanadi. Oni su tako 
dobivali sigurnost i unosniju službu, ali su hrvatski 
izbjeglice ostajali bez svećenika. Zbog toga je 
Cecelja izabrao ovu temu i rekao svoju riječ. 

Razmatranje je bilo otisnuto i razaslano svim 
hrvatskim svećenicima u emigraciji. Objavljujemo 
ga u Glasniku u dva nastavka. 

Braćo svećenici! 

Možda i malo čudno zvuči tema. Svećenik, 
naime ostaje uvijek i svagdje samo svećenik, pa i u 
emigraciji. “Ti si svećenik dovijeka” i to nikakav 
drugačiji nego i sam Spasitelj, jer svaki je svećenik 
po službi svojoj “drugi Krist”, a “Krist je i danas i 
sutra i uvijek isti”. Svećeničke službe uvijek su 
iste, bilo na slobodi, bilo u sužanjstvu, bilo u 
redovitoj pastvi ili u izvanrednim prilikama, jer 
svagdje treba predstavljati i zastupati Krista. 
“Budite mi dakle sveti, jer sam ja Jahve, svet; ja 
sam vas odvojio od tih naroda da budete moji.” 
(Lev 20,26), čitamo već u Starom zavjetu. U 
Novom zavjetu Spasitelj je dodao: “da plod done¬ 
sete i plod će vaš ostati”. Jedina je možda razlika 
što nam je u težinim okolnostima rada i odgov¬ 
ornost pred Bogom i ljudima veća. Baš u teškim 
prilikama svećenik će pokazati da li je “pastir čiji 
glas ovce poznaju i idu za njim” (Iv 10, 4), da li je 
“pastir koji daje život svoj za ovce svoje” ili je 
najamnik koji vidi vuka gdje ide i ostavlja ovce i 


bježi i vuk mu grabi ovce i razgoni (Iv 10, 11-12). 

U redovitim prilikama života bilo nam je jasno, 
da sa svoje strane moramo učiniti sve da nam stado 
ne strada od različitih vukova. Bilo nam je 
razumljivo, da smo dužni pomoću crkveno- 
nabožnih društava unapređivati njihov duhovni 
život. Kraj svega toga posla još su se mnogi 
zaposlili i kao kulturni, socijalni a i politički radni¬ 
ci. No, otkako su se prodrmali temelji redovitog 
života, izgleda da su neki pomislili, da su riješeni 
svih obaveza prema vlastitome narodu. Neki (su) 
se potpuno povukli u privatni život, drugi opet radi 
osobnih razloga prešli su u pastvu stranoga svijeta. 
Pitanje je dakle, da li je svećenik u ovim izvanred¬ 
nim prilikama izbjegličkoga života dužan posvetiti 
se pastoralnom radu vlastitoga naroda ili pak smije 
i može raditi što je njega volja? 

Ne želimo nikako u ovo pitanje ulaziti s 
crkveno-pravničkog stanovišta. Pravničkim fine¬ 
sama mnogo se toga može ljepše obojati i oprav¬ 
dati, jer paragraf je paragraf i on se može okretati 
pa makar bio i crkveni! 

Uđimo u tu temu s čisto svećeničkog stanovišta. 
Razmotrimo je u onom duhu Kristove ljubavi s 
kojim nas je Crkva tako brižno odgajala i 
pripremala za ovu uzvišenu, ali i strašnu službu. 
Da, uzvišenu, “jer od svega božanstvenoga jest 
najbožanstvenije surađivanje s Bogom u spasenju 
duša”, ali i strašnu službu, jer je pisano: “Proklet 
bio tko nemarno obavlja poslove Jahvine!” (Jer 48, 
10 ). 

Već kod podjeljivanja tonzure, koja označuje 
trnovu krunu Isusovu, Crkva nam je govorila: 

“Gospodin je baština moja i dio kaleža mojega. Ti 
si koji ćeš mi povratiti baštinu moju.” Ove riječi 
stavila je Crkva na prag našega bogoslovskoga živ¬ 
ota i uzidala u temelje našega svećeništva. One su 
ouvertira našega novoga života, čiji znakovi mora¬ 
ju postajati sve jasniji i glasniji dok na svršetku 
našega života ne će dati na sebe najljepšu i 
najuzvišeniju melodiju žrtvene pjesme: “tako ih je 
ljubio, do kraja ih je ljubio i život svoj za njih 
položio”. 

Ne čovjek, ne nikakva njegova nauka, nego 
Gospodin sam, On je temelj svećeničkog života, 
“dio kaleža našega”, ali onda plaća naša i to ne u 
sitnišu, nego “stostruko na ovom svijetu i na dru¬ 
gom Kraljevstvo nebesko”. 

A tko je taj Gospodin? Sv. Ivan kaže jednom 
rječju: “Ljubav.” Filozofija pak definira ljubav jed¬ 
nostavnim rječima: “Ljubav je samodarivanje.” 
Dakle već na prvim koracima bogoslovskog života 
Crkva traži od nas da život svoj oslonimo samo na 
Boga kao jedino mjerilo vlastitog života i djelo¬ 
vanja prema budućem povjerenom stadu. 

Kod đakonata stavlja nam Crkva kao uzore 
mlade đakone sv. Stjepana, prvog mučenika, i sv. 
Laurencija, također mučenika. Obojica su 
neustrašivi borci za čast i dostojanstvo Spasitelja te 
primjeri požrtvovne ljubavi prema siromašnima. 
Več kod đakonata traži Crkva od kandidata da bude 
spreman na borbu s vlastima tmine. I u toj borbi 
treba da i život svoj položi za svjedočanstvo nepri¬ 
jateljima. Ne sa strahom, ne klecavim koljenima, 
ne moleći milost, nego mirno, dostojanstveno, s 
najvećim oduševljenjem i uvjerenjem treba nas¬ 
tupiti pred neprijateljima, “jer će vam se u onom 
času dati što ćete govoriti”. Dakle, još nisi ni 
svećenik, a Crkva već od tebe traži najsavršeniju 
ljubav prema neprijatelju: “Gospodine, ne uzmi im 
ovo za grijeh”, i spremnost na najveću žrtvu - 
položiti život svoj za uvjerenje svoje. Ali opet ne 
badava, “jer ćeš vidjeti nebesa otvorena i Isusa gdje 
sjedi s desne strane Oca svojega” (Djela ap. 7). 

Pa ipak je sve ovo bilo tek priprema za ono 
najuzvišenije, za samo svećeništvo, a tražilo se od 
nas ne dio, nego sve. Štoviše, u svemu tome Crkva 
nam još stalno naglasuje da smo slobodni, i još uvi¬ 
jek spremna nas je vratiti svijetu, ako bi nam se 
jaram službe pokazao nesnosiv i našoj naravi 
nemoguć. Sa sv. redom svećeništva Crkva nas je 
preuzela kao svoju potpunu svojinu. Ona je stavi¬ 
la na nas neizbrisivi žig i zatvorila nam je za uvijek 
vrata povratka u svijet. No, uzevši nas od svijeta u 
isto vrijeme stavlja nas na raspolaganje svijetu 
(Hebr.). Crkva nije ljubomorna majka. Ona nas je 
najbrižnije odgojila pazeći da ni sjenka grijeha na 
nas ne padne. Ali kad nam je dala najviše što je 


imala, onda nas više ne će za sebe nego nas šalje: 
“Idite po svem svijetu i naučavajte sve ljude i 
krstite ih u ime Oca i Sina i Duha Svetoga (Mt 
28,19), učeći ih da drže sve što sam vam zapovje¬ 
dio”. Pa i ne može drugačije, jer je ona mistično 
tijelo Kristovo, a Krist je “došao služiti, a ne da 
služen bude”. Primivši na sebe apostolsku službu 
postali smo ne umjetnici, ne učenjaci, ne političari, 
nego “tako nas neka smatra čovjek kao sluge 
Kristove i djelitelje tajna Božjih” (1 Kor 4,1). Ili, 
ako hoćete postali smo i umjetnici, jer treba da 
riječju slikamo a djelom prikazujemo ljubav 
Kristovu. I učenjaci, jer treba da propovijedamo i 
učimo najuzvišenije tajne neba siromasima. I poli- 







tičari, “jer moramo biti mudri kao zmije, a beza¬ 
zleni kao golubovi”. Za ovakovu pak službu Crkva 
traži od nas apostolski žar sv. Pavla: “Tko će nas 
rastaviti od ljubavi Kristove? Nevolja ili stiska ili 
pogibao ili mač? - Jer sam uvjeren da ni smrt, ni 
život, ni anđeli, ni poglavarstva, ni sadašnjost, ni 
budućnost, ni sile, ni visina, ni dubina, ni drugo 
kakvo stvorenje ne može nas rastaviti od ljubavi 
Božje”. (Rim 8,35-39) Ali apostol nije tu ljubav 
samo nosio u srcu nego ju je djelima pokazao. 
“Više sam se trudio, više puta bio sam po tamnica¬ 
ma, preko mjere bio sam izbijen, mnogo puta bio 
sam u pogibli smrtnoj. Od Židova primio sam pet 
puta četrdeset manje jedan udarac. Tri puta sam bio 

šiban, jedanput kamenovan, tri puta sam doživio 
brodolom, noć i dan proveo sam u dubini morskoj. 
Mnogo sam puta putovao, bio sam u pogiblima od 
rijeka, u pogiblima od razbojnika, u pogiblima od 
zemljaka, u pogiblima od progana, u pogiblima u 
gradu, u pogiblima u pustinji, u pogiblima u moru, 
u pogiblima od lažne braće; u trudu i muci, u mno¬ 


gom postu, u zimi i golotinji. Osim toga, da ne go¬ 
vorim o drugom, navaljivanje ljudi na mene svaki 
dan i briga za sve Crkve” (2 Kor 11,24-29) A kad 
je sve to pretrpio, onda nas uči: “sluge smo besko¬ 
risni”. 

(Nastavak u idućem broju.) 


CECELJI PIŠU 

Andrija Kukolja, hrvatski emigrant, Henlo, Nizozemska, 6.XI.59. “Bio sam vrlo zabrinut kad 
sam Vas gledao onako izmorenog i iscrpljenog, a znam da bi Vam par sati spavanja tako pomoglo, ali 
ih Vi nemate za san. U crkvi u Maastrichtu našao sam takovu sličnost između Vas i našeg Mučenika 
Stepinca, da su mi se oči orosile gledajući to ispaćeno tijelo. Neka Vas dragi Bog čuva, jer se Vi kraj 
tolikih briga i toliko posla čuvati ne možete. Molimo se Svemogućem, da nam duhovnog oca najboljih 
prognanih sinova ispaćene domovine čuva i brani.” (Ceceljin arhiv, Korespondencija) 

Franjo Kovačić, Melbourne 15.XII.59. “Imam osobitu čast pisati Vam - čovjeku, svećeniku i 
mučeniku, koji posljednji djelić snage ulaže za spas kršćanstva, a posebno nas Hrvata, koji smo došli 
do Vas i uz Vaše savjete i pomoć otputovali daleko u ovu hladnu tuđinu. Ime je Vaše svuda cijenjeno 
ovdje u Australiji. Za Vas znaju svi pošteni Hrvati. Pitaju: Kako je naš Velečasni Cecelja? Je li još 
svaki dan dolazi u lager? Pomaže li još uvijek našoj raji itd. Uz Vaše ime poštivaju me i oni ljudi koje 
nikada dosad ni vidio nisam.” (Ceceljin arhiv, Korespondencija) 


Prof. dr. Branko Pešelj, glavni tajnik HSS-a, 
Washington 3. studeni 1955: “Rekao sam i predsjed¬ 
niku Mačeku da sam bio s Vama i da sam Vas vidio 
’pri poslu’. Dodao sam da ja ne bih ono radio za 2.000 
dolara mjesečno što Vi radite zabadava. Molim Vas da 
se slobodno obratite na mene, ako trebate neku poseb¬ 
nu pomoć ovdje u Washingtonu.” (Ceceljin arhiv, 
Korespondencija) 

Prof. dr. Neven Simac, Pariz, 22. siječnja 1967.: 
“Rado se sjećajući svog kratkog i ugodnog boravka u 
Salzburgu i razgovora s Vama, ne mogu, a da Vam ne 
izrazim, dragi velečasni Cecelja, svoje divljenje za Vaš 
rad i Vaše stavove i svoju zahvalnost za Vašu gos¬ 
toljubivost i veliku dobrotu. Vaš Neven.” (Ceceljin 
arhiv, Korespondencija) 


Glasenbach, logor Marcus W. Orr, crtež 



* * * 


Zahvaljujemo svim dobročiniteljima i suradnicima, čijom molitvom i darom napreduje 
postupak za proglašenje svetim bi. Alojzija Stepinca. 

Molimo Vas, pošaljite nam kopiju uplata izvršenih preko bankovnog računa, 
jer nam banka ne isporučuje imena uplatitelja. 

REKLI SU 0 CECELJI 


Gustav Stockele, pisac knjige “Od kraja prema 
početku, Doživljaji i spoznaje jednog nacionalsoci- 
jalista” “Vo/77 Ende zum Anfang, Erlebnisse und 
Erkentnisse eines Nazionalsozialisten”, u kojem 
opisuje svoj istup iz Katoličke crkve pod utjecajem 
nacionalsocijalističke ideologije, te povratak u 
Crkvu. 

“Jednom 
zgodom 
Stockelle je 
govorio o ne¬ 
kim stremljenji¬ 
ma, koja se, 
sasvim razum¬ 
ljivo, često do¬ 
gađaju u pod- 
g r i j a n o s t i 
zatvorskog 
ozračja. 
Shvatljivo je da 
se ljudi u du¬ 
bokom beznađu 
sklanjaju u uto¬ 
čište na pod¬ 
ručju nadnara¬ 
vnoga i kod 
Boga traže onu 
snagu, koju im 
svijet nije pružio. Svim je zatočenicima 
Glasenbacha u vrlo časnoj uspomeni ostao je¬ 
dnostavni i nenametljivi lik hrvatskog svečenika 
Vilima Cecelje, koji je ne samo svojim suzatoče- 
nim Hrvatima, nego svim zatvorenicima bio svije¬ 
tao primjer ispravna čovjeka i istinskoga 
krščanina.” 

(Iz prikaza knjige pod naslovom “Vom Ende 
zum Anfang”, Das Buch eines Glasenbachers , u 
Das Wochen Echo 31.VII. 1949. str. 5.). 


Joseph Hiess, opisujuči događaj od 8. rujna 
1946., kada je sedam hrvatskih zatočenika bilo 
izručeno partizanima, iako su svi znali da če ih ovi 
poubijati. 

“Ja sam sasvim slučajno saznao za ovaj 
nečuveni postupak i izišao sam na trijem upravo 
kada su se preostali hrvatski zatočenici opraštali od 
svojih na smrt prepuštenih drugova. Oni su se dos¬ 
tojanstveno poredali duž jednog neutješivog zida, a 
hrabri hrvatski duhovnik (Vilim Cecelja) obodrio 
ih je s nekoliko lijepih riječi i na koncu im podije¬ 
lio svoj blagoslov.” (Joseph Hiess, Glasenbach. 
Buch einer Gefangenschaft, Wels [1956], str. 172) 

Erich Kern, njemački ratni izvjestitelj, 
zatočenik u Glasenbachu, u posebnoj je knjizi Srce 
u bodljikavoj žici opisao svoja sječanja na život u 
logoru: 

“U logoru duša misionarstva među zatočenici¬ 
ma bijaše osobito mali, junačni hrvatski svečenik 
Vilim. U uzništvu je 
teško obolio na 
pluća, jer je svoj 
ionako oskudan 
objed uvijek podije¬ 
lio sa svojim dru¬ 
govima. On je bio 
primjer kršćanskog 
misionara i revnitel- 
ja. Također i kod 
onih, koji su se 
prema katolicizmu 
odnosili neprijateljs¬ 
ki ili u najmanju 
ruku tuđi, ovaj je 
čovjek izazivao najveće poštovanje, jer je on 
Kristovu riječ, životni uzor uistinu ostvario. Otac 
Vilim uistinu ne bijaše od ovoga svijeta.” (Erich, 
Kern, Herz im Stacheldraht, Salzburg-Wien 
[1954], str. 128., 196.) 



Prvi i drugi voditelj Hrvatskog Caritasa u 
Austriji don Jure Vrdoljak(gore) i don 
Nikola Tojčić i g. Vitomir Štromar 



Erich Kern 


Komemoracija prigodom 17. obljetnice smrti vlč. Cecelje 8. srpnja u Svetom Iliji. Poslije pohoda i 
molitve na grobu, sv. Misu je u župnoj crkvi u 18 sati predvodio vlč. Andrija Lukinović. Uz Počasni 
bleiburški vod bilo je nazočno nekoliko gostiju iz Austrije, Njemačke, Švicarske, jedna obitelj iz 
Meksika, dok je domaćih župljana bilo svega pedesetak. Naš je propust što u prošlom broju Glasnika 
nismo oglasili da će se komemoracija održati. 

Na domjenku u kući pokojnikove nećakinje gospođe Štefice Eršeg bilo je dakako riječi i iskaza 
pojedinaca o sjećanjima na pokojnika. Posebno je bila istaknuta tužna činjenica da na ovogodišnjoj 
komemoraciji na Bleiburgu nitko, ni od strane crkvenih ljudi, niti od svjetovnih ustanova, nijednom 
riječju nije spomenuo velečasnog Cecelju, koji je od svih najviše učinio da se sačuva uspomena na 
hrvatske žrtve na Bleiburgu i križnim putovima. 

KRONIKA 


Tragovima hrvatske kulture i mučeništva 

Studenti Teologije u Rijeci, u povodu 108. rođendana blaženoga kardinala Alojzija Stepinca, 5. svibn¬ 
ja 2006., organizirali su jednodnevno studijsko putovanje, usmjereno putem tragova hrvatske kulture, 
znanosti i mučeništva/stradanja: Zagreb/katedrala, matični Katolički bogoslovni fakultet u Zagrebu, 
Krašič, jama Jazovka. 

“Poljičko silo” na Stepinčevu grobu 

U srijedu 5. svibnja 2006. 
sudionici “Poljičkog sila” u 
Zagrebu sudionici “Poljičkog 
sila” u Zagrebu, preko 450 
vjernika iz drevne Poljičke 
republike i brojni Poljičani nas¬ 
tanjeni u Zagrebu i njihovi gosti, 
pohodili su Zagrebačku kate¬ 
dralu i grob bi. Alojzija Stepinca. 

Vjernike iz gotovo svih župa 
Poljičkoga dekanata predvodili 
su don Vladimir Đuderija, dekan 
i župnik u Gatima, i don Ivan 
Delič, župnik u Omišu-Priko. 

Svečano euharistijsko slavlje, 
za vrijeme koga su pjevanje 
predvodili pjevači iz Podstrane, predslavio je s više svečenika i propovijedao mons. Josip Mrzljak, 
pomočni biskup zagrebački. 

U zaključnom pozdravu nazočne je pozdravio i promicatelj kanonskog postupka za proglašenje svetim 
bi. Alojzija Stepinca postulator dr. Juraj Batelja. U kratkom prikazu iznio je pred brojne vjernike nekoliko 
činjenica koje povezuju Poljica i bi. Alojzija Stepinca, osobito za vrijeme 2. svjetskog rata. Probrao ih je 
iz knjige u pripremi, koja če javnosti predočiti nadbiskupa Stepinca kao “svjedoka Evanđelja ljubavi” 

“Iz brojnih dokumenata koji svjedoče evanđeosku ljubav zagrebačkoga nadbiskupa Stepinca, iznosim 
tek nekoliko podataka. Tako je on na poleđini pisma i molbi za pomoč siromašnima i ratnim stradalnici¬ 
ma, koju je vlč. Filip Šupič, župnik u Srinjinama, poslao nadbiskupu Stepincu 26. svibnja 1944., nad¬ 
biskup je vlastoručno napisao naredbu ravnatelju Središnjice Karitasa sljedeče: ‘Preč. Borić! Neka se nešto 
hitno odredi za ovu župu! A. Stepinac.’ 

Biskup splitski Kvirin Bonefačić pisao je iz Splita 2. studenoga 1942. (Br. 2320./42.): ‘Razni dijelovi 
biskupije u vlasti su partizana i brojne župe morali su drugi župnici napustiti pred njihovim terorom (...). 
Vjersko-moralno stanje u dijecezi je žalosno, a materijalna bijeda je velika i potrebe goleme. Narod u 
nekim krajevima pada u očaj. Kuće bogatih sela kao Gata i Dugopolja potpuno su opljačkane i popaljene 
sa malom postotnom iznimkom i danas su to sela prosjaka, i to ne uslijed ratnih operacija, nego 
promišljeno pripravljeno poduzetom akcijom srpskih ‘četnika’ unajmljenih od okupatorske vojske navod¬ 
no protiv komunista u planinama.’ 

Iz izvješća Karitasa za 1942. godinu saznajemo da se borio “s velikim potežkoćama kod odpreme hrane 
s obzirom na težke prilike, koje danas vladaju, ipak mu je uspjelo odpremiti nekoliko vagona. Tako je 
odpremljeno 2 vagona na Pag, 1 vagon u Novalju na Pagu, 1 vagon u Crikvenicu, 2 vagona na Hvar, 2 
vagona na Brač, 1 vagon u Omiš (za stanovnike postradalih okolnih sela), 1 vagon u Dugopolje, 2 vago¬ 
na u Mostar (za postradale izbjeglice Livna, Stolca, Prozora i. t.d.) i 1 vagon u Dubrovnik.” 

Hrana je bila namijenjena siromasima i onima, koji nikako do hrane nisu mogli doći, a dijelila se siro- 



Sudionici "Poljičkog sila" u Zagrebu u srijedu 5. svibnja 2006. pohodili su grob svoga 
dobročinitelja bi. Alojzija Stepinca 

masima besplatno. Karitativni odbor na čelu sa župnicima starao se o pravičnoj podjeli, tako daje svatko 
dobio hranu, kako se ne bi dogodilo da primi netko, koji nije potreban, a onaj, koji je potreban, da ne primi 
ništa. 

Izvješče je zabilježilo i raspoloženje naroda kad je prvi vagon hrane stigao na otok Pag, gdje je potreba 
bila največa, opisavši ga ovim riječima: ‘Nije moguče opisati oduševljenje, s kojim je narod dočekao ovu 
prvu pošiljku hrane. Razdragani narod blagoslivao je našeg Preuzvišenog Natpastira, sve darovatelje, kao i 
sve one, koji rade na ovoj plemenitoj akciji, te je upučivao molitve Svevišnjemu za njihovo zdravlje.’ 

Nakon što je Mjesni odbor Karitasa ‘Omiš-Zakučac’ 14. veljače 1943. primio 4482 kg graha, 5397 kg 
krumpira i 3100 kg kukuruza za sela, koja su potpuno postradala prilikom operacija u ovom kraju, a to su 
sela: Gata, Čisla, Ostrovica, Zvečanje, Naklice i Dugopolje, narod je svojoj brači u nadbiskupiji zagre¬ 
bačkoj zahvalio i pismenim putem: ‘Vaša seljačka brača iz Dalmatinske Hrvatske vjeruju, da če doči čas, 
kada če vam na drugi način zahvaliti i odati svoju hvalu. Do toga vremena radimo složno za dobro naše 
domovine, jer u vjeri u Boga i seljačkoj slozi i pomoči leži spas hrvatske domovine i hrvatskog naroda.’ 

Treba spomenuti da su hranu poslanu iz Drnja za Milnu, iz Varaždina za Hvar, iz Varaždinskih Toplica 
za Supetar, iz Varaždina za Omiš (za siromahe iz Dugopolja), iz Drnja za Omiš (za siromahe iz Gata, 
Naklica, Zvečanja, Ostrovica, Čisla, Hercegovcaca i Dicma), iz Ludbrega za Supetar talijanske su vlasti 
zaplijenile kad je pristigla u Metkovič. 

Tek na intervenciju nadbiskupa Stepinca kod talijanskog veleposlanika u Zagrebu, koji je obečao da če 
“talijanske vojne i civilne vlasti u svemu biti pri ruci kod otpreme hrane”, hrana je prispjela na odredište. 

A kad je zbog ratnih neprilika u Dalmaciji moralo više desetaka tisuča ljudi napustiti svoje domove i 
skloniti se u sigurnije krajeve, nadbiskup Stepinac je uputio vjernicima Zagrebačke nadbiskupije molbu 
da ih prihvate i zbrinu. Pisao im je u studenome 1944. sljedeče: ‘Mnogi od tih nesretnika ostali su preko 
noči bez kuče i kučišta, izgubili su svu svoju imovinu. Spasili su samo goli život. Među tim izbjeglicama 
imade muževa, žena, djece, a i čitavih obitelji. Potrebno je, da toj našoj brači, koja su ostala bez svega, 
pružimo pomoč i da ih privremeno prime pod svoje krovove oni, koji su do sada bili pošteđeni od takve 
nesreče. Imajmo pred očima, da ratne strahote mogu svakoga od nas zahvaliti. Ako smo mi drugima u 
nevolji pomogli, možemo računati, da če i nama dobri ljudi pomoči, ako bi nas zadesila slična nevolja, od 
koje neka nas Gospodin sačuva.’ 

Tako Poljica danas u Zagrebačkoj katedrali zahvaljuju za dobrotu koju im je neumorni svjedok 
Evanđelja ljubavi nadbiskup Stepinac pružio za vrijeme 2. svjetskog rata, a u žrtvi Euharistije traže nadah¬ 
nuće za vjernički život da svijet u kojemu živimo i koji izgrađujemo, ne uzmanjka u Evanđelju ljubavi.” 

Slavonski Brod: Misa u čast blaženom Alojziju Stepincu 

“Pred Kraljicom Svibnja s blaženim Alojzijem Stepincem” geslo je euharistijskog slavlja koje je 8. 
svibnja u Svetištu Gospe od Brze Pomoći u Slavonskom Brodu predvodio mons. dr. Juraj Batelja, postu- 
lator kauze za kanonizaciju bi. kardinala Alojzija Stepinca. Za tu je prigodu mons. Batelja donio moći 
našega Blaženika, koje su vjernici prvi put u Slavonskom Brodu imali pri¬ 
liku dotaknuti. 

Novi broj informativnog biltena SB Alekse 
Ben igara 

U izdanju Vicepostulature sluge Božjega o. Alekse Benigara, početkom 
lipnja 2006. objavljen je, novi broj informativnog biltena si. Božjega. 

Najvažniji događaj s obzirom na kauzu o. Alekse jest imenovanje 
crkvenoga sudišta, a kojega je u Apostolskoj lateranskoj palači u Rimu 9. 
lipnja ove godine ustoličio kardinal Camillo Ruini, generalni vikar 
Svetoga Oca za Rimsku biskupiju. 

Veći dio biltena posvećen je i 50. obljetnici susreta o. Alekse i bi. 

Alojzija Stepinca za vrijeme Stepinčeva zatočeništva u Krašiću. 



Sluga Božji Aleksa Benigar 

U Lurdu će 2007. biti podignut kip bi. Alojzija 

Radarska postaja Papuk i njezin zapovjednik satnik Dragan Sabljo, kao i svi drugi djelatnici, pripadni¬ 
ci 218. brigade ZMIN, bili su 6. lipnja domaćini Vojnom ordinarijatu i njegovim gostima. 

Tom prigodom raspravljalo se o jubilarnom 15. međunarodnom hodočašću hrvatskih vojno- 
redarstvenih snaga u Lurd 2007., koje će biti obilježeno podizanjem spomenika kardinalu Stepincu u 
Lurdu. 


25. obljetnica smrti fra Pavla Grafa 

U Katoličkom domu u Čakovcu održana je 7. lipnja prigodna komemorativna tribina, a u župnoj crkvi 
sv. Nikole biskupa misa zadušnica povodom 25. obljetnice smrti fra Pavla Grafa. Fra Pavao je bio rođen 
kao Zdenko 11. travnja 1921. godine u Zagrebu u građanskoj obitelji židovske vjere. Za svećenika gaje 
zaredio zagrebački nadbiskup Alojzije Stepinac 30. lipnja 1946. godine. 



Vitraj blaženog Alojzija Stepinca blagoslov¬ 
ljen u Štasevici 2. srpnja 2006. 


Hodočašće Ogulinaca u kartuziju Pleterje 
i Krašić 

Članovi župnog zbora te pastoralnoga i ekonomskoga vijeća 
župe sv. Križa iz Ogulina boravili su 10. lipnja pod vodstvom žup¬ 
nika i dekana ogulinskog mr. Tomislava Rogića na hodočašću u 
kartuzijanskom samostanu Pleterje u Sloveniji, a potom su pohodili 
i rodnu župu bi. Alojzija Stepinca u Krašiću. Život hrvatskog 
mučenika Stepinca iscrpno im je prikazao mjesni župnik Dragutin 
Kučan, a hodočasnici su posjetili i muzej u župnom dvoru u 
Krašiću. 

Alojzijevo u Čaglinu 

Župa Čaglin proslavila je 21. lipnja svoga zaštitnika sv. Alojzija. 
Tom prigodom je biskup Antun Škvorčević blagoslovio osam 
novih vitraja: Srce Isusovo i Marijino, Dobri Pastir, bi. Alojzije 
Stepinac, sv. Leopold Mandić, Uznesenje BDM, bi. Marija 
Propetoga Isusa Petković i bi. Ivan Merz. Izradio ih je Ante 
Mamuša iz Novog Travnika u Bosni i Hercegovini. 

60. obljetnica smrti mons. dr. Josipa 
Lončarića 

U Gornjem Hrašćanu je u nedjelju 2. srpnja blagoslovljena 
spomen - ploča na rodnoj kući mons. dr. Josipa Lončarića, istaknu¬ 
tog hrvatskog vjerskog pisca i profesora, svećenika i kanonika, 
čime je obilježena 60. obljetnica njegove smrti. 

Dr. Lončarić je kao profesor i ravnatelj pratio je svoje učenike 
na njihovim životnim stazama, a ostalo je zabilježeno da je jedan 
njegov članak potaknuo Alojzija Stepinca da se vrati zovu 
svećeničkog zvanja, te ga je kasnije pratio u Rimu i na njegovoj 
mladoj misi. 


Staševica: Blagoslov oltarnih slika i predstavljanje knjige 

Župa sv. Staša u Splitsko-makarskoj nadbiskupiji koncelebriranim euharistijskim slavljem 2. srpnja 
2006. proslavila je obnovu župne crkve, u čije je preuređeno svetište s oltarom postavljen triptih s likovi¬ 
ma: sv. Staša, solinskoga mučenika, zaštitnika župe, bi. Alojzija Stepinca, kardinala i mučenika, i sluge 

Božjega fra Ante Antića, za koga se u Rimu vodi službeni postupak za proglašenje blaženim. Triptih, ulje 
na platnu blagoslovio je fra Josip Grbavac. 

Euharistija u životu hrvatskih blaženika 

Na 59. kongresu Međunarodne udruge katolika esperantista koji je održan u Velehradu (Češka) od 8. 
do 15. srpnja 2006., s temom “Euharistija - susret s Isusom Kristom”, pretposljednjeg dana Kongresa pre¬ 
davanje je održala Marija Belošević. Ona je u predavanju “Hrvatski sveci i blaženici i euharistija” stavila 
poseban naglasak na značenje euharistije u životu blaženika kardinala Alojzija Stepinca i Ivana Merza. 

Vojni Ordinarijat RH pod zaštitom bi. 

Alojzija Stepinca i kard. Franje Kuharica 

Na svetkovinu Gospe Velikoga hrvatskog krsnog zavjeta, zaštitnice 
Vojne biskupije u Republici Hrvatskoj, a u 10. obljetnici osnutka 
hrvatske Vojne biskupije, Vojni ordinarijat je 5. kolovoza svečano 
proslavio svoju Zaštitnicu. 

Nakon misnoga slavlja uslijedila je svečanost otkrivanja spomenika 
dvojici hrvatskih crkvenih velikana, koje Vojni ordinarijat ima kao 
putokaz svojega djelovanja: bi. Alojziju Stepincu i kardinalu Franji 
Kuharicu. Kipovi su umjetnički rad akademskog kipara Kuzme 
Kovačiča, izrađeni u ljevaonici “Ujević”. 

Spomen-obilježje bi. Alojziju Stepincu na 
Kredarici 

U kapeli Majke Božje Triglavske - Marije Snježne na Kredarici 
(Triglav) otkriveno je u subotu 5. kolovoza 2006. godine spomen - obi¬ 
lježje bi. Alojziju Stepincu, jedinomu blaženiku Katoličke crkve koji 
se dosad popeo na Triglav, a u prigodi 70. obljetnice njegova uspona 
na najviši slovenski planinski vrh. Misno slavlje predvodio je celjski 
biskup dr. Anton Stres u koncelebraciji s izaslanikom zagrebačkoga 
nadbiskupa kardinala Josipa Bozaniča, pomoćnim biskupom zagre¬ 
bačkim mons. dr. Vladom Košićem i šestoricom hrvatskih i slovenskih 



svećenika planinara, te u nazočnosti više od 150 planinara koji su na 
Kredaricu (2515 m) pješačili više sati. 

U prigodnoj propovijedi celjski je biskup Stres istaknuo: “Prijatelj 
se poznaje u nesreći. I kad je nesreća pogodila svećenike Mariborske 
biskupije koji su 1941. bili protjerani u Hrvatsku, tadašnji se zagre¬ 
bački nadbiskup pobrinuo za njih kao da su njegovi. Uspomena na nje¬ 
govu gostoljubivost ostala je živa do današnjega dana. Svećenici 
tadašnje Mariborske biskupije u znak zahvalnosti zajednički su 
hodočastili na njegov grob 2002. godine.” 

Zamisao o postavljanju ovoga spomen - obilježja bi. Alojziju 
Stepincu niknula je prigodom postavljanja izložbe o bi. Alojziju u Ljubljani 18. siječnja 1999., a ostvare¬ 
na je suradnjom fra Marka Prpe, hrvatskog dušobrižnika u Ljubljanskoj nadbiskupiji, i “triglavskog žup¬ 
nika” Franca Urbanija. 


Skulptura bi. A. Stepinca u parku Vojnog 
ordinarijata u Zagrebu; izradio ju je 
akad. kipar Kuzma Kovačić 


Kronika o spretnosti nadbiskupa Stepinca na Triglavu 

U Kronici župe Dovje, tadašnji župnik Franc Pečarič zapisao je 1936. godine da su se 2. kolovoza na 
Triglav uputili zagrebački nadbiskup koadjutor dr. Stepinac i ljubljanski biskup dr. Gregorij Rožman, a 

pratili su ih nadbiskupov studijski kolega iz Germanicuma dr. Lenček i svetokriški župnik Krasna. Krenuli 
su iz Mojstrane kroz dolinu “Vrata” u Aljažev dom, gdje su prenoćili i iduće jutro slavili misu u Aljaževoj 
kapelici. U ponedjeljak su se uspeli sjevernom stranom po inače zahtjevnoj, ali dobro osiguranoj Stazi dr. 
Tominškova, do kuće na Kredarici. Istoga je popodneva dr. Stepinac u pratnji dr. Lenčeka, usprkos 
snažnom vjetru i magli, nastavio uspon do Aljaževa stupa na vrhu (2864 m), gdje je prispio oko 5 sati 
poslijepodne. Slučajno se toga dana u kući na Kredarici našlo mnogo hrvatskih izletnika, koji su s div¬ 
ljenjem promatrali mladoga nadbiskupa koadjutora kako se spretno i s lakoćom, po klinovima, penje na 
vrh Triglava. Nadbiskup dr. Stepinac u to je vrijeme boravio na odmoru u planinskom ljetovalištu “Sv. 
Križ” iznad Jesenica. (n. p.) 

Novi moćnik bi. Augustina Kažotića 

Nakon Euharistijskog slavlja 3. kolovoza 2006. zapečaćene su moći bi. Augustina Kažotića koje je 
Zagrebačkoj katedrali dodijelio mons. Francesco ZERRILLO, biskup lucerski, a nakon što je u nedjelju 
12. lipnja 2005. nepoznati provalnik razbio staklo na oltaru posvećenom blaženom Augustinu Kažotiću u 
kapelici Zagrebačke katedrale i odnio škrinjicu s njegovim moćima. Policija je obavila očevid, ali moći 
nisu pronađene. 

Nove su moći stavljene u novu škrinjicu i zapečaćene u nazočnosti mons. Josipa Mrzljaka, pomoćnog 
biskupa zagrebačkog, članova Prvostolnoga Kaptola Zagrebačkoga, članova prebendarskog zbora, 
svećenstva, redovnika, redovnica i brojnih blaženikovih štovatelja, koji su se za ovaj čin pripremali poseb¬ 
nom Trodnevnicom (dr. Kožul, dr. Biškup i dr. Batelja), da bi ove svete moći bile na procvat vjere u 
Zagrebačkoj nadbiskupiji, u Lucerskoj biskupiji i sveopćoj Crkvi Kristovoj, a po naputku bi. Augustina 
Kažotića “strpljivost slugu Božjih to vrjednija što mirnije podnose nepravdu u prilikama svakodnevnoga 
života”. 


Umro biskup Marko Culej 

U subotu 19. kolovoza okrijepljen svetim sakramentima 
blago u Gospodinu preminuo je prvi varaždinski biskup mons. 
Marko Culej. Biskup Culej je rođen 19. siječnja 1938. godine u 
Malom Repnu u župi Belec. Za svećenika je zaređen 25. travnja 
1964., a za biskupa posvećen 22. veljače 1992. 

Prvim biskupom novoosnovane Varaždinske biskupije imen¬ 
ovan je 5. srpnja 1997. godine, a ustoličenje u varaždinskoj kat¬ 
edrali Uznesenja Marijina na svečanosti proglašenja 
Varaždinske biskupije 28. rujna iste godine. Bio je iskonski 
štovatelj bi. Alojzija Stepinca, o kojemu je često i rado propovi¬ 
jedao, a proglasio ga je i drugotnim zaštitnikom Varaždinske 
biskupije. 


Mons. Marko Culej: "Ugledajmo se u divan svećenički uzor bi. Alojzija Stepinca 



Uplatu i pretplatu za Glasnik i svoj dar za pokriće troškova u postupku za proglašenje svetim 
kardinala Alojzija Stepinca možete poslati preko Zagrebačke banke na ime: 

Postulatura kard. Stepinca i kunski račun: 2360000-1101605758 
ili iz inozemstva i domovine u devizama na sljedeći konto: 

PARTNER BANKA 
SWIFT - PAZGHR2X 
br. računa: 7350038425 - Juraj Batelja 

KAZALO 


| IMPRESSUM 


PAPINA RIJEČ 

89 UREDNIKOVA RIJEČ 

91 TEOLOŠKI PODLISTAK 

92 SVJEDOČANSTVA 

95 ŠEZDESET GODINA OD SUĐENJA 
NADBISKUPU STEPINCU 

119 EUHARISTIJSKI KONGRESI 

U POŽEGI 

126 SVJEDOK VREMENA - 

Svećenik VILIM CECELJA 

131 KRONIKA 

139 IMPRESSUM 


U Spomen-zbirci bi. Alojzija, na Kaptolu 31, 
možete nabaviti medalju bi. Alojzija, u srebru ili 
bronci, u posebnom staklenom okviru, koja može 
biti dragi dar ili uspomena. Cijena je 180 kn. 


Litanije u čast bi. Alojzija Stepinca možete 
naručiti na adresi Postulature 


Časopis Blaženi Alojzije Stepinac (skraćeni 
ključni naslov: Blaž. Alojzije Stepinac) glasnik je 
Postulature za proglašenje svetim blaženoga 
Alojzija Stepinca te časopis svih njegovih 
štovatelja, Kristovih vjernika i ljudi dobre volje. 

God. 13 (2006.) Broj 3. -4. 

Cijena: 5 kn; za inozemstvo 3 eura ili 4 USD 
Glasnik izlazi četiri puta godišnje s dopuštenjem 
crkvenih poglavara. 

Izdavač: Postulatura blaženoga Alojzija Stepinca 

Kaptol 31, p.p. 949 
10001 Zagreb 
Uređuje i odgovara: 

dr. Juraj Batelja, 

Kaptol 4, p.p. 949 
10001 Zagreb 
Adresa uredništva: 

Postulatura blaženoga Alojzija Stepinca 

Kaptol 31, p.p. 949 

10001 Zagreb 

telefon: (01) 4814 920 

fax: (01) 4814 921 

“Spomen-zbirka iz ostavštine blaženoga 

Alojzija Stepinca”, Kaptol 31, p.p. 949 

10001 Zagreb, 

telefon: (01) 4894 879 ili 

e-mail adresa: juraj.batelja@zg.htnet.hr 

Sve što se u našem Glasniku navodi ili naziva “čudo”, 
“svetost”, “svetac” i slično, sve to, u duhu crkvenih 
propisa, treba uzeti i razumjeti u našem običnom ljud¬ 
skom načinu izražavanja. O svemu će tomu konačni 
sud izreći Crkva. 

Lektor: akad. Ante STAMAĆ 
Korektorica: Marina ČUBRIĆ, prof. 

Tisak: Tiskara Offset Markulin 



Među susleviteljima na euharistijskom slavlju koje je u Zagrebačkoj katedrali na imendan bi. 
Alojzija 21. lipnja 2006. predvodio mons. Josip Mrzljak, pomoćni biskup zagrebački, bilo je i pet¬ 
naest svećenika (od njih dvadeset dvojice) koje je pred 20 godina, 29 lipnja 1986., za svećenike 
zaredio nadbiskup Franjo kard. Kuharić 

Nakon liturgijskoga slavlja 3, VIII. 2006. zapečaćene su 
moći bi. Augustina Kažotića. U obredu su sudjelovali mons. 
Josip Mrzljak, pomoćni biskup zagrebački, s. Lina Plukavec, 
katedralna rizničarka i Kristijan Cerovski, sjemeništarac. 


Tisuće hodočasnika častilo je moći bi. Alojzija Stepinca 
proslavljajući "Gospu od brze pomoći" u njezinom svetištu 
u Slavonskom Brodu, 8. svibnja 2006. 






Župni zbor sv.Franje AsiSkog i limena glazba iz Velikog 
Bukovca u molitvi i pjesmi na grobu bi. Alojzija Stepinca, 
23. travnja 2006, 


Moći bi. Augustina Kažotića stavljene su u novi rehkvijar 
koji je izradio akađ. kipar Hrvoje Ljubić 


Hrvatski i slovenski planinari, te brojni hodočasnici, predvođeni celjskim biskupom Antonom Stresom i mons. Vladom 
Košićem, pomoćnim biskupom zagrebačkim, prigodom postavljanja spomen obilježja nadbiskupu Stepincu, koji se prije 

70 godina popeo na vrh Triglava, Kredarica 8. kolovoza 2006. 









Montirani mu sudski postupak je na¬ 
dbiskup Stepinac prikazao sljedećim riječima: 

“Moje hapšenje i zatvor i istražni postupak 
ipak ima pripremiti očigledno materijal za sud 
protiv mene. Danas je u cijelom kulturnom 
svijetu omraženo direktno napadati Crkvu i 
vjeru. Zato se tamo, gdje se hoće nešto 
poduzeti protiv predstavnika Crkve, mora naći 
politička podloga (...). Ni po Božjem, ni po 
naravnom, ni po internacionalnom pravu 
nijedan ispravan sud ne bi me nikada mogao 
osuditi za ono što mi se imputira, kad bi 
pogledao cijelu situaciju u kojoj smo se 
nalazili. Moja je krivnja sto posto u tome, što 
nisam mogao pokleknuti pred zahtjevima 
komunizma koji jedini vlada u ovoj zemlji. 
(...) 

Ako je današnjim vlastima iskreno do 
sređenja prilika u našoj zemlji, onda evo 
jedinog puta do toga. Država imade svoje 
redovite diplomatske odnose sa Svetom Stolicom. Neka dakle s njom, kao sjedinim kompetent¬ 
nim faktorom, povede otvoreno i muški i pošteno pregovore. (...) Bez toga sve drugo neće koris¬ 
titi ništa. Mogu biti ja osuđen, što me malo dira. Mogu bili osuđeni i drugi biskupi. Mogu biti 
poubijani još toliki svećenici ili vjernici, stvari se neće popraviti, nego samo pogoršat i dovesti 
sasvim sigurno do potpunog rasula (...). Ako mi nećete dati pravo vi u ovome što navodim, dat 
će mi povijest (...) Iza Katoličke crkve stoji konačno Krist, njezin ugaoni kamen u kojem je 
pisano: ‘Ko padne na ovaj kamen, razbit će se i na koga on padne’.”. Sudski spis Vrhovnog suda 
NRH - stup 6/46, str. 499. 

# # # * * 

“Sav svijet znade, da njihove optužnice nemaju temelja, nego da su samo projzvod laži, nasil¬ 
ja, bezboštva koji ide za istrebljenjem imena Božjega, i zato nikada ne mogu mirovati, jer non est 
pax impiis.” , Pismo ministru dr. Ivi Andresu, Krašić, 1. srpnja 1955. 

sf; sfc 

“Osude su uvijek gotove prije nego pravno započne, što nije čudno, kad se zna za izjavu 
jednog kaponje K. P., da nema čovjeka u Jugoslaviji, kojeg nisu u stanju staviti pred sud i sudi¬ 
li,”, U pismu naslovljenom “Carissime!” Pismo vlč. Franji Kuharicu, župniku, 24, studenoga 
1956. 

# # ^ 

“Na sudu, koji ima zadaću, da izvrši nalog jedne partije, ja se neću braniti” dao je do znanja u 
zapisniku istražnog postupka.”, VRANEKOVIĆ Josip, Dnevnik, sv, II., str. 22. 



Blaženi Alojzije Stepinac na suđenju u listopadu 1946. 





